
200 9 de 8 vignude 2 
I Crist 


IL 2005 AL RISPUINT 

al 6718 dal Circul Julian 

al 2758 de fondazion di Rome 

al 5765 dai Ebreos 

al 1426 (par nô, 1383) dai Maometans 
al 2186 de fondazion di Aquilee 

al 928 dal Stât patriarcjâl furlan 

al 59 de Republiche taliane 


FIESTIS VARIABILIS 

la Cinise (9 di fevrár) 

il miercus denant de prime domenie 
di Coresime..- 

la Domenie Duve (20 di marc) 
Pasche: di Ulif (27 di marc) 

la prime dómenie dopo il pleniluni dal 
ecuinozi de vierte \\ 

la Sense di/N,S* «8 di maj) 

40 dis dopo: la Risurezion 

lis Pentecostis (15 di maj) 

50 dís dopo de Pascbe di Ulif 

il Corpus Domini (29 di maj) 
FIESTIS DI PRECET 

dutis lis domeniis 

il Prindalan 

Circoncision di N.S. 


+ la Pifanie (6 di zenár) 


Pasche Tafanie 





STROLIC 


PAL 2005 


+ la: Madone di Avost (15 di avost) 
la Sunzion in cil di Marie Vergjine 

+ Fieste dai Sants (1 di novembar) 
Pasche dai Muarts 


FIESTIS NAZIONALS 
+ la Liberazion (25 di avril) 
+ la Fieste dal Lavòr (1 di mai) 
+ l'Istituzion de Republiche (2 di jugn) 

Preambul 


Mandi amis. 


=histe volte o vin sielt un tema 
che, tra i tanç, al è rapresentatif 

dal nestri Friûl: la vit, el vin, el lavór 
dal contadin e dut ce che ai cór 
daúr; la vit, tipiche espression de 
culture furlane (il taiut in compa- 
nie), muúf ancja classic e religiós. 
Tema che nus á parút biel e rút con- 
tadin in linea ancja cul timp ch'al 
passe di més in més. 
Mutîf chel de ùe cu lis spis, grant e 
profont simbul cristian, di vite e di 
union ‘come fradis” (nus dis propit 
cussì el magnific roson intal Templet 
longobart a Cividát) simbul' del pan e del vin: ce vino di 
miór in te vite? 
E po, nó in Friúl e vantin vins antics € autoctonos € 
presiós, come el Picolit, el Refosc, e Verduz e Raman- 
dul, Sclopetin e Tazzelenghe e Ribuele e vie discurint. 
Venastai une invidiabile sinfunie di savórs che dan mor- 
bin a la vite. 
Però el vin al à di sei leál, sclet e sancir. 
La vit puartade ca di nó dai grécs intor dal 1.000 dopo 
Crist, cui romans si svilupà e si perfessiona la vinificas- 
sion, cun atri impuls cu la dominassion de Republiche di 

Vignesie (dal XV al XVIII secul) podopo cun ché Asburgj- 
che e cussi indenant: une biele storie tant che il nestri 
Friùl e le famós par dut pe só tradission viti-vinicule, e 
(soredut), mi pár pei vins blancs di cualitát. Insumis el 
Friúl come une sorte i tiare ‘promessa’ cun lis sòs Ho- 
starís, cjantadis da Chino Ermacora, Renzo Valent, Isi Be- 
nini... Hostaris famosis come ‘I Piombi’, la Buine Vit... 
Non stin, podopo, discori dai proverbios ch'a'nd'é une 
vore. 

Ma cumò Amis provait mo a viodi cemut che Toni pitór 
(Sampauli) el à ilustráts i més dal lunari, serenamenti, 
ancja cun dun di pévar ma cun tanta... voa di ridi, in- 
sieme e cence uli cioli pel cúl nissun; sol che par ridi e 
strolegá la vita in pusitif. 

E cumò us fås tanc augurios di buine fin e di bon princi- 
pi ma chel an gnùf 2005 al sedi mior sul serio: o vin bi- 
sugne; ma tante! 

Cincin e prosit, Amís di duta. la Filologjiche Furlane e 
mandi, 


Il Strolegant 

l pitòr Antonio 
Sampaolo 


Sergio Gentilini 


Sponzint epúr degnevul, gjate muarte e bon-paston, di 
une fantasie ferbinte e vivarose, al sa brincá la vite di 
ogni bande cun umorisin e cun finece. 

Prime di jentrá in cjase sò a Lavoreit (Roverèt), il fore- 
st al ven ricevút di dós grandis sagomis di vacje, siste- 
madis adalt sul puiúl: une biele e in cjar, cul voli ben 
passút e furbo; chealtre cuntune espression marumide 
e smamide, dute magrece: l'invit par ducj alèche cus- 
si ognidun al po’ riferisi simbolicamentri al tran-tran di 
ogni di, a la pulitiche, a lis magagnis e vie disint, come 
che i pâr miór. Cheste.e je cjase Sampaolo, aviatôr par 
une vite, cum in pólse (mail) ancje se in etàt “zovine”. 
Cjamát di siumps e di marums al piture e al scrif, al fas 
il poete, il musicist e al scrif teatri; duncje un personac 
semplic e comples, che al vif ancje come contadin, tra 
lis pomis, lis vits e lis sós tantis bestiis. Al fas il conta- 
din a la maniere viere cun sapience e inteligjence; tant 
che curant lis sós vits (che a cressin e a prosperin di no 
crodi intune campagne plene di claps) al inties cun lór 
dialics fuarts, cun confidence e amorevolece. E al e culi 
che e cjate spes aliment la só ispirazion gjenuine e la 
só inventive. Al lavore tant e ancje Tant al piture, calu- 
mant e inlustrant — da l'omp — i sioi vizis, i difiets, lis 
nancje tantis virtüts; la vite e i patiments, € la serenitàt 
rare dal vivi di ogni di. Ma nol è pessimist, parceche al 
è lui il prin a ridigi sore; e a son i nemai i plui diviars 

a popolá lis sòs telis, che a fevelin di sé e da l'omp, pa 
l'omp. Une vore variade la sò “produzion” pitoriche: 
paesacs, naturis muartis, iconis, afrescs devozionái, 
sogjets aviatoris, senis di campagne e vie disint. E a son 
opare só ancje lis tantis figuris dal nestri beat Marco 
d'Aviano, esponudis in biele mostre e logadis in cetan- 
tis glesiis, e no dome in Friùl. Di lui e an dit e scrit che 
al è un che al va daúr dai siumps, faber et artifex, spon- 
tani come un naif, ingjenuamentri inteletuil, satiric e 
ruspi, ironic e sponzint, tun continuo niculási cui sioi 
siumps, ma no cu lis sós sigurecis e lis sós sieltis. 
Inconfondibile la “sgrifignade” dal so epigram: colorit, 
savorós, che al dà di vuiscje; sgambiat des voltis par alc 
che al ufint il pudor. Für di discussion la só “rese colo- 
ristiche”, parél la só vene descritive. 

Di nassite al è anconetan (dal 1921), ma di agnorums 
al vif cu la famèe — e al lavore — a Lavoreit dilà da l'A- 
ghe (Pordenon), in-vie (curiosamentri) Pionirs da l'Aiar 
106 (telefono 0434.948950), lá che vulintir al ricéf visi- 
tadôrs e amis. Nol refude une strete di man e une lau- 
de, se a son sinciris; par po bevi a la salút un got dal 
so bon vin, intant che al si viarc a favaláti des sòs ma- 
gagnis e a panditi ancje i sioi siumps. “L'ilusion fecon- 
de — al à scrit — e sta di cjase tal gno pet: jo o ài lis alis 
de sperance". 

Simpri dongje tes sós fadiis di ogni di, dós vacjis a ju- 
din l'omp a folá. Calm e mugnestri, chest nemál al e ce- 
tant util, no fossial che pal lat, aliment complet, che al 
è il regál plui grant. Vivarose e frescje rapresentazion di 
un mont di pâs e di siump. 





Simpri dongje tes sòs fadiis di ogni di, dós vacjis a judin l'omp 
a folá. Calm e mugnestri, chest nemál al e cetant util, no 
fossial che pal lat, aliment complet, che al e il regál plui grant. 
Vivarose e frescje rapresentazion di un mont di pás e di siump. 

Prindalan 

S. BASILI IL GRANT 

S. Gjenoefe Vergjine 

S. Ermis Martar 

S. Melie Martare 

Pifanie di Nestri Signór 
S. Luzian 

S. Severin Vescul 

S. JULIAN OSPEDALIR 
S. Aldo Rimit 

S. Paulin di Aquilee 

S. Modest Martar 

S. Ilari Vescul 

B. Duri di Pordenon 

S. Maur Abát 

S. MARCEL | PAPE 

S. Antoni dal Desert 

S. Prische Martare 

S. Mario Martar 

Ss. Bastian e Fabian Martars 
S. Gnés Vergjine 
S. Vincenç Diacun 


S. MERENZIANE VERGJINE 


S. Francesc di Sales Vescul 
Conversion di S. Pauli 

Ss. Tito e Timoteu Martars 
S. Anzule Merici Muinie 

S. Tomâs di Aquin Predi 
S. Costant Vescul 

S. MARTINE VERGJINE 
S. Zuan Bosc Predi 

Zenár 


Mario Martinis 


pr més dal unvier, zenár al e il plui frèt dal an, cun 
tante criure, paesacs sapulits inte néf; riui inglacáts, 
boscs discrotáts, campagnis inmatunidis, stradis e placis 
di país disierts. 

Cumo la vite e je dal dut ritirade: intes cjasis ator dai fo- 
golárs, dulà che i oms a valutin e a stazin i risultâts de 
anade sierade e a fasin progjets su ché ch'e vignara; in- 
tes stalis clipis dulà che i nemái finalmentri a polsin, 
mangjant il lór foragjo, dosát par ogni di; sot tiere, dula 
che la vite e polse intal scür e e spiete la lús de prime- 
vere par torná a butulá e a jessi fúr sot il soreli. Dopo 
la Pifanie, però, ancje seil frét no dome al continue, ma 
al devente simpri pies, si poyviodi a voli nòt che, cul 
alcási adasi dal soreli lintal firmament, lis zornadis a co- 
mencin a slungjási e che al wen scür ogni di plui tart. 
Cheste constatazion e puarte tante sperance e il stes 
proverbi al segnale, cun confuart, che inte fieste di Sant 
Antoni la lis e je cressude di scuasi un'ore (mieze a bi- 
nore e mieze ae sere) rispiet al solstizi di dicembar. Un 
altri proverbi, che al constate ancjemò la veretát, al 
puarte contentece disint che a Sant Bastian, intai ricès 
des culinis e al ripár dai mûrs si puedin cjatá lis primis 
violis, come che cun grande sorprese inte batude dal 
soreli a sflurissin pestelacs e cidivocs, sfodrant clevis e 
fossái cui prins colórs. Intai ultins dis di zenàr, si e 
bielzà intal cúr dal unvier, che i latins a clamavin hiems, 

stagjon dal trist timp e des burascjis tal mar; achi ret la 
criure si fas plui alte di simpri, la glace e devente plui 
penze e la néf e dure plui a dilunc, ma ancje lis zorna- 
dis a son lis plui sarenis e limpidis e l'orizont al à une 
trasparence come di cristál. Lis gnots a son fondis e a 
mostrin un cil stelât ch'al pâr ancjemò plui vicin e al 
lasse colà zilugnadis che a fasin dome ben ae campa- 
gne. 

Intes zornadis plui clipis, il contadin al scomence a 
cuinca i pomárs, a tirà i fii di fier e a fà busis par gam- 
bià i pai des vits e a lassális al viert parce che la glace 
e sminuci e e colti la tiere, mentri in cantine al fás il 
tierc travás se ancjemo no lu à fat. Intant lis feminis in- 
tal ripár dai orts a semenin cisarons, carotis, spinaze, 
blede, savórs, salatis e a plantin ai, mentri intai zardins 
a plantin rosutis come violis, margaritis e vói de Mado- 
ne. La regjine de cusine di zenár e je la cjar di purcit, 
fate intes mil manieris cognossudis de tradizion furlane; 
frescje, come la brusadule e il fiât, ché lesse intor dai 
vues e lis cicinis, opür ché stagjonade, come il salam 
(cuet ancje intal aset o sot lis boris), il muset (compa- 
gnat de brovade), la luianie (rustide o cuete intal lat o 
intal vin), la palmonarie, i grafuts e une volte fintremai 
il dolc di purcit, ven a stái la mule fate cul sanc e il zu- 
car. Lis mignestris a vegnin fatis cun ris e verzis, paste 
e fasui, mentri lis verduris dal més a son lidric di cjamp 
e verzis dal ort. Une volte intai més dal unvier a vigni- 
vin impastanadis des feminis ancje tantis sopis, zufs, 
paparòts, panadis e polentis cuincadis par scjaldá e ri- 
storà il stomi cun pietancis tant puaris, ma ancje cetant 
buinis e semplicis. 

| proverbis 8 
Zenar 


Zenár e je la puarte dal an 

In zenár si dopre il tabár 

Zenâr al fâs il pecjàt e mai al ven incolpát 

In zenár la gjaline intal gjalinár 

Zenár sut, vilan ric 

Il sut di zenár al jemple il granár 

Se il més di zenár al cor sut, il contadin al varà dut 
Zenár aiarós, forment granarós 

Tante pocale di zenár, tante ploe d'avril 

Il frêt di zenár al scussie il morár 

La fumate di zenár e puarte nët in marc 

S'al tone in zenár, o-varin un altri unvier 

Zenár clip, vierte tarde 

Diu nus vuardi di un bon zenár par jemplá il granár 
Prindalan (1-1), frèt di cjan |- 

Pifanie (6-1), il frèt s'invie 

Pifanie dutis lis fieste e mene vie 

A Pasche Tafanie il frêt al va in smanie 

Cuant che e ven la néf prime de Pifanie, a vuelin siet 
comaris par puartále vie 

A Sant Antoni (17-D) il frét al va di coni 

A Sant Antoni il frêt al va in demoni 

A Sant Antoni di zenár, un'ore biel avuál 

A Sant Antoni dal vin, cjar cence rimpin 

A Sant Antoni de barbe blancje se nol plóf la néf no 
mancje 





Sant Antoni di zenâr, mieze tese e mieç solâr 

Sant Bastian (20-I) cu la viole in man 

Sant Agnis (21-D oris dis, interie la bafe, mieze la me- 
de e miec il pan de famee 

Sant Vincenç (22-I) gran criure 

Sant Vincenc gran criure, San Laurinç (10-8) gran cjal- 
dure, l'une e l'altre póc e dure Sant Pauli scúr (25-D, dal 
unvier no sin fúr Sant Pauli scúr, forment sigúr; Sant 
Pauli lusint, gran siale e forment 

Cassin: Aa 
scjaladôr 


Roberto Meroi 


A 2 di zenár dal 1909 a Savorgan di San Vit dal Ti- 
liment al nassé un dai plui grancj scjaladôrs dal 
mont: Riccardo Cassin. 

Tal 1934 al viarzé une gnove vie di sest grát parsore de 
parét Sud-Est de Picjulissime di Lavarét; al fasé une des 
primis ripetizions tal Spigul Zál e al ripeté la Nord de 
Grande di Lavarét. 

L'an di là al rivà in cime dal Mont Ciuvite e al vincé l'in- 
violát spigul S.E. de Tór Triest. 

Ai 30 di avost dal 1935, cun Ratti, al rivà fintremai par- 
sore de Nord dal Pic Qvest di Lavarét. Ai 16 di lui dal 
1937 al vingé la parét N. E; dal Pizzo Badile (3.311 me- 
tris). W 

Tal 1938 al tacà curf^ Siet il pilastrè de Ponte Walker ae 
Nord des Grandes Jorassésesid. 208 metris). 

Ai 6 di avost dal 1958 al«fivà in cime dal Gasherbrum 
IV (7.980 metris) tal Karakórum cun Walter Bonatti e 
Carlo Mauri. 

Ai 19 di lui dal 1961 al concuistà la parêt Sud dal Mc 
Kinley (6.178 metris), la plui alte montagne de Meriche 
dal Nord. 

Tal 1969, a sessante agns, al viargé une gnove vie di 
glace parsore dal sfilàt spiron Ovest dal Jrishanca te 
Cordillera des Andis (6.126 metris). 

Cassin al à ricevût la bieleçe di cuatri medais d’aur al 
Valòr Atletic. 

Forgiarin 


Pieri Pittaro 


Notiziutis storichis e origjine 


i cognos pòc su l'origjine di cheste vit; alè une vo- 
re probabil che il non al vegni di Forgjarie, pais dal 
Friúl Ocidentál. Ta l'Esposizion regjonál da lis üis, che 
si à tignude a Udin li dai locái da l'Associazion Agrarie 
Furlane dal 1863, il teritori di coltivazion al vignive se- 
enalát sui cuei di 5, Denél; invecit tai riferiments dal 
“Pirona” la zone di coltivazion e comprendeve i terito- 
ris di Spilimberc e Mania. — 
Colòr: ros-rubin smarit-Cun' rifles * ruans marcats. 
Cemút che si béf: akè vin par- cam blancjis, varietáts di 
les, cjars rossis póc sayoridis,, ;roscj cun salsis blancjis o 
scuris, polam (massime razis e faraonis). 
Al e di bevi a 16-18 Bra) | de 


| 17 ZENÂR 


Pans E fantate 


aride 


Giannino Angeli 


| Graziis mame 
| par vémi a lunc 
| tignüt il cür 
a bati dongje al to. 
Dal grin 
‘o soi jessude 
|. pe to gjonde 
Il e di papá: 
cence cognossi il mont, 
cence savé di vite, 
| dome cun voe d vivi 
| e respird 4 Si 
| Il cür al “Aronidena) 
tal rimpindsi` MAY 
dilunc/mil trois | 
e stradis/ | y A 
e tu, man lé'to, mea, 
| tu mi indrecaris? 
| salde. , 
| Cumo il gno cûr 
ji al bat cun chel 
i di un'atri, 
| ij ma al sintarà 
li par simpri 
{| il revocä vicin 
| | tal to. 
{| 'O puartarai cun me 
| chist sun d'amór 
| come cjanzon di gnocis. 








| meracui 


Aldo Tomè 


erin amighis stadis da canais in sù: Arminia Mighi- 

lita e Vitoria Cjecula di Fana. La Arminia a si veva 
maridada cun Marcu Sut, un omenon larc e lunc tanchi 
un armaron. E la Vitoria, invessi, a veva cjatât da com- 
pagnási cun Gusto Crût, ch'al era un stifinicju sutil e 
tant pi curt di jé. E, Vitoria, a cjicava di invidia co ve- 
deva la só amiga a spas cun chel toc di marcantoni di 
Marcu ch'al vigneva rimirát cun vôi golous da ogni pu- 
sdata dal paeis. Pensá chi, jé (Vitoria), par podei jodi il 
sio Gusto mancul cracul, a puartava parfin a fâ siolà lis 
dalminis uvi di Gjero Gicîna) cha i petava sot una sio- 
leta di len di poul di cuatri*centimetros di spessour e, 
cun dut chel, al risultavaypi pigul di jé. Cussì, co zeva a 
braceti cun lui, para plaga, a i riyava in gurela il cici- 
gnà da li lengatis criticonis chi, sul vardáju, a mugnula- 
vin sot vous: “A e pi granda da glesia dal cjampanili." 
Arminia Mighilita e Vitoria Cjecula, a zevin insiemi, ogni 
di, a lavorà inta la filanda di Manià. E, una volta, Vito- 
ria, a si era nacuarta chi, Arminia, sul torná a cjasa, a 
puartava cun se un scartoc di bigats di chei ch'a resta- 
vin inta la bacinela dopo disglimucada la galeta. E, cu- 
riosa, a i à domandát ce ch'a veva da fà di lour. Armi- 
nia a i veva rispundüt ch'a ju meteva a secjá intal for, 
po, a ju sfregolava e a ghi ju deva da gustá ai pitins ch'a 
ju becotavin cun ressa. E cun chei, a ju vedeva a cres- 
si sot i vói comi par un meracul. Alora, cualchi di do- 





po, encja Vitoria a si e fata lupá da Arminia, cun una 
cjartada di bigats, ch'a i à domandát: 

“Cemontmai puartistu a cjasa bigats encja tu, chi no ti ás 
ne un polec, ne una gjalina da passi intal cjo curtif...?” 
E, Vitoria, malvolenteir, a 4 cugnút pandi: 

“Ben. I ti lu dis a te in cunfidenca; ma ti racomandi, no 
stâ fâ cjacaris cun nissun. I voi iodi si pos encja jo uti- 
gni il meracul! I ai idea da prová a meti cualchi pissigot 
di bigats intal plat da la mignestra dal gno om, cu la 
sperança ch'al mi cressi di cualchi scheo...!” 


Lu à gy 
cjossul... 


Gene Gnocchi 


La difarence fra un gjenio e un stupit e je che il gjenio 
al à i sioi limits. Cuanch'e a scuele la mestre e dave une 
punizion a Baggio, lui al domandave simpri s'e jere di 
prime o di seconde. 

Il vin 


Fant 


Il vin al e parmalós, 
se no tu i dès la sodisfazion di bevilu, 
par svindic al va in asét. 


Nol e conseát bevi vin a buinore 
a stomi vueit. 

Alore prin si mangje une buine 
sope di cjaval e podopo si po bevi 
tant che si ûl. 


Un tai 
ti bagne la bocje; 
doi tais | 
ti dismuelin il sgrasalár; 
tre tais 
ti distudin l'arsure; 
cuatri tais 27 \\ `X 
ti fasin cjantâ in compagnie 
“Vive il vine la ligrie”. 


Checo l'ustir al dis simpri: 
“Miór un tai che une sgrifade”. 

Sfidis 


Vigji Mestroni 


Dopo une sere lungje in ostarie 
lá che il merlot le à fate di paron, 
doi matarans e án pensát benon 
di fâ une scomesse, tal lá vie. 


Testemonis ducj chei de compagnie, 
si son sfidáts a lá fin in stazion 

in biciclete; a cheste condizion: 

cui piart al pae di bevi in alegrie. 


Tal indoman, par prin al si presente 
chel dai doi che al a piardút la corse. 
“Alore!Cui à vint?" — domande a un pont 


la cubie dai amis, curiose e atente. 
“Ab, cagneris; al e un ciclist de borse: 
lui Te rivátpenultin, jo secont!" 

Cjara 
bec? 


Valter Rodaro 


E si compra alc, no bisugna mai vê premura, 
specialmentri sui nemâi, par no vê brutas sorpresas; 
come che a je rivada a Mariuta e Toni. 

Toni al voleva comprá una zocula. Savút che intuna fa- 
mea a vevin doi zocui di vendi, al e lát subit a fà l’afar, 
cu l'acordo che lu varessin tignút fin che al ves finit di 
tetá. Puartade a cjasa la bestie, Toni nol veva vói che 
par jé. J dava di mangjá semula e fen dal plui bon che 
al veva, e di li a cualchi més, si jodeva che la zocula a 
stava deventant cjara. Toni si era nacuart che a i cres- 
seva il luvri. “A è ord di puartala, dal Meni, che ala il 
bec" — i disè a la fetnina..^ ` 

L'indoman la Mariuta a cjapa sù la < cjara e la puartà dal 
bec di Meni. li 

Apene che si son viodüts, e je. IS lota furiosa. Meni, 
(che al saveva dal zûc davendita), j disè: “Lassila culi 
fin doman, che la roba a si.Sistema via pa gnor”. 
L'indoman, cuanche a son láts a cjoilila, il Meni ur à fats 
mil laudas pa bestia: “Cu la fiesta che j à fat il bec, jo- 
darés che us fasará tré o cuatri zocui”. Toni, dut con- 
tent, a nol stava ta piel. Passát cualchi més, al comenca 
a palpà il luvri da cjara, par proviodi cuanche a veva di 
parturi; ma jê no era disposta a fási tocjà ta só intimitát. 
Come che lu jodeva, si alcava su las gjambas daúr, par 
dái una biela incuarnada. 

Mariuta, ta só ignorança, a veva capit che la roba a no 

era normál: j à volút póc par cunvincisi che ché li no 
podeva jessi una cjara, ma un bec! 

Ma cemût podevie dilu a Toni, che lui la vares fulmi- 
nada cun peraulas e ofesas? A i suna incjimo tas orelas 
la sô rispuesta: “Porca la vacja! Se i ài tuart, jo ài simpri 
reson!”. Cussi a jé i tocjava simpri di tasé e acetá ce che 
lui al diseva e al voleva. A veva acetát di puartà la “cja- 
ra” in mont a mangjá fueam dai arbui, cussi a vares fat 
il lat plui bon; a veva acetát di freái il luvri cuntun bolít 
di erbas e vurtias, par disflamái chei doi “grops” di ma- 
stite che a i erin vignúts, cussi a saressin spuntadis las 
tetas, al diseva Toni. Ma jé la certeca la veva za tal so 
cjáf: Li, di tetas, a no'nt saressin maduridas! I cuatri fis 
che e an vit, a parturiju a je stada jé e no il so Toni; e 
par tetá a si son tacáts tal so pet e no intal luvri di To- 
ni! L'ultima ofesa le à vuda cuanche a je lada a reclamá 
là che i vevin vendút il bec, disintiur che a si erin sba- 
liâts: invecit da una“zocula i vevin-dât un zocul. Di ri- 
spuesta si è sintuda/dî che lor i i vevin vendût una zo- 
cula; e che se inta Tór stala a è deventada un bec, no 
era colpa lôr. SAVE 

Cussì la póra Mariuta a je tomada a cjasa cun ché. 

E tasè, simpri tasé, mandá jú i grops e suási las lagri- 
mas par tantas ofesas, e maná il cjaf di ca e di là come 
par di: “A no je justa nencja cussi!”. 

Intor de lec 482 


Bepi Mariuz 


E cumo che nus vés 
par koinè rispietát 

al cjapial un pés 

il fevelá ordenát? 

La leg e je la leg 

- il pan no isal pan? — 


parcé chel ridec 
pal furlan di doman? 


ki x} > 


Vin novel 


` » E tac e > < 
Mirella Gaspardo VL AA 


Vin novel, 
‘zovin nuvis, 
fuart e dols 
d'amour... 


Morsèlis inboreádis, 
primis bussadis... 


al lampion! 

"E cuancbe la puglie // nus mene a San Vit (il Cimiteri di 
Udin) //la crós no covente: // si planti une vit/". E finis cussì 
cheste cronache poeticbe (di pari scognossút) dedicade a 
l'ostarie udinese dai "sacri e sacrilegbi Piombi", mitic 
ambient di timpon in ca in vie Manin. In visibili la muart 
cul falcet in man, intant cbe al rive il defont inte casse (une 
mieze bote) cuntune butilie di vin — forsit uniche ricjece — e 
une plantute di vit in man. Lu compagnin i amis, ancje chei 
cu la butilie inte sacbete. 

Fevrar 


Mario Martinis 


econt més dal calendari, fevrár al e il cúr dal unvier. 

Il so non al ven dal latin februare, val a di “purifica”, 
parce che intal arcaic calendari roman al jere Pultin e 
cussi, par introdusi il gnúf an, inta chel més si rignova- 
vin svariáts rituái di purghe che a preparavin il passac al 
gnúf cicli di timp ch'al corispuindeve cul inizi dal gnúf 
cicli naturál e agrari. Il motif de purificazion pe gnove 
vite (rapresentade intal senari celest e inta chel de na- 
ture dal torná de lûs simpri plui fuarte cul alçäsi dal so- 
reli intal firmament e dal conseguent rompisi de criure 
e dal sveási adasi de vite) al vegni celebrát par antic di 
cetantis religjons, civiltáts e tradizións di culture. 
Il soreli si è alçât di éetant intal cil e tal miec unvier 
(“divisori” o “displovi” de stagjon frede) al tocje il pont 
median tra il passât solstizi diunvier e il prossim ecui- 
nozi di primevere, lant simpti plui ad alt intal arc dal cil 
e comencant a dá une svoltade ae stagjon e ai cuadris 
de nature. 
Cussi, intal calendari astronomic e inta chel popolár, fe- 
vrár al ven considerát un més di passac dal unvier ae 
primevere e propit par cheste só carateristiche al ven 
viodút come un més di contradizion climatiche e me- 
teorologjiche. Fevrár, di fat, se par une bande al pár 
mantigní dute la durece de stagjon frede cun glace, nêf 
e zilugnis parsore paesacs disfredáts e fers intal aiar 
lizèr e garbin, tantis voltis, pal prin tiepit ch'al puarte, 

al mostre ancje i prins segnâi dal sveási de nature, tant 
che lis sós zornadis a puedin jessi dolcis cuasi ch'a fos- 
sin di primevere. I riui e lis aghis si disglacin, i rivái a 
àn coltris di pestelacs e cidivocs, çufs di jerbe a spun- 
tin ca e là, lis zimis a polèin, a mostrin butui simpri plui 
grues e i gjatars ju fasin sclopá. Si viodin i prins svoi di 
ucei che a si corin daúr nemoráts e sot tiere la vite e 
comence a movisi smaniose di jessi fûr intal viert par lá 
incuintri al soreli, tant che ancje i farcs a scomencin a 
fâ i prins gruns di tiere fofe intai cjamps. Il disglac e lis 
plois aromai a vegnin filtráts inte cjalde panze de tiere 
e a nudrissin la semence che za trasformade e comen- 
ce a vierzisi, a meti lidris, par dopo jessi frescje de tie- 
re e butulá. 

Intes zornadis plui clipis il contadin al dispede e al 
cuince vits e pomárs, al cerpis e al ronche, al comence 
a inseda, intant che in-cantine al controle che i vins si 
sclarissin; une volte-intai cjascj e intai camarins al vio- 
deve che lis scortis di ardiel, cjar purcine, pomis, pata- 
tis e farine (come ancje il fen pes bestiis e i lens par fâ 
füc) a fossin cunsumädis. dome pal miec, propit par rivà 
a fà für Punvier cu la part che restave. Lis feminis intai 
ripars dai orts a semenin ancjemò selino, civole, rava- 
nei, pomodoros, pevarons e melanzanis e a plantin ro- 
smarin, salvie, timo e magjorane pal istàt. 

La cusine dal mês di fevrâr e viòt simpri in prin plan la 
cjar dal purcit, compagnade dal lidric cul poc e i prins 
úfs, la lidrichesse e áltris verduris d'invier; une volte il 
plat di pes di fevrár al jere soredüt il bacalà cu la po- 
lente, al di di vué gambiát cun tantis altris cualitáts di 
pes e ancje cu lis simpri buinis, sanis e póc costosis sa- 
radelis. 

| proverbis 
Fevrâr 


Fevrâr, il soreli par ogni agâr 

In fevrâr il soreli al è avâr 

Fevrarut piês di dut 

Fevrâr cjalt, vierte frede 

Fevrâr cence criure, març si viest di verdure 

Fevrâr, mieç dolç e mieç már 

Fevrâr fevrâr, curt ma amâr 

Fevrâr, un di ben e un di mâl 

Fevraràt, ogni jerbe il so cjavüt, ogni stec il so butulüt 

Se al tone in fevrár o varin un altri unvier 

Se al e cjalt in fevrár no.tu jemplis As solar 

Fevrar ala la fiere terzane | 

La néf di fevrár e jemplé il granar 

Ploe di fevràr, plen il granár . 

La ploe di fevràr e val'tantche-un ledanár 

Madone Cereole (2-11), tant-soreli e tante neveole 

Ae Madone Cereole il frét al va in cariole 

Ae Madone Cereole s'al e núl o sin für, s'al e clár o sin a 
miec unvier 

Nèf Cjandelore e dure un'ore 

Ae Madone di fevrár miec fen e miec solár par puartá fúr 
l'unvier 

A Sant Blás (3-ID il frèt al tae il nas 

A Sant Blás il frèt al fas la pas 

Sant Blás s'al cjate la glace le disfás, se no le cjate le fas 

A Sant Blás ogni gjaline l'üf e fas 

A Sante Palonie (9-II) la néf e va in Slavonie 

Sant Valentin (14-ID al glace il curisin 

A Sant Valentin s'inglace la roe cun dut il mulin 

A Sant Valentin ancje il frèt al fas l'inchin 

Sant Valentin il vacjàr al distude il lumin 

A Sant Valentin al cjante l'odulin 

S'al svinte a Sant Valentin, cuarante dis nol à fin 

A Sant Valentin il frèt al dis: “anin, anin” e il soreli al trai 
intal cjamin 

Se al nevee a Sant Valentin, intal caratel nol jentre 

Sant Matie (24-ID cu la manarute, s'al cjate glace le fruce 
dute 

Sant Matie e cidivoc, tant il di che la gnot 

Nol è mai stát l'ultin di Carnaval, che no sei fate o stei par 
fasi la lune di fevràr 

Come ch'al va l'ultin di Carnavál e il prin di Cuaresime, al 
va dut l'an Ze v) CA 


4 

“Sclesis 
Vigji Mestzohi 

Silvio madrac, che al pratint di mastià pulitiche nome 
parceche al va in ostarie a lei l'Unitat, une volte i do- 
manda a Turo carúl: “Tu sástu ce che e je la “glasnost”? 
— “E sarà une marche di vodka.” — “Tu sés un ignorant. 
E la perestroika? Sâstu ce che e je la perestroika?" — “Boh! 
E sarà une sgnape di pirucs.” — “Stupidat: no tu sòs nuie!” 
— “E tu sástu cui che al è il pecotós?” — “Cui saressial?” — 
“Viodistu ce ignorant che tu sés: al è chel che al va a 
cjatà la tò femine, intant che tu tu sés a lei l'Unitat!” 

Argenton: 


grant 


cjavalir 


Roberto Meroi 


l plui grant cjavalir che e à vude l'ipiche furlane, al 
pari dal cividalés Paolo Spezzotti, dal cont Carlo Ke- 
chler di Udin e dal marchés Fabio Mangilli di Talmas- 
sons, alé ståt Alessandro Argenton. 
Argenton al nassé a Cividât ai 11 di fevrár dal 1937. 
Dilunc de só cariere di cjavalaric al a vit vincút tresinte 
e passe corsis di complet a ostacui in Italie e tal forest. 
Tal 1960 al fasé il prin puest tai campionáts europeans. 
Al vincé doi titui talians tal 1967 e tal 1972. 
Tai Zúcs Olimpics di Tokyo dal 1964 al vinçé la medae 
d'aur tal concórs complet à Scuadris. 
Aes Olimpiadis di Munic di*Bavière dal 1972 al fo se- 
cont (medae di arint) tal;concórs complet individual. 
Dilunc de só cariefe ecuestre, Argenton al à fât garis 
ancje aes Olimpiadis di Rome.tal 1960, di Citàt dal Mes- 
sic tal 1968 e di Montreakfal:1976. 
Al à vút une medae d'aúr al Valór Atletic. 











Celso Girardi, Cuincá lis vits. 

Picule nere 


Pieri Pittaro 
Notiziutis storichis e origjine 


S: la fonde di ce che si po’ ricurdà la Picule Nere e 
je simpri stade coltivade dulinvie da la cueste di 
Triest (lentilà clamade “Picola Nera"). Nol è stát cjatát 
nissun scrit ta la bibliografie uficiál, tai anài o ta lis am- 
pelografiis (descrizion da lis vits). Il rap al somee une 
vore a lis dis “sclavis”, cun scjarse capacitát di colori- 
dure de bande dai àsins. Ta la zone dal Cjars, e fin in 
Istrie, al jere il vin di taule par ogni di. Colór: al va dal 
rosàt al ros-rubin smarit. Dopo un an di vite al cjape sù 
rifles zàl-modon. Cemút che si.béf: stant la só cualitàt 
sciarse al è vin par ogni tipo di past, che si pò bèvint 
in cuantitât bondanté, Aljére il *vin-contadin", une vo- 
re cognossüt ta lis *osmize" (tratoriis), la che al vignive 
puartát in taule cul persut di cenglár. 


H f 

Sclesis 


Vigji Mestroni 


Dopo une mangjade di foncs, une femine e je stade ri- 
coverade cun segnos di velenament. Ma in ospedál si è 
clarit che i foncs e jerin bogn. Si jere nome muardude 
la lenghe. 

Riflessions sul mont 


Mario Milanese 


Furlan di Manià 


Si Gjuda nol ves tradit il Signour 
nol sarès muart né risussitàt 
il Mont in altri mout varès finit. 


Sa na fossin li gueris e i crimindi, l'amour 
pal nostri prossim nol sarès stimát 
nencja la pès, il ben, il mèl culpit. 


Sa l'è il poaret encja il siôr esist 
comi la vita e la muart 
comi il capital el lavour 


la pulitica dal capitalist e socialist 
la contestassion ch'a galopa fuart 
la violenza fai sempri pi furour 


il racisin trat Popiai da la Cjera 
li ideologjiis ledrosis da l'Umanitát 
la competission fra li pi grandis Nazions 


puartin sempri pi dongja a la guera ... 
Par inevitabil decision di un "cjáf tarát" 
vignarai dongja pal Mont e l'Om la 
distrussion " 

Inocence 
(da "vós di lontan") 
Gianni Gregoricchio 


Marc, 11 di gnot 


Ï o ai fat setantesiet agns. Nissune fieste. Ma cheste 
matine, tal moment istès che mi soi dismot, o savevi 
che, di li a une ore, o sarès partit par tornâ ancjemò 
une volte a Avian. Dopo di une lungje dade. Jo no soi 
nassút a Avian. I jeri capitât setante agns indaür, spaurit. 
Mi ë jentrât par simpri tal sanc. 

O soi montât in machine che dentri di me si messeda- 
vin sintiments che no rivavi a disgredeà. E mi doman- 
davi “parce chest viaç e propit vué?”; e “parce cheste 
presse subitanee, nancje che il gno timp al fos bielzà 
consumat?” E lis rispuestis+si sbruntavin une cuintri di 
ché altre, nancje che ognidune e-crodes di imbrená 
dentri di se la veretát definitive. Ma tal moment che o 
ai lassât Pordenon daúr di me, chest smalitament si è 
sfantàt intun dolçôr di. ¿pinos lusignát dal fresc soreli 
marculin. 

Alore il gno voli al à tacàt.a smirá il panorame che al 
sfilave denant e intor di me. E ore mi impareve gnúf re- 
sint, come la prime volte che lu vevi olmát di dentri de 
coriere, cul flát che al onfegave il veri dal fignestrin; e 
ore lu spiavi cul voli antic di cui che al torne a cjase do- 
po di une masse lungje lontanance. E, in fin, ve il país; 
e culi i miei doi amis plui dongje al gno cür, mai di- 
smenteáts e tornáts a cjatá. Si vin saludáts; e nus à parút 
che si fossin lassáts di apene la gnot passade, su la 
puarte di cjase. 

Ancje lór, come me, balarins dai “Danzerini di Aviano”: 
jo a dis agns; lór, invezit, di fantacins. E ancje in di di 
vué, lór: sfladant, e cu la femine che ur berle che a son 
mats e che ur cjape un colp. Cjavei blancs; romatics e 
malans ca e là; fis maridáts, nevoduts di straviodiju... La 
realtát, in sumis. 

No vin podút no fevelá de nestre ete di fruts: in prin pe 
nostalgjie dal timp sbaldit de infanzie, ma dopo parce 
che sot des peraulis che a disgropavin la memorie, 
ognidun di nó al misurave ce tant che al fos restát di ce 
che o jerin e se o varessin podút ancjemò travasálu ta 
ché trate di avigní che ancjemò nus reste. 

Di Line pocjis peraulis. E ur ai vút agrát. 

Prin di torná vie i amís mi án, si, saludát, ma fasint fen- 
te di no inacuarzisi che no cjapavi la statál. 

Il cimitieri al jere involuçât te lûs serotine. Int che e jen- 
trave; int che e jesseve. Dome iÏ cricà dai pas. Apene 
strapassát il cancel, 6 at capít che o"scugnivi lassà di für 
la mé realtát di om zaromai rivât ae conclusion des sôs 
sieltis e che dome net o podevi presentámi denant di jé. 
Mi soi inviát cun pas malciert,.: ma vie vie che mi svici- 
navi, mi veve parüt che dut il /sporc e l'untum che si pe- 
te intor tal davuelzisi de vite, mi sbrissàs vie dilunc il 
cuarp, par infondási sot dal glerein che o pestavi cui pits. 
E co o soi rivàt in face de lapide, o jeri in pas, cemùt 
che mi sucedeve tal savêle daprüf di me, che il gno ca- 
ratar ferbint si cuietave sot de cjalade mugnestre di jé e 
dal so fevelá lemit. 

La nestre e je stade une di chés amiciziis di anime che 
e rive a nassi e a madaressi dome di fruts; anzit, un 
sintisi in simbiosi, cence savé — e mancul che mancul 
domandással — par ce e par co che al jere vignút. Ancje 

se li nestris vitis di ogni di - dopo de comunance di cu- 
bie tes ocasions dal bal — si movevin ognidune par so 
cont: jo a torzeon pai cjamps cui amis; jé ritirade, bielzà 
femenute di cjase. Al restave il leam: cidinát par intant, 
come une flumere che e sbrisse vie gorgolant framiec 
dai claps, ma pronte a fási corint tal moment che gno 
pari, jentrant in cjase, mi diseve: “Usgnot, a provis”. 
Jé e jo si sentavin di bande, framiec dal sun legri de 
musiche e dal talpetá dai balarins, in spiete de nestre 
volte: in cidin, sot dal voli benevul de mari di jé, poia- 
de come une matrone di ché altre bande. O restavin 
lontans di chés altris dós cubies di fruts. Jé no lu lassa- 
ve viodi, ma jo o savevi che i fastiliave chel lór babecá 
di un continuo framiec di ciuladis e di riduçadis cence 
sens. Epúr, viers di nó doi, lór no vevin vude mai une 
peraule o une butade di ché inocente malizie, che e 
compagne la prime etàt. I ai pensât tantis voltis, tai agns 
di dopo, ma ancjemò no sai se nus sintissin lontans e 
diviers di lôr o sal fos par une sote di istintive sudizion. 
Co nus tocjave a nó, alore par me e jere fieste. Intant 
che i ziravi intor sui moviments de “La biele lavanderi- 
ne”, le sintivi dongje, cjalde di afiet cuiet, massime co e 
voltave la muse taronde de bande mé, cun chel so ri- 
ducá a fil di lavris, tal mentri che e leve indenant a lavá 
il facolet ricamát su la gjambe apene pleiade. Co, po, al 
rivave il moment di slancási tal “Truc”, le fasevi svualá 
tes piruladis, cun dut il svintulá colorát des galis peia- 
dis in vite, e i siei smursiei si incolorivin tant che un mi- 
luc madúr. Dopo, cuant che il bal al finive su la ultime 
sdrondenade de armoniche, la gjonde segrete di chel 
svualá insieme, nus restave te ansime dal flát e tal bar- 
lumá dai voi. Ma, apont, segrete, nestre. 

O vevi scugnút bandoná Avian, daúr dal trasferiment di 
gno pari; (e ancje par lui al veve stát come sintisi sbregá 
dentri). Ma chel parti nol jere rivàt a çoncjà il fil di chel 
nestri rapuart fat di nuie e di dut. Si jere dome slungját, 
come un glimuc disrodolát. E il glimuc al tornave a fá- 
si sù cu lis letaris che si scrivevin. No dispes, se mai cu 
la cadence casuál di cuant che, ancjemò in país, o ri- 
vavi a cjase sô par zuiá ai pirates di Mompracem cun 
so fradi Paolo. E mai, come par un comandament 
istintif, nissune fotografie. 

Almancul fin cuant che o vevin sintút che al jere rivát il 
moment di inviási dilunc vie la strade che la vite e ve- 
ve parecjade par ognidun di nó, man a man che i agns 
di fruts e di fantats si slontanavin simpri di plui. 

No le ai viodude a deventá femine fate. I soi agrát al 
destin. 

Il tai di vin 
golet 

Claudio Petris 
Furlan di Sòpula 


| di di vuoi, quant ch'a si discut su l'argumint 

commercio, si cola, senza volei, a ciacara da la 
granda distribussion. Duci cuanci a disin la so sul fat 
di sierà o fa su enciamò centri commerciali, ch'a son 
chei grans stabilimints indulà che, insièmit ai gran’ ma- 
gasins, a si ciatin tantis boteghis cun dentri mil articui 
e indulà ch'a si pous ciatà di dut. 
‘Na volta, ta duci i nustris pais, i vevin belzà cualchi- 
ciussa dal gener: i vevin li boteghis ch'a vendevin man- 
giativa, ch'a vevin un puc di feramenta e vevin encia un 
cianton dula ch'a podevin vendi di bevi. Se i termins 
no’ si contraddisessin i-podaressin-disi dai piciui gran’ 
magasins. Enciamò prima ch'a rivassin li legis euro- 
peanis, i nustris soréstans an metut sù novis regulis che 
an fat siera dutis chistis boteghis. 
Tai ains sincuanta, me pari'al gestiva propiu un ambient 
coma chisc-ius tant che duci lu an tacat a clama Anzul 
da la coperativa. Duci i sabo, par nu di famea, a erin 
‘na zornada di fouc par coma i vignivin ciapas dentri: 
me mari a dava ‘na man tal repart da mangiativa (indula 
che, che volta, si pesava, si contava e s'inciartava dut 
parce che nuia al era confessionat e dut al era sciolto) 
e iò e me fradi il dopo misdi, dopo vei finit li’ lessions 
par ciasa, i vignivin metus davou dal banc a da fou tais 
di vin. Il lavour no' l'era diffissil stant che li' butiglis no' 
erin tantis coma il di di vuoi: un butilion pal vin blanc 





e un pal neri, li' butiliis dal marsala e da la crema mar- 
sala pa’ lọ? feminis, il vermut par fa il sembròt ch'a 
clamavin “missela”. 

Tacada a la botega a era encia la lateria e il piciul bar 
al si impleniva propriu a l'ora che la zent a rivava a 
portà il lat o cuant ch'a zevin a toi il scolu. 

‘Na sera, propiu ta l'ora di porta il lat, un sior, ch'al ve- 
va “pena svuoitàt li' vasis e al era vignut dentri par ba- 
gnasi il garganel, al mi à ordenat da bevi: “Nini butimi 
un neri”. 

lò, ciapant il butilion ch'al era ‘pena stat screat, ghi ài 
metut il vin tal got stant atent di no sbicià par no sinti- 
lis. No vevi nencia poiat il butilion al so post che da la 
so bocia, incurnisada da un biel par di mostäci, cun fa 
rabiàt, al mi à dita segnant il got: “Nini no ioditu ch'al 
a il golet?”. 

No eri enciamò tant praticu da Fambient tant chi no ve- 
vi capit se ch'al voleva-dimi, mart era clar dal ton di 
vous, ch'al mi stava fasint 'na osservasion e no un com- 
plimint. i 

lò no ghi ài dat sodisfassion e par vei giustissia al à do- 
vut clamà me pari ch'al a subit contentat zontanghi il 
deit di vin ch'al manciava par che il got al fos veramen- 
tri plen fin tal orli. D'inchevolta, cuant ch'implenis un 
got, encia si buti aga, i stai atent ch'al sedi plen, a risc- 
iu encia di sbicià, propriu par ch'a nol resti il golet!! 

Bertoia 


FEVRAR 


Fraternitat 


Sanvitèis 


Fraternitat di altris timps, 
tal plasèvul borg 

di Torátis, 

sot l'antiga “ombrena” 
da la Tòr. 

Al è il vèciu Bonsignòur 
che ta la glesiüta 

da la “Vàcia rampanta”, 
durant la Messa 

di una domenica 

di primavera, 

al displèn cun virt ? 
il toc dal Vanzeli, 

da la vit 

e dai CNS ch'a vegnin 
tajats dal Serpidòur, 

sa no fan tid... 

A la fin, 

in tun local dal Cont, 
un grop di amis 

a usa trovassi, 

par raviva l'amicissia... 
“Benedida” da vin bon 
e un “bocòn” 

di formài e salam, 

da mèti sot ï dinç! 


Su l'artistica 
meridiana, 

una penelada di savietàt 
a invida... 


“Sol chi ben coltiva l'ore, 
lieto vive e in pace muore” 


Sclesis 


Vigji Mestroni 


La femine sclagne — al dis Gjelmo varuscli — e je come 
un par di bragons cence sachetis: no si sa dulà meti lis 
mans. 


SP 
A d 
d 

PA BAL L> RE 


YA 


ME BAr c 


“AL 
MAL 


o- 


DI ONORV 





La "bale" e je la plombe pal masse bevi; ma une bale te 
ostarie "di Plet" e sa di onór e di concet. Il vin bon al e 
gustát sei dal gjenerál in pompe magne sui atenti, cun tant 
di medatr tal pet, sei dai plusórs “intenditórs” presints. 
Ancje de Lec, adalt, piturade di spalis, e dal poete, in bas, 
cul orár sul cjaf. 

S. Albin Vescul 

S. Quint Taumaturc 

S. Cunegonde Imperadore E 
S. Casimîr 

S. Andrian Martar 

IV DI CORESIME 

Ss. Perpetue e Felicite Martaris 

S. Zuan di Diu Predi 

S. Francescje Romane 

S. Simplici Pape © 
S. Costantin 

B. Luís Orione Predi 

V DI CORESIME 

S. Matilde Regjine de Gjermanie 

S. Luise di Marillac Vedue 

Ss. Ilari e Tazian Martars 

S. Patrizi Vescul 3 
S. Ciril di Jerusalem 

S. Josef Spós de Madone 
DOMENIE ULIVE 

S. Nicolau di Flúe 

S. Benvignút Vescul 

S. Turibi Vescul 

S. Romul Martar 

S. Marie Nunziade O 
Manuél Martar 

PASCHE DI ULÍF 

Lunis di Pasche 

S. Secont Martar 

S. Medeu 

S. Beniamin Martar 


Ge 

Marc 


Mario Martinis 


M: al e il tierc més dal an e Pultin dal unvier; cus- 
si, al ven a rapresentá il moviment, il gambia- 
ment, la smanie e l'energjie de gnove vite che sburte di 
sot tiere, mote dal cjalt dal soreli che si e cetant alcát 
intal cil di setentrion. Marc al fòs mudá la mosfere e 
sbrissá adasi la nature dal unvier ae vierte cul so ca- 
pricós aspiet, fat di soreli cjalt intal cil salustri, nüi mor- 
bits e tenars, aiar di buere e bugadis di tramontane, 
ploe fisse e sutile, spruçadis di néf. Duc i ramaçs a bu- 
tulin, e floris la zale forsithya intai zardins e tancj flôrs 
a mostrin i lôr colôrs intai prâts, ch'a comencin a tornâ 
verts, intant che dutis lis.aghis'a cjacarucin aromai dal 
dut liberadis de glacé! Cussi la primevere e rive cidine, 
dolce, tividine e i úcei s'infidin à impastanâ il nit intes 
cjarandis e sui lens cu lis fueutis a pene spontadis, in- 
tant che intes tavielis puntinadis di rosutis al cor il jeur 
e intai ricès i nemái salvadis si stan sveant dal lunc le- 
tarc, 

Lis zornadis si son cetant slungjadis e intor dal 21 di 
marc il soreli al gire aromai alt tocjant l'ecuinozi, mo- 
ment intal cuál il di al è lunc come la gnot, cjatantsi il 
grant disc di fúc tra il sosltizi d'unvier (pont dal soreli 
plui bas) e chel d'astát (pont dal soreli plui alt). Propit 
achi e nas la primevere e la lûs si slargje ancjemò sim- 
pri di plui, scurtant in proporzion lis gnots, puartant 
mosferis dolcis e mudant i cuadris de nature. Cumo la 

lûs e trionfe pardabon sul scúr e dutis lis formis di vite 
a son in moviment. Propit parce che la clime e je aro- 
mai clipe e la lús e dure a dilunc, il contadin al sco- 
mence lis voris de campagne che si vierzin par tradi- 
zion cu la fieste di San Josef; al cuince i ultins pomárs 
e lis vits intes zonis plui fredis, al fòs i prins trataments 
cuintri i parassits e lis concimazions di primevere, men- 
tri in cantine al prepare lis operazions pal prin imbuti- 
liament. Lis feminis a plantin intal ort patatis, e a se- 
menin savórs, lidric, puár, capús e verzis, a invasin ca- 
nelats e ortensiis e a semenin flórs pe istát come petu- 
niis, rosis di Sant Zuan, soldáts e salvie splendide. 
Ancje la cusine di marc, lant simpri daúr la nature, e co- 
mence a lassá in bande la cjar di purcit, par plats di cjar 
di bestiis di curtil, di pes e di verduris di cjamp come 
la tale e il lidric cul poc, compagnáts cun úfs dúrs e la 
simpri presinte polente "| * 


EN D = 
Sclesis 


Vigji Mestroni 


Gjelmo marangon al è stât uns 15 agn a vore in Svuis- 
sare. Une di, jentrât tun ambient per une bire, al à ba- 
ratât peraule cuntun che si è presentât par impiegât tal 
Ministeri de Marine. “Cheste e je biele! - dissal Gjelmo 
- O vés il Ministeri de Marine e no vés il mar!" — “Ce 
jentrial? Púr vualtris o vés il Ministeri des Financis!” 





| proverbis 


“Marc 


In marc, ogni stecút il so butulüt 

Marc al intinc e avril al lenc 

D'atom e di marc, la gnot e il di si spart 

Miec marçot, tant il di che la gnot 

Marc, un füs a sfuarç 

Marc al rive come un ribèl, ma al scjampe come un 
agnel 

Ancje marc al scuen fa lis sós marcadis 

Tal jentrá e tal jessi, marc al à di fási sinti 

Fevrâr cence criure, marc si viest di verdure 

Marc al mene la codé pal béare, ` 

La glace di marc e fas màl pal bearc 

Marc al marcis, avril Al sabulis 

Marc di vint e di sut al fas ben pardut 

Tantis rosadis di marc, tantis plois d'Avril 

In marc ogni gjaline e fas il:so sfuarc 

L'aiar di marc al nete il bearç 

Marc cun néf e criure, tarde di semená la verdure 

Marc sut, avril bagnát, mai temperát, beát il contadin 
che al à se-menát 

Marc sut, forment piardút 

A un biel marc al ten daúr un biel avril 

Tons di marc, néf di mai 

Un temporál di marc al è un trist pronostic 

Marc fumatós, lui burascj6s 

Vueli ben a un marc clip 





A Sant Prospero (2-III) no j par di gjavà cumo il tabár 

A Sant Tomas (7-IID il frèt al va in pas 

Buine anade e ven se a Sant Josef (19-IID alè saren 

Se a Sant Josef il cjamp s'injarbe, al mus di sigúr no j 
cres la barbe 

Se al tone prin di Sant Josef, doi unviars intun 

Sant Josef plante cucjis, Sant Michèl lis gjave dutis 

A Sant Benedet (21-III) la sisile e passe sot il tet; 
passe o no passe il fret nus lasse 

A Sant Benedet l'aiar al par un soflèt 

Vué al e Sant Benedet, se nol pie vert al pie sec 





Barazzutti: 
ténnist 


Roberto Meroi 


dinés di nassince, di fantat al lé a vivi in Piemont e 
di li a Rome indulà ch'al scuminca a zujá a tennis a 
bogns livei. 
Tal 1970 Corrado Barazzutti al deventà campion d'Italie 
di seconde categorie. In chel stes an e in chel di là al 
deventà campion talian juniores. 
Dal 1976 al 1982 al fo siet voltis di file campion talian 
di singulâr. 
Tal 1983, fasint copie cun Adriano Panatta, al vinçé il ti- 
tul di dopli masculin. . 
Al zujà cu la nazionál taliane dal 1972 al 1984: di 60 in- 
cuintris di singulár-àl vingé*39 volts, plui dós su dós 
partidis vincudis tal dopli. | 
Fasint un confront des partidis vincudis e di chés piar- 
dudis in nazionál dai tenis talians di ducj i timps, Ba- 
razzutti al figure al cuart puest, daür di Pietrangeli, Pa- 
natta e De Stefani. 
Al fo in cjamp ancje in cuatri finâls di Cope Davis: tal 
1976, te trasfiarte de Italie a Santiac dal Cil, vinçude 
dai talians par 4-1, Barazzutti al baté Fillol (7-5, 4-6, 7- 
5, 6-1). 
Tal 1977 a Sydney (Australie-Italie 3-1) al vigni batüt di 
Alexander; tal 1979 a San Francisco (USA-Italie 5-0) al 
piardé cuintri Lendl e al baté Smid (3-6, 6-3, 6-2). 





Piculit neri 


Pieri Pittaro 


Notiziutis storichis e origjine 


l jere bielzà presint ta lis esposizions regjonáls da 

lis üis, che si àn tignudis a Udin li da l'Associazion 
Agrarie Furlane dal 1863 e dal 1921. La coltivazion e je 
segnalade tal teritori dal Comun di Cjiscjelgnúf, cussi 
come che al e scrit tal vocabolari di lenghe furlane “Pi- 
rona". Un studi descritif cuasi complet di cheste vit, 
curât dal prof. R. Candussio, al e stát publicat su la ri- | 
viste “Il vino” (1975). Colór: ros-rubin smarít, che al ti- 
re al rosát, cun riflestrdans, Cetnût che si béf: dificil di 
imbiná. Tant bon che mai für di past, ancje se al e un 
vin ros, e tai moments di polse 0 in compagnie. Se si 
vill gjoldilu intant che si guste o Che si cene, si consee 
di bevilu cun prins lizérs, les, fertais cul formadi e per- 
sut, cremis e passáts di“verdure, risots, sformáts di pa- 
ste, spaghets cul basili, cul pomodoro... 
Al e di bevi a 16-18 grâts. 


Lu du 
cjossul... 


La durade di un minût e dipent dal jessi dicà o dilà de 
puarte dal bagno. 

La vuere 


Ilva Simonit 


Tocs di ricuarts incurits dai agns 
| tra un passaç e chel altri 
dome la vuere mai à fat vigni für. 
| O pensi a la mame. 
Ce dolór in chel moment 
inta ché stance 
indula che i Merecans 
a fasevin viodi in ce maniere 
che i Todescs si deliberavin de int 
rastreland dilunc vie dal Friül. 
Inte stance il cidinór 
rot domé di chei\ | 
che a vaivin tra un filmát e chel altri. 
| Un lamp:par no Urlâ: 
| la mame suelte si tapone. 
la bocje ou lis mans. 
Ma une só amie, dos fi filis di cjadreis datir di je 
la clame “Mette, Melie, 
vè li che al e il tó morós!" 
In file al spiete di jentrá dentri. 
I soldáts cun fuarce a sburtin vie la int e lui, 
sierant la puarte. 
Ma lór no san cbe lui su ché puarte 
prime di jentrá al à picjade la só zoventiit, 
il so amór, l'amór pe só famee, 
par cualcbidun plui furtunát di lui. 
Mi displás tant di no ricuardámi 
ce che al veve non 
| chel zovin morós di me mari! 





—— M  ——@@ € e. 








Nono Fredo 
mariutine 


Miriam Pupini 


E je Primevere. E je rivade “la Vierte” la stagjon des pa- 
veis e des rosis in flór. 

Intal cil il soreli al lús sflandorós inmagant dute la cam- 
pagne che e mude siere dopo il lunc Unvier. 

Nono Fredo al svangje la tiere intal so ort sivilant pe 
contentece, gnovis plantutis a vignaran semenadis jù 
pal strop. 

Al à decidüt di rimplantà uns cuatri freulis. 

Lis plantutis a án fueis verdis e za a scomencin a butá 
für piculis rosutis blancjis. _ 

Nono Fredo cun delicatecé lis bagne cul sborfedôr 
cuant che si inacuare che Sot di une fuee a son tacadis 
tantis perlutis | 

“Ce sarano?”, si dofnänte cutiós, “Salacór a son üfs.. 
ma di ce besteute?”. © Y gid VÈ Va. 

Nono Fredo nol piart une: zòrnade par lâ a cucâ ce che 
al nas sot de fuee di freule. ` 

Une biele buinore cun tant di cariole, sape e ristielut si 
svicine cidinut aes sôs freulutis e al viôt che chês per- 
lutis a son deventadis tantis piçulis mariutinis. 

“Ce meracul”, al dis, “Mi tignaran lontan i pedoi, o va- 
rai freulutis plui buinis”. 

Ma cjalant miór in miec di ché famee di mariutinis ros- 
sis si inacuarc che une e je blancje. 

Cemit mai? Puare picinine e steve dute avilide, scuasit 
si nascuindeve pe vergogne. 

Nono Fredo, surisin di bon cúr, a viodile cussi cidine 

cuntune lagrimute che i gotave jü, nol po fâ di mancul 

di consolále, 

“No stá a vaí mariutine blancje”, i dís il nono. 

La mariutine i conte che ancje jê e úl vé un vistit ros, 

come chel des sós sûrs. 

Nono Fredo i pense un póc sore e podopo cun fuarpis 

e cjarte rosse i fâs sù un vistidut che e je une maravee. 

“Grazie, Nono”, i dis la mariutine, “E buine gnot! Si 

viodin doman”. 

Fredo la salude cu la man e la lune e jeve intal cíl sos- 

sedant. Dulintor dut al tás, e je vignude gnot. 

La mariutine, cul so vistidut di cjarte, no rive a durmi: 

cu la gnot e je vignude fúr la rosade. 

Une lusigne e fás lús su lis gotutis di aghe che si son 

poiadis su lis fueis, su la tiere, su la jerbe, su lis freulis 
. € intant la lune e duar. | 

Al criche il di e Non6 Fredo al cor mal ort, ma une bru- 

te robe lu spiete: la mariutine e je di gnúf cence vistit. 

“La rosade mi à lavát vie jl Ru 'vistidut", e dis cui vôi 

plens di lagrimis. “w 

Nono Fredo nol piart timp: e sVelt i fâs sù un altri vistit, 

ma cheste volte al dopre la.cjarte zale, “Cuissà nuie che 

ché e tignidi bot al umit de rosade miór di ché rosse", 

al pense. 

Ma vie pe gnot, zàl o no zal, il vistidut si disfe. 

Fredo no si rint e no mancje zornade che nol provi a 

fant un, e jü vistiduts di ogni colór: vert, blu, neri... 

Ae fin pero, la mariutine si svee a buinore simpri cul vi- 

stit dal stes colór blanc. 

Nono Fredo nol sa plui ce fâ. 

“Tu sês biele chel istes”, i dis par tirâle sü di moral,” 





Cjale la cisile: jê e je blancje e nere, no si disarès che 
vedi un biel vistit e púr lafessi e cjante dut il di! Dai, 
mangjin lis freulis ch'a son maduris”. 

La Mariutine e stuarc il nás, ma il bon odór des freulis 
maduris i fasin vigni l'aghegole in bocje. 

E tache a smorseá une biele gruesse e sugose. Mangje 
che ti mangje il so vistit al cjape colòr... 

Nono Fredo al spalanche i vòi: la mariutine e je de- 
ventade rosse! 

“Al bastave cussi póc!”, al dis petant un salt pe conten- 
tece. 

La mariutine si cjale aduès chel biel vistidut colôr des 
freulis e svoletant di ca e di là e bale cul nono pe gran- 
de gjonde: cumo si che e je Primavere. 


Lu d dite 
cjossul... 


Madame Colette, atore 


Un biel cül nol baste par fà cariere, se nol e cualchidun 
che tal sburte indenant. 

Benigne e ju 


prins = 
vilegjanz 
Novella Del Fabbro 


La bielecio salvadio des monz cjargnelos e à simpri 
puartát tei nestris lócs int foresto, séti par lá par crez e 
nevái, séti par pasisi de ario frescjo di práz e boscs e gjol- 
di la pòs dei paisjuz di alto mont. Cussi j tacavo a rivà su 
in Cjargno, intór ju agns ‘20 e ‘30, ju prins vilegjanz da 
Triest, Gorizio, Milan e Romo. La coriéro di “Tavoschi Oli- 
vo”, nasiút a Comeglians, e fasjevo linio Udin-Sapado, 
fermansi tar ogni país a discjamâ cacudún; al For la fer- 
mado e jero difór dall'albergo “Centrál”, e par nuo fruz e 
jero propri uno novitát lá ogni di es vot di sero a spietá- 
lo par vedio cui ca rivavavo!.. Se, po and'ero vilegjanz, 
alero Benigne, pront:cu la só. barelò i in len tirado a man, 
a dôs ruedos, che, cjamados las valis di carton, a ju sava- 
tevo tei albergos e tés cjasos privados. D'estát, cuant ch'a 
si monteavo las bergjos di Tujo, Bordalio e Sfleons, uno 
vacjo si tegnevo simpri tal cjuot dingjo cjaso par podio 
vio lu lat, séti par chei di famèo che pei vilegjanz. Cussi 
ej mangjavo cun nuo duto rüobo gjenuino: lat apeno 
mulgiút, formadi, fasjoi, cartufulos, e parfin lu cafe di 
mont. J pos propi di che l'agriturismo al e stât inventát 
par san scugnio già a chei timps... Las fameos dal país 
ben volantèr es’ fitavo cacu stanzo a foresc' par cjapá un 
franc. E' nos ero cjasos di luso, ma netos: las breos di pec 
o larç dei palmenz des cjameros es' ero blancjos a fuar- 
cio di freálos cul sbors e savon. Si sintivo da lontan lu 
profum de liscivo par lavá las bledns, ch'es vignevo re- 








sjentados te ágo glaciado dal Deán o tes fontanos presjnz 
tar ogni borc. Su pes lindos di len, par fá bielo mostro, ej 
vignevo metúz gjeraneos ros, lebrentáz in primavero tei 
cupüz di bando. Benigne — Beniamino Crovagna, chest lu 
nom di batisim dal prin “taxist” a la buino dal For — al ero 
nasiút tal 1890, e al stavo in Cjamp te cjasuto de Pafüio 
(cussi e vignevo clamado so mári), che fasjevo, par ven- 
di, pan e “picòz”, pagnocutos bislungjos cu la crùos tal 
miec. So fi, un sorto omenón mai maridát, invalit de pri- 
mo vuero parce ch'al'ero stàt mutilât tar un braç, par 
podio vivi al fasjevo encje lu venditüor ambulant; cun 
tun caret al lavo atòr pas andronos a vendi carobolos, 
fics secs, stragagnosos, mierdo di lors, bagjgjs, minzis, da- 
ters, mioi, piors e cjapúz, e te fondo des bragos al tegne- 
vo simpri caramelos da regalá ai fruz, ma es deventavo 
cussi masjulitos a fuarcio di tenlos ai... Benigne al ero 
presint ogni an al mercját dal) For, lu 27 di otóbre, zorna- 
do impuartant parce” “ch'al'erò dut un comercio di rüobo 
e di anemái: si compravo lu purcit piciul par ingrassálu 
vio pal'an; si tolevo Ta! vacio a ddiverná, lu vigjel al paron, 
lu lat a cui ch'a la pa-Sevofsi puartàvo la lano tosado des 
piùoros in cambio di ché: gl pronto in acio; e sa l'ero 
friot uno scugjelo di brót e vin niari par scjaldà lu stomi 
al fasjevo justo che ben! Te placiuto de latario, in bando, 
tar un cjanton, Benigne al fasjevo un grant fôc, e, cun't 
uno frissorio di fier sbusjado e cul mani lunc par no 
sbravási, al rustivo cjastignos. A las incjartavo, e, a vuali, 
al domandavo cent, doicent o triocent francs par scarnos; 
atòr di lui al'ero simpri plen di canajo, parce ch'al ven- 
devo encje mandolát a tocs e mandolos. Al tabajavo sim- 
pri e, par tegni su lu mercját, al vevo ju sio dez: vivi e la- 
sa vivi! Al disjevo simpri di splanâ las monz dal Cjadin e 

Navagjust par meti sorc... Al vevo fato uno baraco in 
Roncjat ch'aj coventavo como depuesjt pe sô mercanzio 
da vendi. Al davo da intindi ch'al vevo un centenâr fra 
gjalinos e cunins, invezo and'ero un grum di gjaz chi gi- 
ravo e cacu gjalino speluchido... e uno bielo di al sierà 
dut par lâ a Romo a vedio lu Papa. Benigne al'ero un om 
ben plantât, e al metevo simpri bragos di vilút o frustagn. 
Uno di, essint a curt di bèz, par tiralo indevant al lè su tal 
bosc cumunál di Tops, e al tajà uno planto di larç che no 
jero marcjelado. Giuan Taddio, forestál, j fasje uno multo 
cussi savurido tant da scugnio lá in tribunál a Tumiec a 
rispuindi; ma Benigne al ero sigür di vingi la causo, parce 
ch'al vevo cjatát - disjè lui - un bon testemoni a parâlu. 
Rivado la zornado, te grando curiositát de int, cha si do- 
mandavo cui ca podevo jessi mai lu testemoni, lui si pre- 
sjentà in Preturo cun tuno sorto spraizo carolado sot lu 
braç; e domando dal pretüor Sul parce ch'al vevo tra- 
sgredit la lec forestak lui, pacific; al mostrà la scjelo caro- 
lado dal kefer e al rispuinde che prin cha la vess mangja- 
do lu caról dal len, al vevo pensát di vendilo lui como len 
da cartiéro! Content di vio -vingiudo la causjo, al tornà a 
cjaso in coriéro cul so testemoni. Al'ero l'an 1932. 





Rois e vignis a San Zuan 


Ovidio Colussi 


A ti fá seit 

ché aga limpida 

andulá ch'a si spielin 

i venciárs. 

Ma soni venciárs? 

o li nustris nonis 

in zenoglón tai lavadóurs 
a cunsumà i zenoi. 

A sbati, lavá e resentá 
chés barghessis 

stonfis di-sòlfato 

e sòlpar ` 

sofletát in ta la vigna ` ` 
cun parfun | 

da l'ua n flour. 


, 








In cheste serenade in do maiór nol mancje nuie: dal gjat che 
al scuadre curiós i doi sunadórs, ai ferái, al violin, ai taulins 
parecjâts. E il dut al nas dal mieç litro tal mieç, che al da 
poe e lûs ancje a lis lampadinis. 

Avril 


Mario Martinis 


A” cuart més dal an, al vierc il cicli stagjonál ae 
so plenece. Prin més de vierte, avril al svee dal dut 
la nature e al stabilis la primevere, mostrant cíi lusints 
plens di svuai di ucei in amór. La poiane e zire alte 
parsore dai cjasái, inte braide la cjavale si strussie cuin- 
tri il sierai; e comence la vite intai stagns, intai fossái e 
intes palúts, mentri intes aghis corintis i pes a son za 
in free. I boscs a son deventáts folts intal lór fueam te- 
nar e vivarós, dulà che il cai al jes intes renzidis e il 
cuc al clame tra i alts ramacs, mentri lis culinis a son 
sglonfis di vits e di pomárs in»flór e rivis, práts e ta- 
vielis a son in plen“sflandòr cu la gnove jerbe fofe e i 
lôr mil e mil flórs. Dapardùt,ronza di áfs e sorná di 
ucei, cjantà di gris e svolá di pavèis, nits intes cisis e 
profum di plantis in flòr-é-la sisile in grancj zirs ch'e di- 
segne contente il cil. | 

Cumò dute la nature e je\.in 1 gjonde e frescje e nulis 
ancje cun bu-gadis di bonodór ch'a rivin fintremai ae 
marine sot i rais dal bon soreli. Chest aromai al cor alt 
intal firmament turchin, alcansi simpri di plui viers la 
colme dal solstizi di jugn e puartant cussi zornadis sim- 
pri plui lungjis, tant che in avril dopo cene, secont 
ancje la tradizion dai proverbis, si po là in place o ri- 
tardási inte androne, o fermási intal curtil, o restá intal 
fogolár a dilunc e il pavér dal lumin al è za distudat. 
Dopo la lungje polse dal unvier e i prins timits segnái 

dal sveási, cumò la nature e mostre dut il so sflandór 
sot i rais simpri plui cjalts dal soreli ch'al comence a 
sfogoná intal cil e parmis lis gnots la zilugne si gambie 
in rosade. L'om al comence lis voris de campagne e al 
osserve di continui il cil intai siei gambiaments mosfe- 
rics, che a son tant impuartants pes coltivazions e pe 
interie anade agrarie. Grant lavór intal vignál par gjavá 
lis jerbatis e fini ducj i lavôrs di preparazion che si ve- 
vin comengáts, parce che cumo lis vits a vain, segn che 
la lór polse e je finide e che la linfe aromai e cor des 
lidris fin intes cecjis. Intai orts preparáts e coltáts come 
zardins, lis feminis a rimplantin freulis e a sistemin lis 
sparghinis, a semenin il profumát basili e dutis lis bui- 
nis verduris de astát come carotis, cicorie, verzutins € 
cocis e inte Basse furlane anguriis e melons. Intai zar- 
dins netáts e tornáts a ordená, si fasin taleis di orten- 
siis e autunái, si metin:sot tiere lis patatis di gladiui e 
si rinvasin lis begomiis. La cusine; dal més di avril e je 
cetant bondante di cè che cumo e ofris la nature, so- 
redut jerbis di cjamp e zérmois; cussi, oltri al bon pes 
di mär cjapát e cuet in cétante varietát e ancje di chel 
di flum, si po mangjá cáis (frits, in umit, in sope e cu 
lis jerbis), colombàs, altris bestiis salvadiis e “ucei 
scjampâts”, sparcs preparáts in plui formis (famós il 
plat di creme di sparcs e úfs di cuàe), risots, fertais e 
sopis cun urticons, urtiis, sclopit, pestelacs, mignestris 
rinfrescjantis e megnestrons di carotis, patatis e verdu- 
ris di stagjon come plantain, margarite, viole, malve, 
frignacule, tale, jerbe civole, pan e vin, madriárie, 
savórs, fenoli e salvie dai práts. E dopo litum cun üfs 
o salam rustit, úfs dúrs e lidric, polente e formadi e 
plats sclains di ogni di. 





| proverbis " 
Avril 


Di sisilis e di flórs al è plen avril 

Ploe di avril e jemple il baril 

Avril bagnât, contadin furtunát 

Avril ploiós, an bondanziós 

S'al plúf il més di avril, il vin al ven bon e zentil 

Cuant che le üe e nas in avril, si béf par sutil 

Avril al mene la code pal curtil 

Avril clip, stagjon buine 

Avril, lis feminis pal curtil 

Trop biel al e avril, tant brut alè mai 

Par dut avril no sta jessi dal cuvil 

La prime ploe d'avril, il-caí al salte-für dal so cuvil 

In avril si bute la cjalce pal curtil | 

I flórs d'avril ti rindin zeng) 

Inte setemane sante e cjape ogni plante 

La prime joibe di avril si serene il basili zentil 

S'al è ars a vinars sant, al è/ars dut l'an; s'al plóf a 
vinars sant, al plôf l'an dut cuant 

S'al plóf vinars sant, arsure l'an dut cuant 

Vinars sant, tant vin e tant sanc 

Pasche d'ulif, si jès für dal nit 

Ulif sut, Pasche bagnade; Ulif bagnât, Pasche sute 

Pasche a vigni, cená e lá a durmí; Pasche passade, 
cená e lá te strade 

A Pasche e a Nadál al scree ogni basoál 

S'al plóf il di di Sant Zorç (23-IV), il cavalir al va pe cort 





A Sant Zorc si bute la cjalce pe cort 
S'al tone il di di Sant Zorç, dutis lis coculis a van pe 


cort 

S'al plóf il dí di Sant Marc (25-1V), nissune pome € va 
tal cuarp 

La ploe di Sant Marc € dismóf il farc 

Sant Marc e Sant Zorc, la biele ore di meti 


w 


Sclesis 


Vigii Mestroni 


La prime volte che O soi stât in Canada, strade fasint par 
rivá in citât da l'aeropuart di Ottawa, il furlan che al je- 
re vignút a cjolinus al segnà cul dét une grande pra- 
darie recintade, disint: “Ca e tirin su cjavài di corse." E 
jo, alore: “Parce? Ano premure?" 

Bertoli: , 
atlete 


Roberto Meroi 


hel che tai agns Otante al è stât l'atlete plui im- 
puartant de bale a svol taliane e un dai miórs 
zuiadôrs dal mont al nassé a Udin ai 29 di avril dal 
1959. 
Franco Bertoli al tacà a fà atletiche lizere (400 metris 
ostacui) prime di passà al volley cu la scuadre dal De- 
deà in serie C. 
A disessiet agns, tal 1976, al zuià in serie A cu la scua- 
dre di Padue. L'an di là al passà a Turin: tre voltis cam- 
pion d'Italie (1979, 1980, 1261), e la concuiste de Cope 
dai Campions tal 1980;< ` ) 
A parti dal 1983-84-al jentrà cu N scuadre di Modene: 
cuatris scudets di file, cinc Copis Italie, une Cope des 
Copis, dós Copis Cónfederáls. 
Bertoli al vigni nemenár you 'voltis miór zuiadòr dal 
campionát talian. vé èr 
Cu la nazionál (al screà la mae turchine ai 11 di mai dal 
1980 a Zagabrie in Jugoslavie-ltalie 3-1) al zuia 220 par- 
tidis e al vincé tre medais di bronc aes Universiadis 
(1983, 1985, 1987), une medae d'aur ai Zûcs dal Medi- 
terani (1983), une medae di brong aes Olimpiadis di 
Los Angeles tal 1984 e la Liberation Cup 1987. 
70 voltis cjapitani de nazionál, al zuià ancje aes Olim- 
piadis di Moscje tal 1980, a doi campionáts mondiai, a 
cuatri Universiadis, a cuatri campionats europeans. 





Pignúl 


Pieri Pittaro 


Notiziutis storichis e origjine 


| Pignül e je une vit coltivade in Friúl za di secui; e je- 

re dal sigúr cognossude e sparniçade ancjemò prime 
dal 1600 tai teritoris di Prepot, Albane, Rosacis e Pre- 
mariâs. Il Poggi, tal so studi sistematic su lis vits, al de- 
scrif il vin cun ricjece di particolárs dopo di vélu scu- 
viert e cercát li de Abazie di Rosacis. Vué al è ancjemò 
coltivát, ta la só specifiche zone di origjine, cun cualchi 
altri tipo di vignál che si c cjate tai país torvie. 
Colór: ros-rubin clár, ma di une-brilantece für dal orde- 
nari. Cemút che si béf: vindi imbiñá cu la cjar da la cu- 
sine furlane (soredut jar di manç in padiele e brusa- 
dule frite). Ju 
Al e di bevi a 18-20 pris RU 


Lu a dite 
cjossul... 


O soi stát une setemane cence fevelá cu la femine: no 
volevi interompile. 


| 
| 
| 

La gnova pompa da l'aga 


Guerrina Altran 


Bati e torná a bati 

a planc a planc 

l'aga ven für. 

A je vignuda a viodi al mont, 
prima scura 

parsè che a veve paura 
drenti e für a curiosa, 

cuant che à viodiit al mont 
grant biel lumonós e toront 

à scomnsát a sunsurá, 
sgorgá, fiscjà e mugulá 

e fà mil bociis:e maraveis. 

Tu sês cussi biela di no.savé 
se tu sés di veri 0 di cristal 

o di cualchi altri matereál. 
Tu sés frescja, linda e pura 
tu sês un meracukda natura. 


Sclesis 


Vigji Mestroni 


Il matrimoni al è une cuestion matematiche. Difats, al à 
dutis cuatri lis operazions: une some (di difiets), une 
sotrazion (di libertât), une moltiplicazion G fis), e 
- talultin — une division. 








Tiere 1 
tumiade 


(il prin di de vierte dal 2003) 
Guido Sut 


e regjon di Beghetriche e je stade fate une vuere 

lungje lungje. 
No vuelin stufá e tudá il letór contant dutis lis disgraciis 
dai bombardaments, o ripuartin nome, par scrupul e 
par dove, i risultàts de vuere. 
O vin viodút Beghetriche, che un timp e jere une 
regjon prospare e floride, e jere dispopolade, distrute, 
brusade, devastade. Pes stradis plenis di busis, di grums 
di tiere a viodevin torzeoná cui di une bande, cui di ché 
altre, a drete, a campey 'pitui gr grops di fameis cu lis lòr 
miseriis, cui lòr fagotuts a cif cjase»nol impuartave plui 
indulà, ur bastavin nome cuatri cops. Cuant che si in- 
crosavin, si cjalavin di. stos, parcè | che dopo dut chel co- 
pe mace chal jere stát, Tore 'nol permeteve ancjemd 
di slungjá lis mans par far la: "pas. 
Pardut un cidin inreál ta chei país di muart, nissun di chei 
ch'a cjaminavin scaturits che al si fos poiât o ch'al ves 
cjapât posses de tiere. Tai cjamps plens di jerbis e rosis 
salvadiis, lassâts in pustote, e tai prâts, nissun contadin. 
Ca e là i cjans zirandui in sdrume, tornáts sforadis, si 
passevin di carognis. Lis vacjis, sbrendolonis, cui luvris 
pesants, si voltavin a cjalànus cui voi pierdúts e i vigjei 
a corevin sbandats tes jerbis e rosis salvadiis. 
Ordis di cjavai libars a corevin e galopavin, cence ve- 
ne, cu la criniere ch'e svualave tal aiar. 

Ogni tant o incuintravin sentâts su la puarte des cjasis 
dirocadis cualchi om e cualchi femine: “Isal cualchidun 
ch'al cognos la nestre lenghe e ch'al à patit un dan, une 
disgracie?,” ur domandavin e lór, umanitát derelite, nus 
rispuindevin cun peraulis cence sens, forsit par rim- 
pinási intun fil di sperance: 

“Ma ce viodeiso vualtris? Cheste glesie ise fiscade? Che- 
st país chi isal stât sdrumát? Viodeit, viodeit, diseit il vèr. 
E dute cheste int che e je chi, ise stade copade?” 

E po o continuavin la strade e o vin cjatat la citát e 
ancje chi lis stradis a jerin vueitis. O vin viodút tal cjan- 
ton di une buteghe un póc sierade e un póc sbrindina- 
de une viele cu la gobe e cul baston ch'e cirive la ca- 
ritát; un frut sbrendolós si è vicinát par vendinus polvar 
blanc. 

À vegnin indenant un om e une femine cun la valis in 
man, ju incrosin e no nus  djalin», Pardut maseriis e cjans 
e gjats muarts cun la; panze: sclópade. Un frut al cor in 
biciclete, schivant pierisye busis! | 

Si cjamine parsore des schegjis, di claps, di modons, de 
cjalcine. Vetrinis viertis büteghis svalisadis, rebaltadis a 
semein il caos parturit Oh une fuarce mistereose. Plui 
lontan o olmin ombris che.a scjampin (vevino la sclo- 
pe daür de schene?) e intune scovacere o viodin doi 
gjats ch'a barufin fra di lór par un toc di cicin frait. 

Li par tiere al é un om intune poce di sanc e cul sanc 
für e je sciampade ancje la vite e al e restát ator il fetór 
de muart. 

Plui indenant un grop di soldáts, chei ch'a àn vint, che 
a fasin fieste. Lis fantatis che a son cun lôr, sbeletadis, 
cui vistits ch'a fasin viodi il lór cuarp, ur ridin e ju cja- 
lin cun voi che a disin une robe sole: “O sin di Beghe- 





triche, ïr o jerin cui soldáts ch'a àn piardút, vué o sin 
cun vualtris, gnúfs nestris parons.” Une femine, passant 
lenci, e comente a vós alte: “Chescj a son i gnúfs siórs 
che a comprin e vendin lis disgraciis di Beghetriche e 
che a vivin su lis porcariis de vuere, che a screin in 
cheste maniere la gnove ete cence vuere.” 

Une sere, o vin sintút dí di tre vielis che, intun toc di 
tiere plen di jerbe, di vás di rosis, lá ch'a jerin tantis 
crós, a an viodút lis parencis di un zovin e une zovine, 
libaris, cu la man te man. A contavin ch'a jerin saltadis 
fúr di une sapulture platade, mai viodude. Mutis, si son 
pierdudis tal aiár, sicu lis stelis cuant ch'al nas il soreli. 
E ché tiere ch'e jere stade feride, sfotade, slambrade, 
maltratade, rindude sterpe dai oms e ch'e jere stade ba- 
gnade dal lór sanc, e je tornade mugnestre, materne, di 
bon acet, gnove mari fertile e feconde. 

Beghetriche e po sei une regjon, de Coree, dal Vietnam, 
dal Afganistan, de Cecenie, de Bosnie, de Etiopie, dal 
Congo, de Algerie, dal Pakistan; dal Cil, dal Nicaragua, 
de Guatemale, de Ángole, dal Sudan, dal Burundi, de 
Ongjarie e di tantis altris regjions dismenteadis. 

Al è pussibil che cualchidün:al vedi scrit un tant ancje 
pal Friúl, une regjon dute italiane che prime e jere ancje 
austriache, tal 1918, e par tantis e tantis regjons e státs 
de Europe tal 1945 e ancje par l'Iraq, tal 2003. 

Graziano Di Bernardo, Butà für lis plantis, 2004 








La vuere 


Anita Branch 


Furlan di Sarvigna 


La vuere 
impantana 

tal gno cûr frutin 
une pôre mostre. 


La cecje 
e cressè 
tai miei siums zovins. 


Il timp 

la scjafoià 

cun altri pôr) = 77 
cul altris dolórs. 
Ma Ji | 

la lidris | AN |A 
no je muarte | | 


Lu à dite 
cjossul... 


Woody Allen 


è che o vedi pòre di murî. Al è che no vores jessi 
lì cuanche al sucêt. 

Un paisut 
mio cür 


Margherita Zandigiacomo 


O jeri tant zovine, tal 1976, e o lavoravi intun ufici a 
Londre par imparâ l'inglês e guadagnâ doi francs. Il 7 
di mai dal 1976, cuant che o soi rivade in ufici, il cen- 
tralinist mi dis: 

“Signorine, jê no staie des bandis di Triest?” 

"Si" i rispuint jo. 

*Ma no saie che e je sucedude une grande disgrazie: un 
taramot che al à copade tante int!” 

Jo no savevi nuie, o soi lade di corse a comprâ il 
gjornâl e inte prime pagji ins e jere la fotografie di Buie 
dute in ruvine. JWA 

Mi à vignût un colpò o ai telefonátai miei in Italie, ma 
no jere rispueste e altejo ai;cirüt il prin aereo par vi- 
gni a viodi come che a stav 

Jo o stoi a Udin ma 0 feveli d AA parce che o vin une 
cjasute a Vile di Buie, e Ji dute la mé famee e à passát 
i istàts, lis domeniis e ducji nestris moments plui biei. 
Cuant che o soi rivade a Udin, no ai cjatât nissun, parce 
che a jerin lâts ducj a Buie e là la cjase e jere colade 
cuasi dal dut, ma nissun si jere fat mál parce che il 6 di 
mai i miei a jerin a Udin. 

Dopo Udin o soi lade svelte a Buie: no rivavi a rico- 
gnossi chel país che mi jere tant cjár: al jere dut sdrumat 
e tante int che o cognossevi e jere muarte. 

Buie al jere un pais di bielis cjasis di piere, di portons 
lavoráts, di balcons plens di rosis, di toglâts di len, di 








cjamps e vignis plens di ogni ben di Dio e cumo, intun 
minût, al jere dut cambiât! No mi pareve vér ma lu vio- 
devi cui miei voi! 

Il país vué nol + come che lu ai lassât di zovine, lis cja- 
sis a son dutis gnovis e modernis, la int e je cambiade, 
ma la nestre cjasute a Vile di Buie e je tornade cuasi 
compagne: gno pari al à volút torná a tirále sú come 
che jere prime, clap dopo clap e, in ricuart di ché bru- 
te gnot, al à tacát sul mûr il camin colát cul taramot e 
al à piturade dongje la scrite: “6 di mai dal 76". 








La taule e je pronte, in spiete dai amis; parecjade cuntun 
biel rap di ue e í milucs, il fiasc e lis tacis pal taiut 
insieme, jenfri il fresc des víts cjamadis di raps gjenerós. 
La tauae e je fate-sú par no che si magli di vin. 

S. JOSEF ARTESAN 
(Fieste dal Lavór) 

S. Anastasi Vescul 

Ss. Filip e Jacun Apuestui 
S. Ciriac Vescul 

S. Gotart Vescul 

S. Domeni Savio 

S. Flavie Martare 

LA SENSE 

B. Erman di Colonie 

S. Antonin Vescul 

S. Ignazi di Laconi Frari 
Ss. Nereu e Achileu Martars 
S. Mafalde Regjine 

S. Matie Apuestul 

LIS PENTECOSTIS 

. Ubalt Vescul 

. Pascál Baylon Frari 

. Zuan 1 Pape 

Ivo 

. Bernardin di Siene 

. Gjisele Regjine 

. RITE DI CASSIE TAUM. 
. Desideri Vescul 

. Marie dal Jutori 

. Grivôr VII Pape 

. Filip Neri Predi 

. Ustin di Canterbury 

. Milio Martar 
CORPUS DOMINI 

Ss. Canzians di Aquilee 
La Visitazion de Madone 

Maj 


Mario Martinis 


Ses més de vierte, mai al è il cúr de primevere e 
de plene espansion vegjetál, més dal grant sflandór 
de nature vivarose, de tiere coltade, bondante di vite, di 
fuarce ch'e gjenare e pronte a prodúsi, més dal forment 
ch'al comence a brustulisi, de üe e des pomis che si stan 
formant, de blave che comence a picá (une volte ancje 
dai cavalirs che a nassevin intes cjasis, cuant che bisu- 
gnave riforni lis gridelis di frescjis fueis di morár) e des 
bestiis in amór, dai ucei ch'a nidiin e dai nemái ch'a pro- 
lifichin, dai úfs che si vierzin e dai insets ch'a svolin. 1 
rais cjalts dal soreli a nudrissin cun smanie ogni forme di 
vite intal bonodór de: bondance di :sostancis ch'al sturnis 
e ch'al incjoche la mosfere, imbombant di gjonde dute la 
nature inte só esubérance e inte densitàt de só materie 
moltiplicade. Mai al € il -més-intal cuál si vierzin i flórs 
plui biei e profumáts (garéfui, tulipans, astros, lilium e 
ducj i flórs di mont) e lis floriduris dai arbui a rivin a tocjà 
il plui grant sflandór. Mai alè ancjemò un més intal cuál 
la mosfere e pò gambiá dispès e se i orts a àn simpri bi- 
sugne di aghe, il forment, che aromai al à mitude la spie, 
al vil un clime sut. L'aiarin tiepit e il sflandór dal soreli 
intal cîl turchin a movin il sborc, il cuc e la salmandrie 
intal bosc, la magne intai práts, in lagune il mazorin, la 
crecule e l'airon, intal mar dutis lis cualitats di pes, il ma- 
drac, la copasse e ducj i crots intai stagns e intai fossái, 
mentri su lis pichis dai mont alte e svole l'acuile. Ducj i 

paesacs a vivin inte lûs dorade dal soreli de primevere 
madure e dut al è sunsurós e plen di vite, come il már 
che cuiet al pár une grande plane turchine. Simpri plui 
alt, il soreli al continue la só corse sbrenade intal arc dal 
cil par rivá in jugn al colm dal solstizi d'astát; la grande 
bale di fúc intal már turchin dal firmament e sfogone, 
scjaldant simpri di plui la tiere, trasformant lis fluriduris 
intes piculis pomis, ingruessant e madressint ortagjos e 
coltivazions, slungjant simpri di plui lis zornadis intes 
cuáls il contadin al po lavorá fin tart intai roncs e intai 
cjamps e lis feminis a dási da fâ intai orts vivarós di ver- 
duris. Lis seris a son tant dolcis e lungjis, une volte fatis 
di svolá di scussons e di sisilis, di sons di cjampanis e di 
mormorá di rosaris intes glesiis, di tabajucá di frutats cun 
fantatis namoradis difúr des latariis o sot i arcs des an- 
dronis e sul scurî, dopo l'avemárie, di une bussade sot i 
zirs dai gnotui e dila dal Ort. il òjant dai gris. Lis gnots a 
son tividinis e une voltè-moments adats par cjamina sot 
il cil stelát e il lusôr dé lune plene intai trois de taviele o 
par fa l'amór sui arZins dai flums e intai boscus de pla- 
ne, tra i bonodórs dai práts e des cjarandis e il cjant so- 
litari e divin dal rosignül:: Intai rones il contadin al bute 
il solfato su lis vits pe prime volte, e al see la jerbe tra i 
vignái, inte cantine ogni setemane, dopo vé controlát il 
nivel dal vin, al viót di dá la plene aes botis di len. Intal 
ort lis feminis e traplantin ce che a vevin semenát intai 
més di fevrár, marc e avril (capús, verzutins, pomodoros, 
jerbetis) e intal zardin a metin floriduris pe astát, intant 
che a gjavin lis patatis sfluridis di diacints, tulipans, su- 
pics par metiju in lücs frescs e vintiláts. La cusine dal més 
e je fate simpri di plui cu lis verduris di ort e di cjamp, e 
di cjars di bestiis dal curtil. 

| proverbis 


° Maj 


Il clip di mai al svee il cai 

Ploe di mai, vin assai 

Ue di mai, de assai 

Mai floreál al floris il rivál 

Mai, il prin flór al altár maiór 

Vint di mai, bondance che mai 

Mai sut gran dapardòt, mai agaçât forment ruvinát 

Aghe tra mai e jugn, forment cul pugn 

Se al tampieste in mai, o sin cjapáts intal tramai 

Se in mai al tampieste, nuie nus reste 

Se di mai al plóf ogni moment, tante pae e póc 
forment a >A Xr t 

Di mai al cjante il cucucjyun'oré bagnade e un'ore di sut 

Se mai al sarà saren, ogni spi al sarà plen 

Cul foragjo di mai si fâssün/ben formai 

Tal més di mai proviót lens`e formai 

Se al plóf il prin di mai, cincuante dis avuái 

Prime joibe di mai, met i fasui ch'an ven assai 

Prime joibe di mai, cocis assai 

Mai, tré voltis mirindai e la sere no mi ricuardai 

Se al plôf il di di Sant Jacun e Filip (3-V), il puar al 
devente ric 

Sant Jacun e Filip, il puar al coione il ric 

Prin di mai, Sant Jacun e Sant Filip predi e buine 
stagjon o varai 

Sant Florian (4-V) cu la spie in man 





A Sant Bernardin (20-V) al fluris il pan e il vin 

Sant Pauli (21-V) lusint, tante pae e tant forment 

Sant Canzian (31-V) si presente cul riç in man 

Lis Rogazions se a cjatin i fossái suts, ju finissin di 
suiá; se ju cjatin plens, ju finissin di jemplá 

Se al svinte a Sant Grivór (25.V), par cuarante dis al 
fas rumór 

Ancje la Sense e Sant Grivor a strissinin il timp daür di lór 

Se al plóf il di de Sense, par cuarante dis no si sta 
cence 

Ae Sense, cui ch'al à di fà, s'impense 

Mai nol e für il fic, mai no je lune di mai 


cjossul... 


Ellen Degeneris 


Bisugne tignisi in forme. Mé none a 70 agn e à tacát a 
fâsi 5 chilometros a pit ogni di. Cum a ‘nd à 86 e no 


savin dulà che e sei finide. 

Vittori: 


tal básket 


Roberto Meroi 


i 31 di mai dal 1938 al nassé a Gurisse Paolo Vitto- 

ri, grant zujadôr di bale tal zei tai agns Sessante. 
Al tacà a zujâ te massime serie taliane te seson 1957-58 
cu la scuadre de Motomorini di Bologne. L'an di là al 
lé cul Simmenthal di Milan. In siet campionâts passâts 
cu lis “scarputis rossis” al vingé cuatri scudets di cam- 
pion d'Italie: tai agns 1960, 1962, 1963 e 1965. 
Daspo al lé tal cuintet de Ignis di Varese, doi agns cu 
la Partenope di Napuli e di gnúf a Varese, in dulà ch'al 
vinçé altris doi scudets (1970 e 1971), une Cope dai 
Campions, une Cope Intereontinéntàl. 
In dut al segnà 5.104 ponts in-serie A. 
Cu la nazional taliané le ale gurissane e screà la mae 
turchine a Valparaiso aj 16 di marc dal 1960 te partide 
Valparaiso-Italie (35-60)... MA 
Al partecipà aes Olimpiadis di Rome tal 1960, di Tokyo 
tal 1964, di Citát dal Messic-tal 1968. 
Tal 1963 al zujà ai campionáts mondiai di bale tal zei 
dal Brasil, ai campionáts europeans di Wroclaw e al 
vincé la medae d'aur ai Zúcs dal Mediterani a Napuli. 
In dut, cu la nazionál al segnà 950 ponts: dome 33 ae 
sole Jugoslavie a Milan ai 26 di zenár dal 1965. 
La ultime des sós 89 partidis in mae turchine la fasé ai 25 
di otubar dal 1968 a Messine in Italie-Spagne (72-88). 








Refosc 
nostran 


Pieri Pittaro 


Notiziutis storichis e origjine 


a la grande famee dai Refoscs, za timp indaür il 

Refosc Nostran al ocupave un teritori plui grant ri- 
spiet a di chés altris cualitáts di vit. Di simpri difondüt 
pardut il Friül, in particolâr te provincie di Udin, dopo 
che a son rivâts il Cabernet e il Merlot, vins di grande 
cualitát, la só coltivazion e je lade al mancul. Nol e pus- 
sibil cognossi di precis il secul che al e stât coltivât pa 
la prime volte. Jessint scjarse la bibliografie nol e pus- 
sibil nancje ve elements descritifs su Porigjine da la vit. 
I prins riferiments ift: rivuartèsi- cjatin tai comuns di To- 
rean e di Faedis, in provincie; di Udin. Al jere il vin-be- 
vande che e deve caloriis TI contadins di une volte. 
Colór: ros-rubin fuart e: CG sbrume e je viole lizér. 
Cemút che si béf: al è un'ros di past rustic e sclet, di 
gjoldi in ogni ocasion che si riten buine. 
Al e di bevi daúr temperature ambientál. 


Sclesis 


Vigji Mestroni 


Lis feminis furlanis — al sentenzie Gjldo Furducje, il “fi- 
losofo” di Sejafoiá — a àn une specialitát: a son come 
chés altris. 








83 MA] 


Blava 
e ^. 
savut 
Elena Dorigo 


Fevelada di Spilinberc 


l ricuart che al mi ven simpri iniment al e chel di 

cuant che i jeri frute e no era tanta bondansa. 
Gno pari al jere in Afriche e jo i vivevi cun mé mari e i 
gnei fradis; ‘na bustata pi vecja di me di doi agns e un 
mascjut pi zovin di cuatri. Mé mari a faseva fadia a tirá in- 
denant la baraca. La nona materna a viveva intuna cjasa 
póc lontan di noaltris e jo i passavi tant timp cun jé, se- 
cont mé mari ancja massa! | Ma jo i stavi ben cun jè parcè 
che jé mi à insegnát cétantis ‘robis: | `a cognossi lis jerbis, lis 
plantis e po mi spiegava- ilsignificit-dai vecjos proverbis 
(che ancjimò adès ju ricuardi ermi plasin ce tant). Ma plui 
di dut i jeri contenta cuanche mé mari mi permeteva di zi 
a durmí cun jé e prima di'cjapà sium i disevin il rosari e 
podopo a vigniva fôr ancja: ‘una biela flaba. 
Ma ades vignin al gno ricuart. Une di, tornant a cjasa di 
scuela i jeri avilida e i soi zuda là di mé nona a vai. Mi 
soi confidada cun jé parce che cualchi mé amiga mi 
cjoleva in zir par via che jo no puartavi a scuela un alc 
par fà la mirinda in timp di ricreazion. Mé nona mi à 
cjareçât e mi à dit: “Tu viodarás che par doman ti farai 
una biela sorpresa!”. 
Ché sera i soi zuda a durmí contenta pensant a ce che 
a podeva fá la mé vecjuta par fâmi fà biela figura. E par- 
dabon l'indoman la biela figura i l'ai fata! 





La nona mi veva fatis lis sioris (che al di di vué lis cla- 
min “pop corn”). 

Mi sintivi bravurosa tant che una pavona cuant che a 
sunà la campanela e ducj i sin züts in curtif, jo i tignivi 
stret in man il gno scartoc di sioris. Lis més amighis mi 
son vignudis dutis dongja par viodi ce che i vevi inta la 
cjarta. Lór no savevin ce che a jerin lis sioris e dutis mi 
domandavin di fâ scambi. Une mi varès dadis dutis lis 
scussis di una noranza (ma nancje une fetute), un'altre 
mi dave dutis lis scussis de sò banana (ma no un to- 
chetin) se jo ur ves dadis un pocjis di sioris. 

Pa me al jere un scambi favolós per vie che jo no vevi 
mai cercjat chés pomis, che in cjasa mé al sares stát un 
lusso massa grant. La scussa de noranza la ai mangjada 
vulintir ma cuant che i ai tacát a raspá dentri de scussa 
de banana no soi plui stada buna di movi i dincj, che 
no podevi nancja cjacará, mi paréva di mangjá cola. 
In ché volta i soi zuda di corsa tai gabinets a resentámi 
la bocja ce tantis voltis eya gratámi i dincj cul fazolet. 
Chest al e un picul fat che mi plás di ricuardálu e ogni 
volta mi ven di ridi pensant' di Chel scambi cussi pro- 
fitevul che i ài fat: sioris cúintri scussis! 

Ma pi di dut i ricuardi cun'plasé e i amiri la pensada e 
l'inzegn di mé nona che mi fase fâ cussi biela figura cun 
cuatri puars grignei di blava e un tic di savüt! 

Une b benedizion 
"strane 


Artemisio Piccini 


pwe Borc dai Scublis a Faedis une volte a jerin ducj in 
parentát: fradis, cusins, nevóts. 

Intune cjase a jerin tré fradis, di une certe etát, e une 
súr. Tré vedrans e un mál sposát, cussi ducj a stavin in- 
siemit. Zuan al veve un tumór tal cuel, nol fevelave 
fuart dome al cisicave, e par mangjá al veve une ca- 
nucje; par dile dute, di salât al jere malon ma di umór 
a ‘ndi veve tant tant, ma tant ancje di vendi. 

Une di al rive il plevan a benedi. Al dis lis sós preieris, 
al benedis la cusine e po si invie par lá su tes cjamaris 
al prin plan; ma li, Zuan Iu fèrma + e cibiscjant i disè: “No 
ti conven lá sù: tu ti; rompisilis gjambis, la scjale di len 
e je a remengo, spiete culi che o torni subit!”. 

Zuan al è lát di corse inte stale e àl à cjoltsú il scliçot, 
chel imprest che i Contadins. a dopravin par copa il 
carûl che al sbusave i eut des vacjis. Al torna, lu dè 
al plevan e i disè: “Tire-sù Vaghe sante tal sclicot e scli- 
cile sù, cussì tu sparagnis strade, no tu ti fasis mál e 
cuntune sole sborfade tu varàs sparagnât timp e bene- 
dit dut un plan!”. 

Il plevan no lu à ubidît e al à benedit stant a bas, alo- 
re Zuan al cisicà: “Ai timps di vué, nissun ti scolte e nis- 
sun si lasse insegnà, come se ducj a fossin nassùts me- 
stris e no vessin nuie ce imparà!”. 


MAJ 86 


Delit d'onór. nt 
Friül 


Graziella Petri 


a storie che o stoi par contá e je une vicende avon- 

de dolorose, sucedude intune citadine dal Friül viers 
i prins agns dal nüfcent. 
Ven a stai che, intun paisut de nestre regjon, al viveve 
Berto, un frutat serio, di buine famee che al si jere ne- 
morát de sûr di un so compagn di colegjo che e stave 
intun altri sit. Finits i studis, cun bogns risultáts, al si 
metè subite a lavorà e cussi, in prest al pode maridási 
cu la só morose. 
Il nuvic al jere fi sól, ma al veve un ami di infanzie ch'al 
jere simpri stat par cjase/come un de famee. Tant al è vèr 
che, cuant che a si sposarin, alfo copari dal anel e, pas- 
sát un an, santul di Lidieyla frutine'che e jere nassude. 
Anite, la nuvice, e jere une bielissime zovine, simpati- 
che e afabil cun ducj tant che la int dal país e veve par 
je cuasi une venerazion été stimave Berto fortunát a vé- 
le cjolte. ' 
Remo nol jere indiferent a tante gracie, anzit, fin dal 
principi al veve tacát a voléi ben. Berto al lave dispès 
für par lavór e Anite e restave di bessole; alore il copa- 
ri al passave cualchi moment a fâi companie. Il fat al è 
che lui, vint une buine parlantine, le incjantave cun bie- 
lis peraulis, regaluts, compliments in müt che ancje jé e 
veve finit par colà tal tramai. 
A Berto i rivà une letare anonime che lu informave de 
intese che a vevin l'ami e la só femine. 

Lui nol podeve crodi a tante tristerie e al pensave che 
chel che al scriveve al fos invidiòs o ch'al voles meti zi- 
zanie fra il so matrimoni e so copari. Ma passât un me- 
sut, eco la seconde letare che i ripeteve chel che e di- 
seve la prime e in plui lu sbefave disinti che al las a 
comprasi un par di ocjai, cussi al varès viodút ce che al 
sucedeve sot i siei cops. 

A chest pont, par no vé scrupui, Berto al decide di fâ 
une verifiche. Un dopomisdi che la massarie e jere la- 
de a meni a spas la picule, lui al cjapà sù la cartele co- 
me il solit, ma invezit di là in ufizi, dopo une mieze 
orute al tornà indaúr. 

Vint lis clâs di cjase al viarzè la puarte, a bas dut cidin, 
nol jere nissun, ma cuant che al lè disore ju cjatà pro- 
pit sul fat. Sul moment al restà incantesemat, ma al de- 
cidè di no fâ ridi il mont, duncje nuje insults, nuje ber- 
ghelaments ni scandui, nissun» éjas. Al tornà abàs a 
spietà l'ami traditòryeuant/che-Remo al rivà i dise: “Cja- 
le ben cheste cjase chèrtu tuyas sporcjat e cjale cheste 
puarte parcè che par culi tu.no tu passaras mai plui”. 

A la sò femine nancjé une peraule, ma cuant che si me- 
terin in taule par cená i presenta denant un platut cun 
dis francs (ché e jere la pae des feminis di marcepit). 
Dal di dal tradiment il platut al comparive misdi e sere 
intal puest di Anite. Jé dome a viodilu a faseve fadie a 
gloti i bocons, indi mangjave simpri di mancul. 
Denant di Lidie e de massarie Berto al faseve come 
simpri, ma cuant che a restavin di bessoi, no i dave la 
peraule, cussi che jé no veve nancje la pussibilitât di 
implorá il so perdon. 

Ché puare femine no mangjave plui, no durmive, e ve- 
ve pierdút la pâs e la voe di vivi. 

Secje come un cantin e deperide, in pôc timp e passà 
a chel altri mont. 

Berto al si jere svindicât cence spandi sanc, cence lâ in 
tribunâl, cence scandui. 

Al veve consumát il so delit jenfri lis paréts di cjase sal- 
vant, seont lui, il bon non de famee. 

Al veve pensât dome a placâ il so risintiment dismen- 
teantsi des soferenzis che e varès provât la sô piçule Li- 
die, privade de mari par dute la vite. Forsit al vares 
podüt mostrâsi plui nobil e gjenerôs dant a Anite il so 
perdon. 

Vueids lis oris a son passadis 
e nuie al e restât 

di chel gavariá dibant. 

A lunc o vin spitát cbe il timp 
nus puartas un alc 

par distudá chest dûl. 

E in tun cjanton, 

bessòt, 

o vin contát lis oris. 

Vignis e ciasis vècis al Boscat 


Ovidio Colus 


Tal barcon da la ciamara 


denant distirá i ues 

stracs 

al si giolt enciamò la só vigna 

ben plantonada, curada e sarpida. 
Belsa al si la jot cun stressis 
sglonfis di ua rampida. 

Ma a San Pieri 

al si igrisulea a jodi 

rivá la bissabova dal Pis Ciavál, 

la mari Hi San. Pieri; 1 

po folcs e tons.e'sgragnola tampiesta. 
Bepo j nia 

al restd/cum la frascjuta dal 

aulis benedit APA, 

i vui torgut niv AY RA 

a ciaressin d Protesi 

ché só vigna 

sbridinada. 

Dal me pais 


(a Teresa di Toronto) 


Eddy Bortolussi 


Ti eris partida 
di Sopula, 

tu, Taresa, 

a disivot ains... 


Ti eris partida 

da la ciasa 

di Canton, 

di via Peressin, 
par zï in Canada... 


À disivot ains! 


Dopu 

sincuanta e pi ains, 
passas a Toronto, 

ti sòs tornada 

par un moment 

ta la tò tiara... 


Tal to pais ! 


LA 
| 


M 
à". 
all 


Furlan di San Vit da Tiliment 


Induà che to pari, 
una volta, 

cuant che ti eris 
anciamò fruta, 

al lavorava 

la tiara 

ciapada in afit. 


 "Sátu = ti mi dis— 


^ che in via Peressin 
| bài trobat anciamò 


il barcón 


| da la. mè ciamara!”, 


Sat — ti mi dis— 


` che cuant 


"che i eri fruta 
i viarzevi sidina 
il barcon 
da la me ciamara 
e i vuardavi four 
dut il mont... ". 


“Dal mé pais !”. 








“animo ALLE VENTURE 


5 BACCO - 
y MEGLIO «ou VINO 
JNEGBRIARS! 


E. 





Ancje al autór i plás “non abbandonar l'animo 

alle sventure, poichè nulla giovera affliggerci o Bacco; un 

farmaco ottimo e farsi portar vino e inebriarsi", come cbe al 
| dis il motíf conviviál dal poete liric grec Alceo 

30 


= 3 


mezon gu<- zzrg0<- zò guc Nazron 


S. Justin Martar 

S. Marcelin Martar 
(Istituzion de Republiche) 
S. Clotilde 

S. Quirin Vescul 

S. BONIFACI VESCUL 

B. Bertrant di Aquilee 

S. Norbert Vescul 

S. Severin Vescul 

S. Efrem Diacun 

B. Indri di Bolzan 

S. Barnabe Apuestul 

S. ONOFRI RIMIT 

S Antoni di Padue Frari. 

S. Liseu Profete 

Ss. Vit e Modest 

S. Justine Vergjine 

S. Rainir 

S. Marine Vergjine 

SS. GJERVÂS E PROTÂS M. 
S. Silveri Pape 

S. Luis Gonzaghe Gjesuil 

S. Nicét di Aquilee Vescul 

S. Josef Cafasso Predi 

S. Zuan Batiste Martar 

S. Gjelmo Abát 

SS. ZUAN E PAULI MARTARS 
S. Ciril di Alessandrie Vescul 
5. Ireneu Vescul 

Ss. Pieri e Pauli Apuestui. 

5. Lucine Vergjine 


Es 

Jugn 


Mario Martinis 


Sf més dal an, in jugn i paesacs a ofrissin un spe- 
tacul di dute plenece, vint la nature tocjât la colme 
dal plui grant svilup in linie cul moviment dal soreli in- 
tal cîl di setentrion, il cuál cul solstizi d'astát al rive ae 
sò massime declinazion positive (+ 23° 27”), pandint su 
lis coltivazions la so plui fuarte energjie e cussì in- 
gruessint e madressint pomis e brustulint il forment. 
Ancje i prâts plui salvadis a diventin zardins flurîts e 
profumáts; a sflorissin i zeis e lis calis parmis i fossái, 
iris e spadis intai zardins; sui puartons e fereadis des 
vecjis cjasis di clap si i rimplni n resars profumáts e vecjis 
vits che dentri dai euni a fasin fresc e folts bressòs. 
Chés di jugn a son lis/zornadis plui lungjis dal an; cuant 
che si pò lavorá fiñ a sere tarde è dopo ancje intrati- 
gnisi für di cjase, une) volte: cu la int dal borc o dal 
curtil, vué intai bars e intai‘lûes di divertiment. Lis gnots 
a son curtis, claris e dolcis tant che no ven mai voe di 
là a durmi. Diviers di lór a partissin in vilegjadure, dulà 
che a cjataràn la mont e il már plui biei, cence il grant 
davoi de int. 

Finint la primevere e inviant l'astát, il més di jugn al im- 
pegne in grant il coltivadór e la sô famee interie, che 
intal moment di colme dal lavór (ort, vigne e cjamp) 
une volte a scugnivin ricori al sgambi di prestazion cun 
altris lavoradórs e fameis. Cumo plui che mai a preo- 
cupin lis condizions dal timp che di un moment a chel 





altri, cun temporái, tampieste O sec, al podarès ruviná 
l'interie anade agrarie o i grancj lavórs dal mès come il 
cjapà sù il forment e la trebiadure, la prime tose de jer- 
be e dal foragjo, i trataments cuintri la peronospare in- 
tai vignái, il control dal fermentá dal vin ch'al sint il prin 
cjalt inte cantine. Intant in mont al continue l'alpegjo e 
in mâr la grande stagjon de pescje. Intai orts a vegnin 
rimplantadis jerbetis, puâr, carotis e intai zardins si fa- 
sin taleis di canelats e si metin in vas plui grancj peste- 
lacs e autunái. La cusine dal més e je la plui varie. 

_ Ogni vuestro piero 


Fevela di Gjiviano 


Cjasos vecjos, vecjos cjasos 
di uno tiero unico, 

borcs minuts, screats 

in solegjados clevos 

leados in te naturo. 

Cjasos vecjos, vecjos cjasos 
de gajoso Cjargno, 

ogni vestro piero 

e fevelo lu lengàç 

di int determinado, 

che à sculpit l'esistenço 
incimentado in tes gjénerazions, 
da debilitants fadios 
cuntuno perseverango 
oltro ogni umano laut 
Cjasos vecjos, vecjos cjasos 
de mil borgados cjargnelos 
i sveais in tal gnó spirit: 
comozion profondo 

e amirazion cenco limits. 








| proverbis, 


Jugn 


Ai prins di jugn, la sesule tal puin 

Frescure di jugn, il rap in cuar e la ruvine dal mulinâr 

Jugn sut, anade scjarse 

Se di jugn e cole ploe moderade, o varin une buine 
anade 

Alt o bas il fen, in jugn seálu si scuèn 

Jugn al puarte cuantitát, setembar cualitát 

Cuant che la ciale e cjante, il forment al palombe 

Sant Marcelin (2-V), bon pa l'aghe e bon pal vin 

A Sant Barnaba, la de a che ven o che va 

A Sant Barnaba, il falcet intal pra 

A Sant Vit (15-VD la-cjariese e-và à marit 

S'al plóf il di di Sant Mityil racolt de ùe al va falit 

Il di di Sant Luigji (21-VD e je la zórnade plui lungje 

A Sant Zuan (24-VD il sofc aktapône il cjan 

A Sant Zuan vin e pan ‘+27 

Sant Zuan cu la panole in man 

Il timp ch'al cor a Sant Zuan, al cor dut l'an 

Cuant ch'al plóf a Sant Zuan, cjalt e sec intal plan 

Cjalt denant Sant Zuan al e dut ingjan 

A Sant Pieri (29-VD, il sorc al tapone il puieri. 

Sant Pieri, Sant'Ane, Sant Zuan e Sant Lurinc, tons, 
saetis e ploe cul cuinç 


P v 

Zoff: grant 
balonir 


Roberto Meroi 


al 1959 l'Udinese e cjolé de Marianese il portir Dino 
Zoff ch'al zujà doi torneus De Martino di balon cu 
lis riservis. Ai 24 di setembar dal 1961 al fasé la sò pri- 
me partide in serie A (Fiorentine-Udinese 5-2). Cuatri a 
forin lis sòs partidis in chel campionât 1961-62. L'an di 
là, cu l'Udinese in B, al deventà il portir titulár par 36 
voltis. Daspò al passa al Mantue indulà ch'al resta cua- 
tri agns. 
Il 1967-68 al fo il prin dai cinc campionáts cul Napuli 
(143 partidis). 
Ai 20 di avril dal 1968 al scuiningá, a zujá cu la nazionál: 
Italie-Bulgarie (2-0) Tal stes an (insieme al furlan Tar- 
cisio Burgnich) al viue il carpa mal european par na- 
ZIONS. 
Dal campionát 1972-73 ak fo de! Juventus: a Turin, in dis 
agns, al vincé sis scudets; dós Copis Italie, une Cope 
Uefa e un Mundialito Clubs: 
Ai 11 di lui dal 1982, batint in final la Gjarmanie, l'Ita- 
lie e concuistà la Cope dal Mont a Madrid cun in puar- 
te il cjapitani Dino Zoff. 
Il portir di Marian che tal 1973 al fo vice Balon d'Aur 
daür dal olandés Johan Crujiff, al ten ancjemò une vo- 
re di records. 
Dismetüt di zujá, al fo alenadór de nazionál taliane, de 
Juventus e de Lazio. 








Ribuele zale 


Pieri Pittaro 


Notiziutis storichis e origjine 


a Ribuele Zale e je di sigúr un'altre vit origjinarie dal 
Friúl. La “Ribuele” dai furlans, “Rebula” par sloven, 
e ven coltivade cuasi dome ta la zone da lis culinis che 
di Tarcint si slungjin dulinjü, traviersant il Cjars, fin in 
Istrie. Cualchi riferiment su la coltivazion si cjate fin dal 
1300. E esist ancje une Ribuele Verde, coltivade tant póc 
che mai,parvie da la scjarse cualitát dal vin. In planure 
no si e mai difondude, , parce che i terens no son adats 
a la só coltivazion. / N T] *» 
Colór: zál-pae smarît cun Jizèrs rifles verdacs. 
Cemût che si bèf: si/compagne cun mignestris, cremis 
e passâts di verduré, pes cun salsis. 
E je di bevi a 10-12 graj A 


^ aa 


Lu a dite 
cjossul... 


Romano Bertola 


La mame dal Boborosso, par fâlu sta bon, i diseve: 
“Viòt che se no tu ubidissis al ven Gjesù Bambin a 
puartáti vie!” 

In timp 
di 
uere 


Tite Zorat 


Es an fa a ere, si no sbagli, une femine che a 
wscriveve sul mensil “Il Ponte": a contave las ventu- 
res o sventures e tantes poures che si cjapave pai bom- 
bardaments dai aeroplanos inglés e merecans e átres 
cjosses tai agns di vuere 1940-45. Ma ce che i stoi scri- 
vint, dongje las poures, l'ansie e las oreles simpri tira- 
des par l'improvisades ch'a fasevin, a capitave ancje 
cualche moment alegri. Alore, a vignivin a bombardä di 
not e a scúr di lune, i aeroplanos e a cirivin di distrugi 
i obietifs militârs. Su la pradarie di ché volte fra la stra- 
de che a coleghe Bean a Vilevuarbe e la ferovie Basi- 
lian-Codroip al ere gon cjamp di aviazion che al servive 
par slargjà chel di Cjampfuarmit par mandá i trimotórs 
talians un lontan dal âtri. La prime volte che a àn bom- 
bardát chist cjamp di emergjence, a an sbagliade smicje 
e a son lâts sul pais di Visépente. Si, al ere not, ma par 
jodi a molavin jü dai “razos”, une robe taronde, grande 
come un gei di spandi che al faseve un lusór fuart che 
al inceave come a cjalà il soreli e a calavin planc planc. 
La int di S.Lurinc, come ducj chei lenti atòr, a erin four 
a jodi il spetacul mai jodút ne sintút. Cualche sere do- 
po, in plene not, l'operazion a ere pui dongje: apene 
sintüt il pesant rumór dai reoplanos, four ducj. A erin 
4-5 sorei par aiar a l'altece pui e mancul di mil metros 
fra Bean e Vilevuarbe, sparniciâts un ca un là. 

Alore gno pari: *Vait vie par vie Salvate, che la strade a 

e basse; jo i resti, ch'a nol vei di colá e brusá la cjase 
chel maledet di soreli chi cuasit sul cjáf.”. Barbe Bepo, 
in cjamese e discolc: “Vignit vie che, se i rivin, i lin tal 
fossalon ch'i lavin che âtre vuere.”: mé mari, ancje jê di- 
scolce, més sours ce mót che a án podút vestisi ta la 
confusion e jo, l'ultin parce che i ai gjavàt dal jet mé 
sour di 4 agns e fassade tal bleonut e vie di corse da- 
vour dal trop da la int che a sgjambetave di ché bande. 
Barbe Bepo da cjáf, vie su pal prin cjamp di mediche 
di póc seade fin insomp e dentri tal canál di irigazion 
che al partave l'aghe a dute la lungje file dai cjamps, a 
un ciert pont, barbotant pal frèt, al dis: “Ferminsi chi 
che fra i tancj arbui plens di baracs e la file dai morái; 
si riparin dal frét e s'a vessin di bombardá, si pognin tal 
canál ch'a nol à aghe e al serf di trincee. Li, fers in file, 
sito a scúr che póc prime al ere colát chel razo che al 
inceave; i soi tirát sul argin dal ‘canàl e, poiát tor un 
morár, i cjalavi adalt; pàr.cè*ch'i sintivi il rugnà dai ro- 
planos parsore dal cf: invecit nuie: i jodevi il cil lim- 
pit e las steles ch'a cimiayin, che al'ere un plasè. 

Ancje Barbe Bepo al'ere,sul anal fer in file a miec fra 
il morâr ch'i eri jo e chék doi metros dopo. A un ciert 
moment, a rive une personé e si scrufule, secont jé in- 
tor dal morár, par une polse “idriche”. Barbe Bepo, sin- 
tint il cjaldin tai sgarets, al sbote four: “Ce mót ese che 
usgnot a plouf ancje cence núl?! E invecit di sintí un 
scopio di bombes, al e stát un scopio di une grande ri- 
dade. 

Severin | Geen 
cialiár 


Italo Copetti 


everin si lu viodeve sentát su la bancje denant dal 

# so taulin plen di sublis, tanais, brucjis, coreans e 
scarpis di regolâ. 
La butéghe a ere su pa rive dal Brindisi e lui al veve l'u- 
sance di tigní simpri la puarte vierte. 
Lis feminis aj disevin: “Guai se no ti vessin, Severin, tu 
seis simpri content”, E dopo, fra di lór: “Severin al cjan- 
te simpri, si viót che nol a altris robis pal cjáf. Venastaj 
che nol à debis”. 
Tonut il Nodár, omp facoltòs, plen di bêz, ma ancje 
plen di lancúr, si tormentave, che nol saveve cemút che 
Severin al ere cusstlégri, e lui-cussi plen di fastidis. 
Une di, Tonut il Nodár si ferme a fâ cuatri cjacaris cul 
cjaliár e al pense di faj cjatâ alc di francs  framiec das 
scarpis, e cussi aj poe cine frants sot di une suele, cen- 
ce che Severin si nacuargi. ` 
Passe une di, passe dós, passe trei, nol ere cás di sinti 
a cjantá plui chel bon omenut. 
Alore Tonut, viodint che la situassion si meteve unevó- 
re serie, al pense di domandaj ce che al sucèt. 
Tonut: - Bondi Severin, cemút vae. 
Severin: - Bé, no larés mál, siór Nodár. 
Tonut: - J soi fermât par viodi e par domandati ce che 
al è sucedût che no ti sint plui a cjantà. 
Il Nodár al veve parfin invidie a viodi che chel puar 
omenut al ere simpri légri e cence pinsirs. 





Severin: - No sai ce che mi passe pa cavoce, ma no ri- 
vi a cjatà il cjavec. 

Tonut: - Di ce si tratial po, Severin? 

Severin: - I bêz, i bêz siór Nodár! A son chei che no mi 
fasin cjantà: j ài cjatât cinc francs pojás sot di une sue- 
le di scarpe... no sai cemüt che a son finis là. 

Tonut, il sior Nodär, al veve capit che se l'omp al pen- 
se ai béz, nol cjante. 

Inamorát a, 
viole 


Renzo Balzan 


pee al varès podút là ali di Pauli a passá il rest de 
Kem soresere scoltant musiche, tant al saveve che so pa- 
ri al tornave simpri unevore tart di vóre; ma al vé miór 
restà dibessól. 

Al scomencá a pensá: “Inmo cualchi zornade, e po...”. 
Inmo cualchi zornade, e po al sarès tornát par un pócjis 
di setemanis ali di só nóne a Cesclans. No vevial sim- 
pri bramát ch'al rivas chel marimoment? Ce j saressie 
mancját, a Cesclans? Il davoi de citát, forsite? 

“A Cesclans o varai la compagnie di gno cusin Luche, 
e no pensarai plui a chestis fufignis”. Cun Luche, che al 
veve scomencát a-frecuentà l'Universitàt a Udin, al 
varès torná a fà i discors di simpri: la pescje tal lit, il 
balón, lis machinis di corse, la filusufie, la culture, cjos- 
sis impuartantis, in sumis. Da l'amór, no vevin mai fe- 
velàt, senò par ridi sore e par sorasi un cun chel are 
L'amór... l'amór, ... j dave fastidi nome a sintile cheste 
peraule. E ce jerino dutis chés pantuminis, fâj la cort a 
une fantate, fà fente di prová cui sa ce par jê, plaidâle 
cun ogni sorte di cumpliments. Tai cines che si viôt par 
television senis di cheste sorte naturalmentri no 
mancjavin, e cuanche ciertis inmagins j capitavin de- 
nant dai vói inderedanlu, lui al spesseave a ciri il tele- 
comant par gambiá cjanál. Come che lu inderadavin 
cierts romancs masse amorós, e inalore ju meteve daur- 
man di bande. 

E lis poesiis, la stesse cjosse: nol jere nuje di plui mauc 
de rimis galantis dai zovins poets inamoráts! Massime 
cuanche tes lór composizion a metevin dentri la lune, 
lis stelis, la primevere e i práts in flór. 

Al veve milante resons so cusin Luche a dispreseá lis fe- 
minis. A jerin des bateculis. Par esempli Mery... e ancje 
Magda. E po la Pamela e ché átre só amie, Carmen... 
S'impensave dai lór tabajecs cuant che al jere inmò a 
scuele a Tumieç, des lôr ridarolis mauchis intant che a 
soravin un âtri so cusin di Cjavaç che si clamave Mar- 
tin. Ma Viole, dal sigúr, no jere cussi. Viole e veve une 
vôs dolce, une vôs che ti dave sigurece. Laurinç no si 
jere mai domandat cetaincj agns che varès podút vé, 
ma nol varès mai suspietât che fos stade cussi zovine. 
Si, Viole di Plans di Fèle e jere difarente di dutis ches 
atris, e no dome parcè che veve une vòs dolce. E 
nancje parvie dai siei vôi celescj, di un celest colór dal 
cil tal timp de vierte. E jeré difarente in dut e dapardut. 
Par chel che diseve; € cemüt che lu diseve. And'jere 
une naturalece in jé pardabon straórdenarie. Une natu- 
ralece che nol jere rivát.à preseà inmo in nissune âtre 
fantate, nancje ventivie par Padue. 

Viole: ce biel non! Si, di ché biele fantate al jere biel 
ancje il non. A Laurinc j semeave di vélu simpri savüt, 
che Viole, un non ch'al sparfumave, al jere il plui biel 
non di ducj i nons di femine. Viole Valent: ancje il co- 
gnon j semeá unevore biel e adàt par ché dumble. No 
veve nuje ch'al fos für di puest, nissune tare che si 
podes tiraj für. E jere perfete, ta l'aspiet, tai vói, tal non 
e tal cognon. 

E jere la prime volte che al pensave cussi a lunc a che- 
stis cjossis, ma j semeave di velis savudis di simpri, fin- 

tremai di ché buinore che a Tumiec, dilunc la strade, al 
veve scuintràt Viole. Al memoreave duc) i particulárs di 
chel prin incuintri. Viole e jere insiemit cun tune só cu- 
sine e une só amie e cun Martin. A fevelavin sentáts 
atór di un taulin tal cafe ch'al è te place dal museu des 
tradizion popolárs. Lui si jere sentát cun tun ami di Dar- 
te tal taulin in bande. Po Martin e lis fantatis si jerin 
alcáts e a jerin lâts ducj insiemit ali de librarie che je te 
strade daúr dal domo. La vision di ché fantate dai vói 
celescj lu veve come striát. Ur lè daúr e al jentra te li- 
brarie ancje lui. Lis fantitis a cirivin dai sfueis di cjarte 
colorade, forsit par fá dai furniments, lui invezit ur sta- 
ve daprúf fasint fente d'interessási a un diari. A la fin i 
colórs dai sfueis ju sielze jé, la plui biele e la plui bra- 
ve. 

Cemút jerial pussibil che chei âtris no si fòssin inmò 
inecuarts di chel tesaur' di fantate? So cusin Martin, che 
tal doman j veve coñtát dut dijé par fil e par pont, a di 
la veretát si jere inecuart; dal, moment che si jere ina- 
morát. “Che un al püedi inamorási di Viole si pues capi- 
lu, — al pensa Laurinc —. Al puest di Martin, mi sarès ina- 
morát ancje jo”. E al prova une grande invidie tai rivuart 
di so cusin, che al veve vude la furtune sfacade di fre- 
cuantà l'institût magistrál, propite come Viole. 

“Ma parcè jo no podaressio inamorámi di jé? Ancje se 
cumò o soi vignût a stà di cjase a Padue. Ancje se mi 
soi slontanàt cussì tant? O podarès dal sigúr inamorá- 
mi... o voi pür d'istát par une biele dade di timp a Ce- 
sclans, lassù di mé nône”. Po j vignì tal cjâf une idee: 
“O soi bielzà inamoràt di jé! Mi soi inamorat issofat, fin- 
tremai dal prin moment che le ai viodude!”. 

Ché idee cussì strambe j jere vignude a l'improvise, e 





inalore Laurinc si jevà su in pis. Si visti e al le ju te stra- 
de metinsi a cjaminâ pai listions de citât vuluçade dal 
scûr de gnot, A ché ore no si viodeve a passá dibot nis- 
sun, nome cualchi machine che coreve vie svuelte cui 
siei ferái slusints. “Jo o ami Viole. O soi inamorát mat 
di jé”, al disè a sè stes. Al pindulave ca e là e dibot al 
riscjà di colá: al jere cjoc e sturnít, ma no di vin o di 
droghis. Lu veve incjocát e sturnít la grande felicitát. 
“Lis feminis e l'amôr a son cjossis maraveósis! Lis femi- 
nis e ..." si metè a vosá te gnot come un spasemát, Ma 
no si lumave ator anime vivint che podes dài seont, la 
citát e polsave e no veve timp di stá a scoltá lis matetáts 
di un cavariòt di ché sorte. 





Al rive menant in regâl vins preseôs, come il Merlot, 
il Clinto, il Tocai e il Pinot; cualchi anfore romane 
(la storie no je aghe) e come scorte (no si sa mai) dós 
gruessis botis di vin. E sul devant in biele viste une 
damiejane, par dile dute. Pes undis! 

S. Ester Regjine di Babilonie 

S. Oton Vescul 

S. TOMÁS APUESTUL 

. Liodór di Aquilee Vescul 

. Antoni Zacarie Predi. 

. Marie Goretti Vergjine T 
. Claudio Vescul 

. Guido Abât 

. Veroniche Muinie 

S. PIU | DI AQUILEE PAPE 

S. Benedet Abât 

Ss. Ermacure e Fortunât Martars 

S. Indri Imperadôr 

S. Camil di Lellis Predi D 
S. Buineventure Vescul 

S. La Madone dal Carmél 

S. LESSIO RIMIT 

S. Fidri Vescul 

S. Rine Muinie 

S. Elie Profete 

S. Laurinç di Brindisi Frari © 
S. Marie Madalene Dissepule 

S. Brigjide Muinie 

S. CRISTINE DI BOLSENE M. 

S. Jacum Apuestul 

Ss. Ane e Joachin 

S. Aureli Vescul 

Ss. Cels e Nazár Martars E 
S. Marie di Betanie Dissepule 

S. Pieri di Ravene Vescul 


S. IGNAZI DI LOJOLE PREDI 


a ma mòn Lo Lo 

Luj 


Mario Martinis 


p^ més de astát, lui al mostre la plenece de nature 
vivarose cu la formazion e la bondance di semence; 
l'astát e je la stagjon des fuarcis gjeneratricis e maternis 
de tiere, de massime potenzialitàt de energjie feminine 
intune mosfere cjalde e umide, compagne di ché dal 
utar de mari. La linfe vegjetál si e slargjade in ducj i tie- 
süts de nature che cum e mostre il so plen svilup, rivát 
al culmin sot la potente fuarce dal soreli, il cuál al à 
tocját aromai il pont pui alt intal cil di setentrion, 

Ducj i paesacs, de mont ae culine, de plane fintal mar, 
sul misdi a son fers e a polsin madürs sot il mantil dal 
cjalt, dal scjafojaç, dai rais bolints dal soreli ch'al plombe 
e ogni forme di vite, inte so plenece, e sta al ripár, inte 
ombrene dal vert e frise sflandôr de vegjetazion. Al è il 
timp de riscuviarte di' risultivis`e di aghis di bosc, des rois 
e dai riui platàts tra i venceis, i'aonàrs e i noglárs des pla- 
nis, des fontanis che une volte a cjacaruçavin e ch'a co- 
revin di e gnot, des vaschis e des pocis, lúcs segrets di 
fantasiis e zücs di canais. Une volte in lui lis tavielis si 
jemplavin de fadie e dai cjants di oms e feminis prin par 
seselá il forment e daspò par sea il fen, cuant che si alça- 
ve un vapór ch'al incjocave ancje il calór de mosfere, in- 
tant che lis cialis a continuavin a fà il lór davoi sui ra- 
macs dai poi, dai rôi e dai cjestenárs, lis sisilis a fà larcs 
Zirs cigant intal cil turchin e i svuarbecjavai come sclo- 
petadis e svolà di une cise a ché altre, mentri i bús e il 

cjaval denant il cjar cu lis codis a scoreavin moscjons fa- 
stidiôs che si tacavin su la lòr schene. In lui a comencin 
ancje lis feriis e tantis categoriis di personis daspò vé 
fermát il cicli de produzion intes fabrichis e intai uficis a 
van in vacance e cussi i puescj di vilegjature di mont e 
di mar a tornin a jemplasi. 

Il soreli dopo vé sostât intal solstizi di jugn, al à co- 
mencát il so viac contrari, tornant indaúr dilunc il cele- 
st firmament e cheste inversion di tendence si pò za 
acertále a voli nòt intal rapuart lüs-ombrene; difat ai 
prins di lui si pò viodi che lis zornadis a comencin 
planc a planc a scurtâsi, che ogni di l'albe e tarde e che 
l'amont al ven prin di cualchi minüt. Cussì il 21 di lui, 
rispièt a un més prime (date dal solstizi) il soreli si je- 
ve aes 4.41, val a di 10 minûts dopo e l'amont si fòs aes 
19.51, ven a jessi 11 minúts prime. 

Sot i fuarts rais dal soreli ch'a inecin, a madressin lis po- 
mis e la de, al crès4l sorc'e dulintor il sflandór de na- 
ture sot cíi plens di; iminositât `H contadin al finis di 
cjapà sù il forment; di fâ un'altre tose dal fen, di netá 
jerbis tra lis spaleris di vit, di butä solfato cun cjalcine 
su lis vits dopo che e je ‘stade la tampieste, di controlá 
la cantine e cussì dopo al.pò fâ une soste intes voris 
fintremai ae vendeme, ancje se simpri al ten di voli il 
timp pal pericul di temporái, montanis, tampieste e sut. 
Lis feminis, intant, a semenin cesarons, cocis, salatis e 
fenoi intal ort e intal zardin a semenin ciclamins e a cu- 
rin felets e begoniis. 

La cusine dal més e mostre plats di pes e plats di pa- 
ste, di ris, di mignestre e di cjar ancje frede, unide a du- 
tis lis buinis verduris dal ort, ancje passadis su la pia- 
stre bolint de flame. 

| proverbis 


` Lui 


Mario Martinis 


Lui cjalt, anade buine 

Lui dal grant cjalt, bef ben e bat salt 

Cul cjalt di lui a sparissin i carui 

La canicule di lui e madres i fasui 

Cuant che jentre la canicule se cjate sut e bagne e se 
cjate bagnát e süie 

Se la canicule e cjate vueits i agárs ju jemple, se ju 
cjate plens ju disvuede 

Soreli leon, come che al cjate al lasse 

A Sant Ramacul (12-VID il sorc al va in penacul 

A Sant Ramacul un temporal 

Sante Marie Madalene (224VID-e vai vulintir 

A Sante Marie Madaléne,la cocule e je plene 

Sante Marie Madalene, ogni raf si semene 

Di Sante Catarine (24-VH) pui.fasùi che vuaine 

Par Sant Jacun (25-VID lavbùrascje no ti lasse nancje 
une rascje 

La dote di Sant'Ane (26-VID, un biel temporàl in cane 

A Sant'Ane e compr l'agane 

Sant'Ane e fás la só montane 

Se al plúf il di di Sant'Ane, tante mane 

La canicule di Sant'Ane e fòs cressi ae piore la lane 





Bisiani: 
grant 


arcir 


Roberto Meroi 


assût a Monfalcon tal 1976, Matteo Bisiani tai agns 
Novante al é stât un dai plui fuarts tiradôrs cul arc 
d'Italie. Tal 1993 al tacà a fá garis cu la nazionál e al 
vincé la medae d'arint a scuadris tai mondiai juniores di 
arc olimpic; l'an di là al vincé ché d'aur. 
Tal 1995 al rivà secont ai campionáts mondiai “targhe” 
a scuadris e tiarç ai mondiai indoor tal arc olimpic a 
scuadris e al vigni nomenát atlete talian dal an. 
Tes Olimpiadis di Atlanta dal 1996 al fini al novesim 
puest individuál e al cjapà la medae di bronç a scua- 
dris. Tal stes an al vinçé tre medais di arint: une a scua- 
dris tai campionáts éuropeans;- "nea scuadris e une in- 
dividuál tai europeans indoor. | 
Medais impuartantis ancje tal 1997: di arint ai Zücs dal 
Mediterani di Bari e di Dong ài mòndiai indoor di Istan- 
bul. 
Ai campionáts d'Europe ftidóor in Gjarmanie dal 1998 
tal arc olimpic al rivà secont di bessol e prin cu la scua- 
dre nazionál. 
Tal 1999 al fo ancjemd d'aur ai mondiai “targhe” a scua- 
dris in France e di arint ai mondiai indoor a scuadris a 
Cuba. 
Pal arcir monfalconés un ultin aur: ai campionáts euro- 
peans indoor a scuadris in Polonie tal 2000. 

Tacelenghe 


Pieri Pittaro 


Notiziutis storichis e origjine 


Y + ares vit furlane, za ilustrade dal Molon tal so 
studi di ampelografie (descrizion da la vit); riferide 
ancje dal Marzotto tal volum “Uve da vino” e dal Pog- 
gi tal so “Atlante dei vini friulani”. Dal sigúr e faseve 
part di chés tantis varietáts di vit sparnicadis dulinvie da 
lis culinis furlanis e che cumò a son dibot scomparidis. 
La vit dal Tacelenghe, insieme cun cualchi altre vit, si è 
salvade dal stragjo di vits nostranis cuant che da la 
France a rivàrin i plui preseáts Merlot, Cabernet e Pinot. 
A son restàts pôcs implants,+ca-e là; cuasi bandonáts, a 
fâ plui ombrene che oppe. Cualchi vignalár, dopo tan- 
te trascuragjine pa lis tipichis vits furlanis, al cir di fa- 
vori di gnúf la difusión dai vins origjinaris. 

Colôr: ros-rubin une vore Toart cun sfumaduris ruanis, 
massime dopo che al è stávinvecját. 

Cemût che si béf: vin di compagná cul mangjá rustic da 
la cusine furlane, roscj e pietancis cun sugos bondants 
di cjar blancje e rosse. 

Al e di bevi a 18-20 gráts. 

befane 


Renza Valentinuzzi 


Le gnot de Befane tre fruts a son sentáts ator dal ca- 
min insiemit cui lór gjenitòrs. Denant dal coc, che al 
bruse, e a lis cjastinis che a sclopetin sul fúc e a sprofu- 
min di bon, a scoltin atents la flabe che il pari al € daúr 
a contá. Podopo si jevin sú, a metin un póc plui dongje 
a la grate dal picul treséf di carton, che a án inmaneát in 
cusine, lis statuinis dai Re-magjos che a rivaran dome do- 
man denant dal frutin Gjesü. Prime di là a durmi a picjin 
su la nape lis cjalcis plui lungjis e penzis che a àn cjatát. 
A sperin di rivá adore a,viodi la vecjute che, a cjaval de 
scove, e puarte zugatuise Siops ai fruts bogns e cjarbon 
a chei malandrins. Prime-di indurmidisi a spicin lis ore- 
lis, cul cür in man, par cualsisei cisicament o sunsúr che 
al provegni di li de cjamare. A gjapin sium cu la vision 
di cjalcis incolmis di regái e eu la sperance che vie pe 
gnot al nevei cun flocs che äwegnin jù dal cil come co- 
riandui. Tal doman a buinóre no fasin storiis par sveási: 
jù a rote di cuel pes scjalis; cul cür che al bat a cent a 
Pore a rivin scjassòs e legris in cusine. Intes cjalcis a cja- 
tin mandarins, bagjigjis e carobulis: fieste grande! Si cja- 
pin par man, ator dal camin, e, mediant che no cognos- 
sin ancjemò la veretát e cjalant in sù bande la nape ne- 
re di cjalin, a berlin: “Graziis, Befane!”. Ma la maravee 
plui grande e je che di viodi, für, la nèf fofe e alte, cola- 
de jü vie pe gnot. Alè dut cuviert di blanc come un 
bombas: la jerbe, i cops des cjasis, i arbui cui ramacs che 

si plein sot dal pés di mil e mil flocs che, cu lis lór gji- 
rometis, a ricamin dut e a stampin un strát simpri plui 
penc sul teren. Cheste e je la sene che o revòchi cun plui 
limpidece; i tre fruts a jerin gno fradi, mé sûr e jo. Ché 
matine, cucui tai pits, siarpe e scufe sul cjáf, biel che la 
néf e vignive jú, o sin láts intal bearç insiemit a gno pa- 
ri par fá sú un pipinot. Gno pari al jere un stramboloton, 
gustós, nus remenave cun afiet e nus clamave cun sore- 
nons ninins. In particolár i deve daúr a gno fradi Leo cui 
siei matecs. In classe cun lui, a scuele, e jere une frute 
picule, gruesse e brute che e veve non Gjise. Gno pari, 
alore, i diseve a Leo: “O sai che ti plasone la Gjise e che 
e je la tó morosute!" Sintint chestis peraulis gno fradi al 
scjampave berlant: “No je vere, no je vere!”. Plui lui s'in- 
rabiave e plui gno pari lu cjoleve vie. In ché zornade di 
néf o vin fat sù un pipinot dabon straordenari. O vin 
metüt la carote par il nas, doi botons grancj e neris pai 
voi, un biel facolet sul cf e un grimál ator de vite: par 
la veretát, un lavór di fin: Cu la pale, paletis e ancje cu 
lis mans inrossadis é sglonfis, o vin Sagomat fintremai lis 
scarpis. Infin, plens di-frét-e di nèf, ma contents e 
apaiâts, si sin fermats a rimirà 4l nestri lavòr. Bot e sclop, 
cimiant a nó frutis, gno pari nus à domandat: *Savéso 
vualtris a cui che al somee chest pipinot?” Mé sür e jo lu 
vin smirât di ogni bande, ma no vin savút rispuindi; alo- 
re gno pari al à zontât. “Cjalait ben. No us parie che al 
somei, spudát, a la Gjise?”. A di chest pont gno fradi, che 
nus stave cjalant cidin e ombròs, e che al veve ancjemò 
in man la pale, al à alcát i voi di brut su gno pari e, pro- 
pit sviersât, cuntune bote a man sigure al à sdrumát jù il 
pipinot; po al è scjampàt di corse dentri cjase. A prin 
colp si sin sclopáts di ridi, ma dopo o sin restáts ancje 

















malapaiâts parce che, intun bativoli, al veve disterminát 
oris di fature. Cuant che d'unvier al nevee o riviót simpri 
cheste sene parce che al e un ricuart dolç de mé infan- 
zie e O pensi che il pipinot di néf al sedi il simbul in- 
magát de alegrece e de inocenzie dai fruts. 


La barcje ` 
Sant Zuan 


Ane Marie Cesca 


T: 1972, cuant che jo o soi tornade a vivi in Friül, une 
vicine di cjase mi á contade une biele tradizion, che 
je e veve imparade dai siei vecjos di païs. E cumo jo us 
la conti ancje a voaltris. La gnot di San Zuan (ven a stai 
tra il 23 e il 24 di jugn)^ si €jol une carafe o une boze di 
veri clár, trasparente'e si-la'emple « di aghe. Cun ducj i ri- 
guarts si romp un üf, ma che al sed a temperature di ti- 
nel nomigo di frigo; e/si lu met, planc planchin, sòl che 
il blanc, inte aghe. Daspó là-boze si la lasse für de fi- 
gnestre o ali par cjere sul prat, ma ben discuvierte par 
che e puedi cjapà la rasadé/e l'ariar di ché gnot incjan- 
tade. Zà passât a pene póc timp, se si las a curiosa, si 
viodarès des piçulis bufulutis di arie a tirà su, parmis de 
aghe, la clare dal üf che e cjape la forme di un alc. La 
matine de zornade di San Zuan, si pues viodi, cence fal, 
une forme di barcje cu lis sós grandis velis slargjadis, 
che alè un spetacul. Ognidun al pues pensá, scrupulá 
e strolegá par savé indulà che e va la barcje de sò vite. 
Une biele tradizion di no pierdi! Che e funzioni ancje 
chés altris gnots? No lu sai, no ài mai provât. 

Una testemoneanza: 


a musica unis a 


I popui 


Anna Bombig 


1.0 dal ‘68 da provincia di Udin a ché di Guri- 
za inta Scuela di Marian, jé a veva continuát a inse- 
gnà musica, di só volontát, a dutis li” clas come ch'a ve- 
va fat simpri cun passion dal di ch'a si era diplomada. 
Difati, par ben dòs voltis a era stada cui sioi fruts a 
cjantà intal teatri “Puccini” di Udin che cumò nol esist 
plui. Propi l'an dopo dal so trasferiment al Ministeri da 
Publica Istruzion al veva inmaniât pai mestris al prin 
cors di musica tal Istitût “l. Configliachi” di Padua diret 
dal prof. Berto Ghislanzoni di Roma. 

Nancia a dilu jê insieme cuntuna colega di Gardiscja dal 
Lusinc, a jera partida; a la yolta-di ché citát. Sin di piçu- 
la a veva imparát li’ notis sui zenoi di so pari che di zo- 
vin al era stát arlêf di Franz Lehär. A era duncja cressu- 
da tun ambient mitteleurópean: viart a chei altris popui 
e a veva supát ancja al spift di colaborazion che ta vita 
i varés cui agns ‘navora sarvít. Di notà che in famea a 
era la codarula valadi, la ultima di sís fradis par tancj 
agns sudits fedéi di Franz Joseph der Erste, Kaiser da 
l'Austria e re di Ongjaria. Jê invecit, nassuda sot al Fas- 
sio, plui modestamentri a era ché dal Duce tirada sù a 
scuela cuntun altri sistema e, par tal mutif ogni tant a 
veva se dí cui sioi che sbatevin al cjáf e la compativin. 
A Padua a veva fat amicizia cun tancj coleghis vignúts 
ancja dal “Alto Adige” ma in particolár, a veva tacát bo- 
ton cuntun di S. Crós fúr di Triest dotát di una straor- 

denaria vós baritonál. Cun lui a veva spolverát ducj i 
cjants slovens cjapâts sü intun paisut da Val dal Lusinç 
al principi da só cariera scuelastica. Al si clamava An- 
ton e al era sloven di nassita e cun lui a veva cumbinát 
un simpatic duet (sopran e baritono) cun melodiis po- 
polàrs di chel teritori. Cjants presentàts, senza pensäi sü 
trop, ta manifestazion a conclusion dal cors. Dut al era 
filât benon cun batudis di mans di no fini plui, compli- 
ments sei dal public sei dai professórs ch'a vevin pre- 
seat ché iniziativa cussi origjinál. Cun dut chist, jé no 
veva fat avonda ben ducj i conts tant ‘| è vêr che, biel 
ch'a era ancjamò für di sé pa gjonda, eco fâsi dongja la 
femina dal Ghislanzoni che, cuntun'aria contrariada e 
plena di sprez i murmuià sotvós: 

- Signorina, come mai ha cantato in sloveno? 

Cjapada cussi di bot e ` sclop, jê a era restada di clap ma, 
cjapát di colp coragjo i(rispuindè: 

- Signora, noi siamo. gènte di confine, ci vogliamo be- 
ne perché finita la gúérra non ‘setbiamo odio per i no- 
stri vicini specie se Colleghi ed è proprio grazie alla mu- 
sica che unisce i popolo stiamo assieme e cantiamo. 


ko. 


ke 


Sclesis 


Vigji Mestroni 


Tite Puinte, sentát denant de tace, al dis che un país — 
par sei un país — al à di vé almancul une place, une Gle- 
sie e uns 3 o 4 ostariis. 

Graziano Di Bernardo, Dâ solfato, 2004 











La vecia vit 


Ovidio Colussi 


Piè di vit. 
Al era sempri un piè di vit 
sora puarta di ciasa Barghessa. 
A veva dibisugna di velen 
a depará li fueis 
dala paronospara. 
Fueis verdis e grandis 
a morentá il soreli leon di Lujn. 
In ché sierada, la nona 
sintada ta la bancia 
preant rosari cun la corona 
in man à ï smitidva ï faschèts 
di manrtignola-lassais par ch'a ju 
becotás | Berto, | 
ch'al sáres vignút a aa 
dala mina diM Ma Kg 

D indila chè 

(putrop) 

al è tornâtinglussät 

tal gaban di albeu. 

Une opare 
buine 


Sergio Braidotti 


Ur di, mame i disè a none Ustine che Sese Bru- 
gnule e jere stade ricoverade tal ospedál a Cividát. 
La none e restà mál: e veve i siei agns e si cognossevin 
di simpri. 

Domenie, e disè: “o scugni lá a cjatále”. 

Il vistit neri, neri il facolet sul cjaf, lis scarpis lustris, che 
e doprave di rár, dopo messe e cjapà la ande, e e le. 
La strade no jere curte, il pas lent, dome il spirit al sbur- 
tave; cussi, preant e pensant ce che e podeve di par 
confuartále e leve indenant. 

Un pinsir dopo l'altri, une: peraule buine, i tré üfs che 
e veve cjatáts te cove sot la arie, insumis une presence 
che i vares fat plasê// 

Cuant che e rivà su la puarte, e ë domanda dulà che e je- 
re la sô amie: al secónt plan, insomp al coredòr. 

Ce pene lis scjalis e ce luni il coredòr par jé. 

Dut a glorie di Diu. TV 

I varès dit di cuant che a zuiavin insomp la braide, fa- 
sint vigni scûr. E lis tiradis di orelis dal plevan cuant che 
lis brincave a cisicási e riducá... e altri. 

E cjatà plene la stanzie, un fevelá di continui. 

None, nancje tra un comedon e chel altri, jessint picu- 
le, no rivave a viodi Sese. 

E spietà, ma nessun si moveve, fintremai che ..... la 
ore di visite e je finide!” 

La sburtarin fúr e vosant la infermiere e siarà la puarte. 





“Ma jo ...” e disè none... “vie, vie, no si pò stá dopo il 
timp”. 

“Ma jo o scugni viodi 'Sese Brugnule 
ne. 

La infermiere la cjalà disint: *'Sese Brugnule e je lade 
usgnot passade”, 

E torná a cjase inclapide, cence vé podút viodi 'Sese e 
cussi fá une opare buine. 

E deventà suturne pal displasé, no podé mai altri 
cuietási, un grop sul cúr ch'al pesave come plomp. 
Diseitmi voaltris — e pensá — se la muart no je dispeto- 
se, no lassámi fá une opare di misericordie. 

“None ... o fasarin dí une messe”, e zontá mame. 

“Ce ústu”, e dise none, *'Sese no sa il latin: e varès 
capit miór ce ch'o volevi dí par furlan”. 


, e tornà a di no- 











Ca dut al bale ... e al clope, intune mosfere particolarmentri 
gatose e colorade: parfin il soreli al e colór puinte! Un mont 
dut gniif, la che dut al è für di plomp. E sot de lune (ma 
ancje te lûs dal soreli), si cjante, si bale, si béf e si continue a 
bevi, in dismentie di preocupazions e pinsirs. 

Avost 


Mario Martinis 


econt més de astát, avost al segne il culmin de 

stagjon, ream dal “soreli-Leon” che al mande il so plui 
alt sflandór e il so plui potent calór intal timp de canicu- 
le, puartant la complete madurazion di ogni forme di 
vegjetazion. Més pigri e di scjafoiac, avost al puarte la 
grande polse des voris su la campagne, brusade dal so- 
reli, dulà che i sglonfs raps de de a comencin a cjapà 
colór, il sorc al finis di cressi ingruessant panolis, mentri 
i orts a son plens di frescjs verduris. Considerát il més plui 
cjalt e ars dal an, avost al suie turints e canai e al screpole 
la tiere; la lisarte e tete il calór su murais di clap, intant 
che il gjat e il cjan a son distiráts inte ombrene e la fon- 
tane e gote insomp dal curtil La canicule e móf sangue- 
tis e sborcs, salmandris e;liparis. Une volte, intant che il 
soreli al brusave, i vielis a sostavin sòt i bressos fats cu lis 
vits tiradis dal merican, in-còmpagnie di une tace di vin 
e a pensavin al passá de vite;intant che canais a zuavin 
sot il puarti, o il lôr content berlanili al rivave dal rivuat 
dulà che a cirivin di cjapá il gjambar o il pes platat sot i 
claps. Lis feminis a resentavin pecots inte corint nete des 
rois e des aghis di campagne e a impastanavin il gustà in- 
tai fogolárs, di dulà che al saltave für un bonodór ch'al 
jemplave dut il borc, intant che sespis si suiavin e s'ingri- 
spivin sü gridelis sot il soreli e inte cusine cul cop la fru- 
te e leve a bevi dai cjaldirs lusints plens di aghe frescje. 
Cür de astát, avost al e il més de polse par ogni ativität 
produtive e cussi i lùcs di turisim di mont e de marine si 

jemplin. La int in ferie s'intraten fin gnot fonde in zardin 
e su lis teracis dulà che e cene al viert, opür a va intes 
tantis fiestis di pais, plenis di mangja, bevi, luminaris e 
fücs artificidi. Grant lavòr in mont, dulà che si see il fen, 
lu si secje e lu si puarte intai stalis e dulà che si sta daür 
aes mandriis, mentri in marine e continue la stagjon de 
pescje. Il contadin al po polsá un pòc, ma al see dutis lis 
beorcjis, al viôt dal vin restât inte cantine, al prepare sem- 
plis e sitinis pe vendeme. Intal firmament turchin de gnot, 
stelis a cimiin e a segnin il cil cu la lór rie che cole, la lu- 
ne d'arint s'insumie parsore lis monts e il cidin profumat 
dai bosc, e ilumine tavielis indurmididis, dula che a pir- 
lin intermitents i avostans e a sclaris la cuiete distirade dal 
mar. Ma il grant cjalt de astât propit cun Sant'Ane, inte se- 
conde part dal més, al ven rot di temporài e burascjs che 
a puartin il gambiament de stagjon e la fin de EEN 
cul mudament des abitudinis des bestiis. Lis sisilis a son 
in azitazion e ancje ikcibalè in ferment, dopo jessi tornát 
net e salustri, la temperadute e je pui dolce e il vert di 
certis fueis si stempére. H soreli, ancje se al e plui fuart e 
madár, al mostre rais no: lui. pérpendicolârs, ma za une 
vore inclináts. Secont la tradizión popolár, a contá il scja- 
di de astát intal calendari di Avost a son lis fiestis di Sant 
Laurinç (10-VIID, de Asunzion de Beade Vergjine Marie 
(15-VIID, di Sant Roc (16-VIID e di Sant Bartolomio (24- 
VIII), mentri è je la sagre de Cuarte d'avost cu lis sós bal- 
doriis e lis sós luminariis a fâ di cunfin ae astát e a siera- 
le par dabon. Dopo di ché domenie, di fat, ogni conta- 
din si prepare ae vendeme, metint a puest ducj i argagns 
ch'a coventin par ché iminente e impuartante vore e par 
ogni altri lavór dal atom. Lis feminis intal ort a racuein lis 
tantis verduris d'astát e a semenin savórs, rucule, bietulis, 

insalate, spinaze e civole blancje, mentri intal zardin a se- 
menin myosotis, violis e pratulinis. Tancj i plats d'astát di 
chest més cun dutis lis sós frescjis verduris; mentri une 
antighe tradizion e úl in taule polecs rustits pe fieste de 
Asunzion de Madone. 


| proverbis 
Avost 


La prime ploe di avost e rinfrescje il bosc 

Se al plóf in avost, al plóf gran e most 

L'aghe di avost e je mane e most 

In avost tante rosade e une vore di biel timp 

Soreli in avost ti cuei in rost | 

D'avost ognidun almangje à so cost 

Cuant ch'al ven avost prepare i barii pal gnúf most 

S'al plôf a Sant Laufinç (10-VIII), al plóf cul cuinç 

S'al plóf a Sant Laurinç, la campagne la vinç 

A Sant Laurinc lis nolis sot i-dincj 

Ae Madone d'avost (15-VIID; angurie e polecs arost 

La ploe pe Madone e je buine se nol tone 

Diu nus vuardi dal sut, ma tra lis Madonis piés di dut 

Sant Roc (16-VIID, la panole pal poc 

Sant Roc al dà la claf a ogni pitoc e Sant Simon (28-X) 
je torne al paron 

A Sant Bartolomio (24-VIID la sisile e va cun Diu 

Come ch'al e il timp a Sant Bartolomio, al sara di ven- 
demis 

Burlac dopo Sant Bartolomio, racomandinsi a Diu 

Bottecchia: 
Ciclist 


Roberto Meroi 


ttavio Bottecchia al nassé al prin di avost dal 1894 
in provincie di Trevîs, ma tal zîr di pôcs agns al de- 
ventà furlan di adozion. 
Al vivé a Pordenon e al lé a vore di caretîr a Udin. Finit 
il soldát, al vendé il mus e la carete, al cjapà sù la bici- 
clete e al tacà a cori pal Friùl. Al rivà secont tal Zir dal 
Friúl e tal Zîr de Campanie. 
L'Union Sportive Pordenonese lu fasé partecipà al Zîr 
d'Italie dal 1923, indulà ch'al rivà cuint e al vincé il prin 
te categorie dai coridórs di bessoi. 
Dós setemanis plui in la, al lé àcori il Zir di France. Al 
restà in mae zale par 10-tapis-di file e al fini secont te 
classifiche gjenerál, subit, daür d Henry Pelissier. L'an 
di là al brinca la mae zale za de prime tape e la tigni 
fintremai ai Cjamps Elisées. Mai prime di Bottecchia un 
coridór di biciclete al veve fat alc da gjenar. 
Tal 1925 al vinçé di gnûf il/Tour de France, dant al se- 
cont rivât, Lucien Buysse, un distac di póc mancul di 
une ore. 
Di impuartant al vincé ancje il Zir de Provincie di Milan 
tal 1924 e tal 1925, e al rivà secont tal Zir dai País Ba- 
scs tal 1926. 
In chel ch'al jere daür a preparási par là a cori il Zir d'I- 
talie, i capità un no tant clâr incident des bandis di Peo- 
nis. Al fo puartát tal ospedál di Glemone indulà che di 
li a cualchi di al muri: ai 15 di juin dal 1927, 

Ucelut 


Pieri Pittaro 


Notiziutis storichis e origjine 


S: sa póc su la só origjine; al parten a di chês che a 
son clamadis "uve uccelline" (G. Molon, 1906), va- 
ladi a di chés vits che a frutavin sui órs dai boscs e che 
lis lór üis a vignivin mangjadis dai ucei. Za dal 1863 al 
jere presint ta l'Esposizion regjonál da lis üis a Udin. 
Dal 1921, intune esposizion da lis üis coltivadis in Friül, 
e vignive segnalade dai professórs Dalmasso e Sannino 
come vit di origjine furlane, coltivade tai comuns di Cji- 
scjelgnüf e di Pinzan. 

Colór: zál-pae, par solit-cjariát, cun rifles verdacs. Lim- 
pit e di biele trasparence, | 

Cemût che si béf: sé al e amabil al è vin par “dessert” 
(ultime puartade), ma di doles secs o DOC aromatizats. 
Une vore gradit, come aperitif, se al e fret e di bevi in- 
sieme cuntune ponte di formadi (miór di ducj il *gor- 
gonzole"). Conseát ancje für di past; al e vin di gjoldi 
intant che si è in compagnie. Al e di bevi a 8-10 grâts. 
Cuant che al è sec al devente aperitif di bevi insieme 
cun tartinis o altre robe lizere; al è vin di gjoldi cun an- 
tipascj (massime chei a base di persut infumat), pes, 
sparcs, cremis e passâts di verdure. 

Al è di bevi a 10-12 grâts. 








Gole. 
di = m 
pipine 
Rita Da Ronch 
Fevelada di Spilinberc 


Mo mai bramát tant cualchi cjosse, ma cussi tant di 
sumiasi di gnot e po sveási e lá a ciri cunvints di 
vêla pardabon? Jo si e o voi contáusale ancje se us sa- 
meara une storie de ete di mieç, ma o le di vivude jo, 
che Matusalem ancjamò no soi. Cuant che o jeri picula, 
inta la mé famea no jera tropa bondansa; no nus 
mancjava il necessari, ma chel e vonde. Jo o vevi une 
gole mate di une pipine, ma ai miei gjenitòrs no olsavi 
domandála. O vevi provát a tegní in bon San Nicolò, 
zontant une tace di vin dongje la fete di polente e for- 
madi, metint ancje une: grampe-di fen in plui pal mus, 
ma nol jere zovát a-hie:-o. veyi-di contentámi di cjalà lis 
pipinis di chés altis frutinis. Uné di al rivà il pecotár di 
Distrà che nó i sorénomenayin *Bómbolo” par vie des 
sôs rotonditàts. Bombolo il rivave sul so cjar tirât da un 
biel cjaval cul cjàf guarnit cui penacs coloràts e i cam- 
panei picjáts ta lis brenis. Al passave ogni tant a rincurá 
ce che intes cjasis si butave di bande: pecotis, fier 
vecju, vues e vie indenant. Chel di Bombolo mi disè: 
“Se tu mi preparis 5 chilos di peçotis, 5 di vues, 2 di lu- 
minio e 3 di fier, ti doi une biele pipine”. 

Podeiso imagjinà la mé contentece sintint cheste gnove? 
Daurman o tacai a tumià mé mari disinti se no veve nuie 
di scartá, ma puara, se chel che o vevin al jere pôc, no si 
podeve pretindi che e ves robe di butá.O ai tacát alore a 
là a domaná ai nestris vizinants se mi metevin di bande i 

vues dal brút o ale di rot che no ur coventave plui. Ducj 
mi judavi a meti adun, ma il grum al stentave a cressi e 
cussi o ai pensât di lá a ciri tes scovacis che un camion 
al lave a discjamá in grava, dongja il salet, dôs voltis par 
setemana. Chés a jerin dutis lis scovacis di Spilinberc che 
a savevin di miserie ancje lór, Un póc ca, un póc lá, in un 
pár di més o soi rivade a ingrumá dut chel che mi co- 
ventave. Finalmentri la pipine e jere mé, Biele, cui cjavei 
bionts imbocoláts, i voi celests che si vierzevin e si siara- 
vin e a diseve ancje “MAMMA” se la voltavi cu la panse 
in jü. Un biel vistit ros cui volants di véli, lis scarpis e i 
cjalcuts, une meravee; no mi pareve vere che e fos pro- 
pit mé. La vevi tant bramada, o vevi scombatüt par véla 
e cumo mi la gjoldevi dome a cjalàle. O vevin di fà fieste 
pa la gnove rivade e cussi o vin pensát di batiále. Une 
domenie a jerin vignüts da nó doi zovins che a fasevin la 
file aes més sürs plui grandutis di me. Cussi une sûr e fás 
di santule, e ten la pipine.tal braç e-il copari ben content 
a la compagne, chel altri;zovin al si preste a fà di predi 
stant che la perpetue no jere nuie mal e ducj insiemit o 
lin a l'Ancona. Dopo di vé fat dutis lis robis pulit e vei dát 
non Luciana a la pipine, o'sin tornáts a cjase là che mé 
mari e veve volüt fà la só part; nus veve preparát un picul 
ghiringhel cun cuatri biscots e une lagrime di marsala, 
tant da stropá il cül dal bicjerin. Une fiestone! Cui pode- 
vial jessi plui contente di me? O ai dut stampát tal cjàf co- 
me se al fos succedút ir e ancjam il cür mi si jempla di 
ejonde. O cjali vue chescj frutins che no ur mancje nancje 
il lat di moscje, che a àn dut prin di vierzi bocje e dentri 
di me mi domandi: 

“Ce stino fasint, o crodin di dáur dut o no isal forsit che 
ur puartin vie la part plui biele de vite?". 

Storie 


Miriam Pupini 


Dut intune sere 


A jere une volte un zovin di non Pieri, une vorone 
bráf a mangjá a puf cence bati mai un claut di bui- 
nore fin gnot. 

Une di, cuant che l'Unvier al scomenca a fási sinti, il pa- 
ri, strac e stuf di chel fi, voie di fà nuie, lu clamà dongje 
il fogolár par fâi un biel discors e fai capi che al jere 
rivat il moment di meti il cjáf a puest e cjatási un mistir. 
Ven a stâi che Pieri, scoltát il pari e metúts inte sachete 
chei cuatri francs che i-veve dáts, si cjatà inte strade. 
Inta chel frèt Pieri,-al bateve i-dincj, cirint di taponási 
ben e no mal cu la mántiline e ejalejant sul cjâf il cja- 
piel di feltri al cjaminave cidin jü pe strade. 

Si faseve coragjo pensant che da fortune timp o tart i 
sarès vignude incuintri, infont i jere pur lade simpri ben 
fin in chel moment. 

Pas dopo pas al veve fat un grump di strade, cunsumáts 
i cocui e fruiade ancje la gjachete, al faseve simpri plui 
frét e di cjatà un lavór nancje par insium. 

Si sa che d'unvier i lavórs intai cjamps si fermin, lis can- 
tinis a son a puest e ai contadins no ur reste che spe- 
colà blave, fà sü sportis di scus e zeis di vencs e cussi 
puar Pieri al leve a riscjo di muri di fan dal moment che 
nissun al veve dibisugne di un famei. 

Aromai al veve mitude man ai francs che i veve dát so 





pari e, restät dome cuntune palanche inte sachete, al 
scomenca a avilisi, 

Une buinore, intant che al polsave sul òr de strade 
dongje une biele fontane,al viodè fási dongje trê fanta- 
cinis cui cjaldirs di ram. 

A jerin une vorone bielis, cu lis lòr cotulutis sflandoro- 
sis e ligris, a vignivin indenant cjantant. 

Pieri, inmagát di chel biel viodi, si platà daúr de fonta- 
ne vergognós di mostrasi cussi cuincát. 

Lis tré frutatis, poiáts i cjaldirs par tiere, a scomencin a 
contáse, a fevelá de grande fieste che si sarès fate inte 
arie sot sere dopo vé copát il purcit. 

Al jere dut pront, al mancjave dome il purcitár, a dise- 
vin. 

Pieri, sentudis chés peraulis, si fase cúr e cun grande 
muse rote, e cuntun grant vueit intal stomi pal lunc 
digjun, al profità par gone che lui al jere il purcitár 
che a spietavin. 

Si rendeve cont di vént contade une gruesse, ma plui- 
tost che pati la fan al jere miôr cori il riscjo e, seneôs di 
sistemasi une volte par dutis, al olsà a dîur che al jere 
cussì mal ridot parvie che sijere imbatüt intai brigants 
di strade che, dopo vélu ben e no mal pestát, i vevin 
puartát vie ducj i argagns. 

Lis frutatis a sinti ché storie, vinçude la pòre, si faserin 
dongje e, dopo vélu sossolát un pòc, lu indrecarin viars 
cjase. 


Intant che ur deve daúr al pensave ae grande fortune che 
al veve vude e si riprometeve di no lassási indimidi di ce 
che al varès podût sucedi di un moment a chel altri. 

Dopo dut fá il purcitár nol vares vút di jessi masse difi- 





cil e di rif o di raf je varès fate, si sintive propite sigúr. 
Riváts inte arie, la aghe za e bulive intal cjaldir e di lon- 
tan si sintive rugná il purcit. 
Lis frutatis a lerin subite a clamá i parincj e, fatis lis pre- 
sentazions, il paron al fas comodá Pieri dongje il spo- 
lert e sintude la maleventure dal purcitár par fái coragjo 
i fas butá jü un bussul di sgnape. 
l puar Pieri, a stomit vueit, al butà jú chel got e al sco- 
menca a tabaià dantsi aiars di gran intenditór, di pur- 
citär di fame. 
Il paron lu scoltave a bocje vierte, imagjinant i bogns 
salams e i persuts che al varès podût fâ für di chel biel 
purciton che al spietave intal cjòt. 
Pieri, cjapat dal discors al scomenca a di di jessi une vo- 
rone preseát des contessis dulintor par vie dai sborfins 
fats cu lis sedis dal purcit e ancjemò a di di fâ meracui 
cun cualsisei purcit adiriture dopleant il so valôr. 
Inalore il paron clamade lá femine; i ordenà di fá cuei 
doi üfs par chel zovin cussi di seat. e di portá pûr di be- 
vi une butilie di chél bon. JUIN 
Intant che i doi a jerin cjapâls di chei discors, une des 
fantacutis e vegni in cjase dote sfogonade disint che in 
citát al jere rivát un grant pitór. 
Il Paron sintude la gnove e seneós di grancj afárs subi- 
te i disè a Pieri di lá a clamálu par fâi fâ un biel cuadri 
de vore. 
Pieri, netantsi la bocje inte manie de gjachete, al obedis 
al istant e jessut di corse inte strade al disé di tignissi 
pronts che di li a póc al sarès tornát cul pitór. 
Lant pe strade par altri, Pieri al scomençà a pensái so- 
re: forsit al veve esagerát, lui un purcit no lu veve mai 
viodút a copá! 

Cemút varessial podût fâ, par no fini malamentri? 

E sicu nol bastàs cumo al veve ancje di fâ fâ un cuadri 
di ché vore che lui nol saveve nancje di ce bande sco- 
mencá. 

O puar Pieri in ce che si jere imbarcját! 

Ven a stái che fricant e lagnant su la só sort al rivà 
dongje ae fontane, 

Dulintor un cidin6r che nol prometeve nuie di bon, ce- 
nonè al vigni dongje un fantat un pòc mal in arnês, ma 
ferbint intal mût di fa. 

Al jere cjamát come un mus cun putrops argagns picjáts 
aduès. 

Pieri incuriosit i fo dongje e i domanda cui che al jere 
e indulà che al leve cun ducj chei imprescj picjats intôr. 
Si tratave di un ciert Meni Pitòr, cramar in veretát plui 
che pitór, ma a lui i plaseve fasi cognossi come un in- 
tenditór di pituris e cuadris di ogni fate. 

I doi, considerade la‘situazion, ché*di Meni no jere mas- 
se diferente di ché di Pieri, si acordin par un afár: Me- 
ni al varès judât Piéri a. purcità | è Pieri i varès fat fà un 
biel cuadri de vore come ché. itvéve ordenát il paron. 
Riváts a cjase subite si metinza traficá par cjatá il mût e 
la maniere par copá chel purcitonon che al vuicave in- 
tal cjót. 

Ni un ni chel altri, dut cas, no savevin cemáút fà. 

Lis fantacinis a cucavin chei doi pistruçons, cenone che 
Pieri si fâs sot domandantjur une cuarde par peá la be- 
steate, 

E cussi volte e zire, lant für e dentri dal cjôt, si cjata- 
rin ducj inberdeáts inte cuarde e come pipinots a co- 
lin par tiere. 

Meni svelt si tire in pins e, come nuie, al scomence a 

sistemá colórs e tele, intant che Pieri si comede lis bra- 
ghessis e il cjapiel e lis fantatis si spassetin la cotule. 
Pieri fasintsi coragjo al fronte il purcit e, dopo un biel 
davoi, veh che je à fate! 

No savares dius cemút in veretát che al à rivât adore a 
petáje, ma ven a stái che persuts, salams, luianiis, mu- 
sets e coradelis inta ché sere no son mancjáts! 

Pieri al veve cjatát il coragjo di fâsi un mistir e Meni fi- 
nalmentri di podé fò un cuadri. Il paron e la parone ben 
contents di ché vore inta ché sere no an plui lesinât sul 
mangja e, fate une polentone, a an clamát su l'arie dut 
il borc par fâ fieste cun la armoniche di Renzo intant 
che fantats e fantacinis cui voi lusints a balavin ligris. 








Che e pent come menace pronte sul malát. Gráf? Muribont? 
Soredut timorós (notá ben il voli!),. Cui sa se l'ucelat neri al 
rivará a disfá il grop cul bec in mút di fá colá la bote di 
tocai! Il jet dutcas al ripuarte in biele evidence, come 
bandieris, i 4 simbui, ormai vueits, de “passione enoica ". 

Setembar 


Mario Martinis 


N ono més dal an e ultin de astát, setembar al è sim- 
pri stát il timp de vendeme e des pomis, de tante 
ligrie e dal tant lavòr, sot cii turchins cence fin e sot un 
soreli dolç e clip ch'al fòs savé che l'astât e sta par fini. 
Setembar e je dolcece; nissun més al rive a forni cun 
serenitát, ce che setembar al da: cii fonts e trasparints, 
monts netadis des veladuris dal caligo, la marine cuie- 
te come un prat celest, culinis e cjamps doráts plens di 
pomis, di üe e di panolis e pardut une grande trancui- 
litàt di anime. 

Dai cuadris de nature si pò) |viodi, che la mosfere e sta 
gambiant, soredut dopo-la' montane di Sant Michèl che 
nete cii e tiere e che sbasse di, €olp la temperadure; cus- 
sì lis ultimis seris di setembar a puattin i prins brivits in- 
tal cil che si discoloré. La'stagjon cjalde e sta par vegni 
mancul e lis tenaris zornadisye ducj i cuadris de nature 
a visin che la stagjon fredé/e sta svicinantsi; cum l'al- 
be e je za tarde e la sere e rive cetant adore e tempe- 
rade, mentri la gnot, za frescje, si disfrede planc a 
planc, amont dopo amont. Cussi al comence l'autun, 
l'atom o la “sierade” dai nestris vielis. Ancje i colórs de 
nature si smamissin e ducj i paesacs a son vistüts di de- 
licatecis, di suns e sensazions plui languits, di profums 
mancul fuarts, a ecezion di chel de üe blancje e rosse 
ancjemo picjade su lis vits e di chel dai ciclamins intai 
ricès frescs dal bosc; e je une mosfere di sium e di pâs 

che si dislít intai amonts cence fin, trapassáts dai ultins 
svoi di sisilis che ti pontin il cür e ch'a puartin ansie di 
destinazions lontanis, di morbits ricuarts. Setembar al e 
il més dai salüts di turiscj e vilegjants ch'a tornin intai 
lór país, des spiagjis e dai monts tornáts deserts. 

Dut chest, parce che il soreli si è une vore sbassát, scur- 
tant cussi lis zornadis e slungjant lis gnots; difat, conti- 
nuant la só corse in jú intal firmament, tra il 21 e il 23 
setembar al tocje l'ecuinozi dulà che la durade dal di si 
paregje cun che de gnot. Acht l’astàt si è dal dut cun- 
sumade; al comence il pigri e languit autun. La sburta- 
de vitál de nature e je ormai inte só colade, lis sós 
energjiis a vegnin mancul e lis sôs formis a diventin su- 
tilis; il lunc procés de vite s'invie viers il timp de polse, 
prime che la vite e vegni di gnùf coltade e fecondade 
e ch'e vierzi cussi un altri cicli. 

E je cheste la stagjon de gjonde. pes vendemis e pe ra- 
cuelte di dutis lis pomis; cuant che-lis culinis e lis cam- 
pagnis si jemplin di mt contente che lavore tabajant e 
cjantant par cjapà sü il risultát di une anade di lavór e 
che dopo e lavore intai curtii e e' met vie i gjenars intes 
cantinis e intai solàrs. In mont, aromai e je ore di sie- 
rade e lis mandriis a vegnin mandadis jü a val, mentri 
ancje in marine e je finide l’astàt dai pescjadórs; dilunc 
rois e riui semplis e sitinis a vegnin jempladis di aghe 
par imbombä e slargjà dovis, sot lis ariis si preparin i 
turclis e si netin caratei intes cantinis. 

Intal ort si semenin capús, civolis, spinaze e intal zar- 
din si rinvasin ciclamins, pestalacs, autunái ai cuái si 
lasse un cjàf sól; in cusine frico (cun melus e cun pata- 
tis), mignestrons, cjarsons e paste butàde, macarons di 
coce e tantis altri bontâts. 

| proverbis 
Setembar 


Setembar aiarós al met il vignàl in crós 

Il clip di setembar al móf il gjambar 

Bregons di tele e melons, in setembar no son plui bogns 

Se lui e avost no madressin la üe, setembar al fás asét 

Setembar o ch'al puarte vie i puints o chal secje lis risultivis 

Setembar, la üe e je pronte e il fic al pendole 

Lune setembrine, ogni cent une buine 

Sant Egjidi (1-IX) nus disará ce che setembar al fasarà 

Sant'Egjidi ti disarà ce colór che il més al vara 

Se al plóf il di di Sant Gorgon (9-IX), la vendeme e va malon 

Se al è bon timp il di di Sant Gorgon, la vendeme e va benon 

Se al è bon timp a Sant Gorgon, siet bògns timps e un bon 
tempon 

A Sante Cros (14-IX) pan e coculis 

A Sant Matie (21-IX) la vuite si invie 

A Sant Mate l'oseladór al salté im pins 

Se a Sant Maurizi (22-IX) al fas.saren, vintôs l'unvier ch'al ven 

A Sant Michèl (29-IX) il marangon al impie il pavèr 

Sant Michèl al impie il feril e Sant Josef lu distude 

A Sant Michèl la mont cence vèl 

A Sant Michèl la cjastine intal fossál 

Sant Michèl, la vuite pal pêl 

A San Michèl si tire il bon mil 

A Sant Michèl o vin la montane e la cjastine inte tamane 

La montane di Sant Michèl no reste in cil 

A Sant Michèl la mirinde e va in cil 

De Anna: 


tal rúgby 


Roberto Meroi 


b plui grant zujadôr furlan di rugby dal dopouere al 
nassé a Cordenons ai 30 di setembar dal 1949. 
Teserât cu la Socie Sportive Udinese (ASU), Elio De An- 
na al tacà a fâ il decathlon e la velocitât (10” 8 tai 100 
metris plans). 

Si meté a fâ rugby a Ferare (indulà ch'al studiave pe 
lauree in midisine) cul CUS in serie C tal 1969. Daspò 
al tornà a Udin par zujâ doi campionâts di serie B. 

La scree de mae turchine de nazionâl di rugby la fasé 
a Aoste ai 26 di novembar dal 1972 in Cope Europe 
(Italie-Jugoslavie 13-12), di par, pas dal so passac cul 
Rovigo. G IR S 

Siché la sô cariere é'léyin cressint: 13 campionáts in 
serie A, doi scudets (1975-76 ë 1978-79), tre seconts 
puesci. HAE ` 

De Anna al fo capocanonír de serie A tal 1976 cun 19 
metis; al zujà 27 voltis cu la nazionál (8 metis). 

Tal 1979 al partecipà cu l'Italie ai Zücs dal Mediterani a 
Spalato e al vincé la medae di arint. 

Al zujà in serie A simpri a Rovigo fin tal 1985. 

Ribuele 


(Schioppettino) 


Piéri Pittaro 


Notiziutis storichis e origjine 


a Ribuele Nere (clamade “Schioppettino” tal cumun 
Ran di Prepot e torvie, “Pocalza” ta lis zonis di confin) e 
je une vit di sigure divignince furlane; di precis e je 
origjinarie dal teritori comprendút fra Prepot e Patual 
confin cu la Slovenie. Cumò la Ribuele Nere e je difon- 
dude in cuantitât limitade tal comun di Prepot e ta la 
frazion di Albane, cun cualchi filär ancje ta lis zonis 
dongje. No si cognos di dulà che al ven il non di 
“Schioppettino”, che akà cuasi sostituit chel di “Ribue- 
le Nere”. Il vin, di-basse gradazion alcoliche, al com- 
pletave te butilie la fermentazion judade, di pueste, cul 
zontà sucars. Alore ál deventáve recentin e lis bufulutis 
di anidride carboniche,+che-a comparivin di buride a 
spissuluts, a devin limpréssion di “sclopetá”. Di cul, 
forsit, al è vignút für il non. 
Colór: ros vif cun sfumaduris ruanis. 
Cemiit che si bêf: vin di compagná cul mangjá rustic de 
cusine furlane. Conseát cun lasagnis lessadis e cuinca- 
dis cun sugo di jeur, cenglár, cjavrül. 
Al e di bevi a 16-18 grâts. 

Mestris 
une volte 


Sergio gentilini 


jicuardális... e l'è come tornà indaúr e sinti dut el pro- 

fump di chei timps! Intant, mi domandi ancimò ue: 
ma cemút ano fat a tigninus boins e fers, e no solo par- 
ceche e ierin tanc ma parceche e ierin cussi vifs? Fruts 
che vevin tel ciáf nome voa di gjuià, di còrisi daür o di 
pimpinel e di campanon o cul balon (sel iera); e la brau- 
ra di lá cu la fionda a ciri nis e ucei sui morárs, lant su 
cence vé pora; o là a tindi (el visc batüt tel scuarc) cu lis 
vis ciadis; e cu lis figurinis a gjuiá sot del mur sul mar- 
ciapit ( oh ce tantis barufis! ) ches di Boniperti e Baciga- 
lupo, Bartali e Magni, Goppi,e Binda e Cottur: gjuiadòrs 
e coredórs: dimenteánt ator ancja | la cartela cui libris. E 
prin e dopo Dutrina, 4 gjuiá cu lis. balutis sot del tór: prin 
ches di crep, dopo” ches di veri, pizzulis, e dopo ches 
plui grandis ‘i pili': si visàisc £ partiara sul ciment del 
marciapit (nol iera ancimò' T'asfalt) cul ges a disegná lis 
stradis par fà cori cul poleár i taps di bire, che si ju do- 
mandava in te butega; e po tancj atris zucs chel sares 
lunc contàiu duc. Beadis mestris, pe lor pasiensia e pe 
bontát, che el lor vinciesiet el jera “noatris” e no la fin 
del mes: e no fruts tirats su come pinei, cun fadia e cun 
amor: oh ce tant! Che ancia ue che no sin plui fruts, tel 
nestri vivi grivi, pensá a lor el e come respira una bo- 
ciada di aria frescia. E vuatris Mestris che tantis ormai e 
ves finit di un piès o che non no sés plui culi cun no: 
mandi mandi e grassie ancimo, di cúr. 

Ricuart lontan 
none Vigje 


Artemisio Piccini 


i timps che o jerin invadúts dai Cosacs, puar gno pari mi 

disè: “Tu cumo tu vás a durmi li di tó none, che e je bes- 
sole ... cussi tu i fasis companie.” Cussi, la sere, prin dal co- 
prifúc, mi inviai a cjase só. Par lá inte só cjamare, e jere une 
scjale a man, poiade daúr de puarte, e sore la botule ribalta- 
bile, che sul cjast e veve blave. In bande al jere un jet tant alt 
che, par là sü, al tocjave meti une cjadree e che parsore al 
veve un stramac alt uns tré cuartis, fat cun scus di blave, 
cuant che tu jerin dentri, nissun ti viodeve. Co la sere o lerin 
a durmi, sul cjast a an scomengát rumórs, colps, corsis, cual- 
chi strissinament. Mé none eïdisè #A son lis animis dai miei 
puars omps che a son; vignudis a cjolimi”. E à tacát a preá 
rosari, po mi dise: “Il pericul plui grant al e cuant che e bat 
e e ribat mieze gnot!" La none e ere dôs voltis vedue; il prin 
omp al muri tisic e ande lis" sôsure Dis a àn fat la stesse fin; 
il secont al è muart di un colp ai timps dal 1915 e, cun chel, 
e à vút siet fis, ducj vifs e il Duce i à dat la medae di alumi- 
ni cun siet stelutis. Tornant a nó, pree che ti pree i rumórs 
no le finivin, alore jé e saltà jú dal jet, e mete a puest la scja- 
le, e montà sù tal cjast e e scomençà a saltà disint: “Se o sês 
vifs vergognaitsi e se o sês muarts faseitsi capî!”. Jo, a viodi 
la none cul camesot blanc e il lusór de Lune che al filtrave 
pal balcon, o soi restát imbacuchit, cence peraule; alore e di- 
sè: "stu viodút: i spirits cu lis buinis no son lâts ma, cu lis tri- 
stis, sint cumò ce zito!”. Chés biadis pantianis a jerin dal sigúr 
scuindudis tun cjanton a tremá ancje lór di póre. 





Vignis in ta li gravis 


Ovidio Colus 


Cui varessia mai crudiit 
che in ta ché grava 
pustota 

a si podés vendemá? 
Epur un omp ustinál, 

mièl 

al à vulüt prová 

(cojonát dai saviits, 
batiát: “Re dai claps”). 
Rivánt a distudá la pivida 
cun l'aga di a e 
sbusát cita ï fadis ` 

di sano. è 3% 

Dopo cuatri dins al è e: 
rivát in Cantina | Il 
cun dodis bri 

colmis di Me ` 
lustra. 

Nissun al si dës 
di vei ciôlt pal boru il 
“Re dai claps”. 


A 
- z 


AA 

Odour di most 


Anellina Colus 








A si sint cricá 
la sierada. 


Torseonant là pal curtif, 

a si nasa l'odour garp 

di ua folada, 

ch'a ti parta indevour cui ains. 


Il masciel al è potat 
parzora il ciar, 

cun l'ua nera : 
rebaltada gren Ka 
Cotulutis e eiert 
voltadis' in Sit, ||) 


par no PYAR 


Ï fruts contents ` 
a folin chèi LR 


cui piè nus. 

Un sebienafá di gust, 
intant che il most 

a sclipissa dapardut. 


Benedeta inosensa! 

L'ua, 

coma incantesemada, 
a si muda in most 

e, par sercialu, 

al resta 

il stamp dai mostacius 
atòr la bocia. 


Talpigna di sciapinela 


Jour dal masciel, 


sacor 
cun cualchi scussa di ua, 
impetada ta li giambis. 


Podopo: 

via di corsa 

a lavasi e rinfresciàsi 
sot la pompa _ 

dal curtif: Y 

Dicá e dila de jentrade i simbui des scuadrilis: dôs elichis 
gloriosis in pins e lis vits cjamadis di raps. Adalt, la traietorie 
dal svual dai tré aereos e la lor olme e salte für (di dulä?) 
gjometricamentri perjete e elegante. O sin a Cjampfuarmil, 
la scune dai pilots di cjace, inte mitiche ostarie (e Iftc di 
riunion) difront a l'aeropuart. 

S. Taresie dal Bambin Jesù 

SS. AGNUI CUSTODIS 

S. Cjandit Martar © 
S. Francesc di Assisi Frari 

S. Luís Scrosop Predi 

S. Brun Abát 

La Madone dal Rosari 

S. Demetri Martar 

S. DIONÍS MARTAR 

S. Denél Profete 3 
S. Firmin Vescul 

S. Serafin Frari 

S. Edoart Re de Inghiltere 

S. Calist Pape 

S. Taresie di Avile Muinie 

S. MARGARITE M. ALACOQUE V. 
S. Ignazi di Antiochie Martar © 
S. Luche Vangjelist 

Ss. Martars Canadés 

S. Irene Maitare 

S. Ursule Martare 

S. Donát Vescul 

S. ZUAN DI CAPESTRAN PREDI 
B. Luis Guanella Predi 

S. Grispin Martar E 
S. Evarist Pape Martar 

S. Flurinc Martar 

Ss. Jude e Simon Apuestui 

S. Ermelinde Vergjine 

S. BENVIGNUDE BOIANE V. 

S. Lucile Vergjine 

Otubar 


Mario Martinis 


po més dal autun, inviát cun l'ecuinozi, otubar al e 
il timp dai racolts, prin chel de ùe comencát in se- 
tembar (par chest mutif une volte in Friúl setembar e 
otubar a vignivin clamáts ancje vendemis o vende- 
madòr) e di dutis lis altris pomis, puartant confusion e 
gjonde prime su lis culinis e inte plane, par racuei i 
tancj prodots de tiere e dal lavór dal om e dopo intai 
curtii, dulà che a rivin i cjars colms di ue, di panolis, di 
patatis e di zeis di milucs, pirucs, fics, coculis e cjasti- 
nis. Bonodór di most e di i trape. pai borcs e di polente 
fate cu la blave gnove: Finits Dracolts, puartâts a cjase 
duc i prodots de tiere; rifatis-lis ¡Scortis e tornát a se- 
mena pal an gnúf, il/ciclinagrari Si siere e la tiere si pre- 
pare al lunc siun dal unvier. La nature e comence a mo- 
strà la só strachetàt iritai tancjeolòrs smamits e lamis de 
vegjetazion ch'e incjante; tantis bestis si preparin al 
ripâr de tiere cuintri la stagjon frede che sta par rivá. 1 
paesacs s'imbrunissin e s'incupissin, intant che lis vals 
de mont a son sot cjapiei di brume e il mâr s'increspe 
pes scoreadis dal maestrál e de tramontane. 

Aromai l'autun al regne sui cjamps e al fòs sinti i siei 
efiets su lis fueis des plantis ch'a si fasin rossis e zalis 
cu lis primis zilugnis par jessi daspò bandonadis. Fini- 
dis lis sfuriadis de montane ecuinoziál di setembar, in 
otubar la mosfere e po ristabilisi al biel; il soreli che al 
divente simpri pui debil, al ilumine zornadis sarenis e 

trasparentis ch'a permetin ancjemò cjaminadis intal 
viert; ma intes ultimis zornadis dal més a rivin lis primis 
plois lungjis e fredis, lis fumatis, tante umiditát e il prin 
frèt, Al e vignút il timp dai foncs e dai gnespui, dai cja- 
ps di ucei che si butin ju intes bressanis e intai rocui o 
che cetant alts intai cii maluserios a van viers meridion. 
Il soreli, superât l'ecuatòr celest intal critic pont dal 
ecuinozi di setembar, cuant che la durade de di e je 
compagne de durade de gnot, al cor in jà viers il font 
dal solstizi d'unvier, so muart simboliche, cuant ch'al 
tocjarà a voli nút il pont plui bas dal nestri orizont. Fin 
a ché volte lis zornadis a continuaran a scurtási e lis 
gnots a slungjási simpri di plui e il scúr al à za vincút 
la lús cuant che su la vie Lattea al nas il so nemi, il 
Sgarpion e a calin Orione e il Taur. 

Intal ort si semenin spinaze, brocui e ai e intal zardin si 
fasin taleis di goroful e si rinvasin lis patatis di gladiul, 
supic e tulipan; in Cusine“plats di-foncs (risots, paste- 
sutis e cjars), macarons di patatis e di coce, cjarsons, 
strudel di milücs e tantis altri bontáts ancjemò. 


Lu a dite 
cjossul... 


Mario Zucca 


Une di o ài puartât un miluç a la mestre e jê mi à bus- 
sât. Tal doman i ài puartât une angurie, ma jê no à capit. 

| proverbis 


Otubar 


Otubar burascjòs, unvier estròs 

Otubar biel, unvier brut 

Dibot in otubar si cjape il luiar 

O soi otubar strac, o cjapi il gneur e il corvat 
Trope ploe di otubar, trop vint di dicembar 
Par Sante Taresie (1-X) prepare la tese 

Sant Serafin 12-X), cjastinis e un bocál di vin 
Sant Luche 18-X), puarte vie la mirindute 

Sut o bagnát, par Sant Luche che al sei semenát 
A Sant Luche si bèf il vin inte qucjie 

A Sant Simon (280 si gjave il-raf`e il ravicon 
A Sant Simon la odule intes rêts a tombolon 
Sant Simon, i imprescj intal cason 

Sant Simon, manie e scufon 

A Sant Simon si tire sù lavcjalce e il scufon 
Sant Simon slambre velis 

Sant Simon passát, unvier jentrát 

Carnera: 
te boxe 


Roberto Meroi 


hel che tai agns Trente al deventà il plui grant dai 
boxers de storie dal Friûl, un dai plui popolárs tal 
mont, al nassé ai 25 di otubar dal 1906 a Sequals, pai- 
sut in ché volte ancjemò sot de Provincie di Udin. La só 
famee e lé a cirí fortune in France tal 1918. 
Primo Carnera al tacà a dá puins parsore di un ring a Pa- 
ris tal 1928 e al vincé sis voltis tal zir di tre més. Dal maj 
dal 1929 al otubar dal 1930 al vincé 35 incuintris di file. 
Tal novembar dal 1931 a New York al butà jú ae se- 
conde riprese l'argjentin Vittorio Campolo e al cuista il 
titul di campion dal mont dat supermassims. 
Ai 29 di juin dal 1933;a1 Madison Square Garden di New 
York ae seste riprese alybutèal tapêt il merecan Jack 
Sharkey e al deventa campion dal mont dai pês mas- 
sims. LE A, 
Ai 22 di otubar dal stes an' abbaté ai ponts il basc Pau- 
lino Uzcudum e al cuistà iktitul european. 
Al difindé il titul al prin di marc dal 1934 batint Tommy 
Loughran a Miami, ma ai 14 di jugn dal 1934, te Long 
Island Bowl, al fo costret a cedi la corone mondial al 
sfidant Max Baer. 

Sciaglin 


Pieri Pittaro 


Notiziutis storichis e origjine 


V fit cognossude ta lis culinis dongje di Spilimberc za 
dal XV sec., come che al riferis cualchi manoscrit 
la che si fevele de dinastie dai Savorgnans. Il teritori di 
coltivazion al jere segnalát ta la Pléf d'Asio e a Feagne 
(Esposizion regjonál da lis üis, Udin, 1863), e si slargja- 
ve fin a la zone pedemontane comprendude fra Mania 
e Pinzan (Esposizion dal 1921). Ripuartát sul vocabola- 
ri “Pirona”, cun zonis di coltivazion a Pinzan, Pléf d'A- 
sio, Feagne e cuei di $:Denèl, il non da la de, vué col- 
tivade dome ta la zóne di^origjine;-al ven für da la pe- 
raule furlane “scjale” (cueste a'scaions). 
Colór: zál-pae, plui o mancul fuart, cun lizeris sfuma- 
duris di verdac che 4 scomparissin dopo cualchi an. 
Cemát che si béf: vin pamduej i tipos di antipast magri, 
mignestris e paste, pes, fertais e risots cu lis jerbis. Une 
vore gradit ancje für di past. 
Al e di bevi a 10-12 gráts. 





OTUBAR 156 


Barba Bortul 
Manià 


Aldo Tomè 


AN j veva mai plasût fà il mussafadiis, a barba Bor- 
tul. Lui, encja dilunc la vecjaia, al si ingrintava dispes 
a fâ cualchi vòra, magari nomi di chés ch'a no lu fasevin 
scjanà cuisacè, justa par no stà dibant. Alora, cuant chi in 
famea a era dibisugna da puartâ la blava a mulin, lui, al 
si impegnava a preparâla. Al si tirava adalt intal solar, 
sentât dongja il grum da li panólis, a disgrignelá cul gra- 
tin a man. Al doprava il gratin da la só femina, parce in 
cjasa a vevin nomi chel.. Però, chel gratin, al era massa 
picul par la sò manona ,pepolòta; cussì, ogni volta ch'a 
lu doprava, a' j prucurava una wissia. Una di, al aveva 
parât jù pi blava dal dibisugn e; a jera crissuda una vis- 
siota pènza comi una siespa.; Ché volta, infotát, a j l'a 
mostrada a la só Lussia e, cun vous comi da rabiát e li 
ceis incrosadis, a j à dit: “Lo, i soi stuf da ruvinàmi la man 
ogni volta ch disgrignelei ‘panòli, par colpa dal cjó 
gratin! S'i no ti mi proióts un imprest a la me misura, i 
no fai pi chista vóra. Jót uchi ce büfula plena di ága chal 
mi à fat cressi chel maledet...!". Lussia, ridussant, a j à ri- 
spundút: “A nol è pussibul chi ché büfula seipi sglonfa 
di ága; a sarà plena di sgnapa. I no ti beifs altri, tu, via 
pal di..!”. Barba Bortul, spalancànt i vôi, comi meraveát, 
al à zontát: “Ben, s'i ti mi dis ch'a pos jessi cussi; prova, 
tu, a specamila cun una gusela ch'i possi cercjà da ce 
ch'a sá ché róba ch'a ven four. S'a e sgnapa, alora, a no 
coventa ch'i ti mi cambiis il gratin!!! 

“Malade” 


Maria Norma Coletti 


l jere il mil núfcent e cuarantesiet, o vevi siet agns 

e o fasevi la prime elementár cuant che il més di 
mai, pa e mame mi án puartade tal ospedál di Udin par 
operámi di tonsilis e adenoidis, come che a vevin con- 
cordát cul specialist che mi veve prime visitade. 
O sin partits a buinore in biciclete: jo su la siele di pa, 
mame cu la sò. Riváts tal ospedál, jentrade tal ripart, o 
ven di gnúf visitade e si confirme la necessitát di estrai- 
lis, jessint une vore ingruessidis, causantmi bielzà di 
timp fiere e altris disturps che mi costrinzevin a stà in- 
tal jet. 
Cun vôs che e deve sigurece, il; miedi al precise: “A son 
tant inflamadis: bisugne operá: Al lara dut ben!” 
Intant che si spiete la volte, O soi trancuile, ancje se o 
sint fruts a vai e ju viót che a-jessin de sale tignint sul 
nasut un pirul di coton; forsit no mi rint cont di ce che 
mi spiete. Mame e pa si cjalin pensirós e, cuntun ciert 
baticúr, mi consegnin al infirmir cuant che al ven a cjo- 
limi. Fasentmi une carece chel mi cjape tal brac e mi 
puarte in sale operatorie. Li si sinte suntune cjadree cui 
bracái e mi ten intal grin. 
Jo o resti impressionade dai argagns poiáts in ordin su 
un taulin: mi met a vai e o cir di sejanámi smenantmi. 
Il chirurc al à no pocje dificultát a lavorá: al interven un 
altri infirmír e, in curt, dut si risolf cence che mi ina- 
cuarzi. O ricuardi che o jes de sale tal braç dal infirmir 

tignint ator dal nasut un groput di coton, cu lis lagrimis 
ai vói e mormorant: “Ce trist miedi!” 

Il professór al confabule cui miei gjenitórs: al consee di 
fermási, uns dós oris, a Udin prime di riprindi il viac, 
par fâmi polsá e evitá lis conseguencis e al domande se 
o cognosessin une famee che nus lozas. Mame si ri- 
cuarde de famee di siore gnagne Marie che, in timp di 
vuere, e jere sfolade in país e che si jere leade di sinci- 
re amicizie cun nó; e sigure che si fermarin la. 

Difat o tuchin a cjase lôr, o esponin la necessitát e nus dan 
un bon acet. Jo o ven mitude subit tal jet e o coli intun 
sium ristoratór biel che lór a vegnin rinfociláts. Fevelant 
cun chei amis, la tension si dismole. Tré oris daspò mi di- 
smóf, al e tal prin dopomisdi e mame mi prepare par parti. 
Si cumiatin ringraziant: pa mi met su la siele de biciclete 
e, a pit, si incjaminin viers cjase. La strade e jere lungje, 
tancj chilometros nus dividevin de citát. 

La strachece e la tension-si faseve sinti cuant, postai par 
une cidine preiere dai miei gjenitórs, nus cjape di Udin 
sul cjar, là che al jére: stat al mercját dai lens, Tite, un 
nevót unevore afeziénâtA pay &ovin e braf. Di strade, 
gno pari i conte là che o im státs, i domande une cur- 
tisie: che i impresti il cjar, che mi vares sintade tal brac 
di mame, mentri lui al sarès lât cjase in biciclete, puar- 
tant ancje ché altre. Tite al cunsint su l'istant e vulintir. 
Mame alore e dispon sul cjarpint i cussins, li che si sin- 
tarà jé cun me intal brac, biel che pa al menarà il mul, 
fasintlu là planc par che jo no cjapas scjassons. 

Il viaç si conclùt ben: apenis a cjase mi metin tal jet e 
un sium benefic mi pervât. La convalesence e passe 
ben: o torni a scuele pai scrutins, acolte cun afiet de 
mestre e dai compagns di classe. 

Il latin on 
dal popul 


Vigji Mestroni 


l latin liturgic, tal cors de nestre storie, al à vút une fuarte 

influence su la lenghe dal popul. A part il latin “pastrossât” 
des preieris, (sei parvie che la int analfabete no podeve capî- 
lu, sei parceche i predis — che a vevin chê di fini messis e 
funzions a la svelte — lu mangjavin miec), a ‘nd jerin perau- 
lis e frasis (ancje chês “maltratadis”) che e àn finît par fà pre- 
se sul fevelá corint di ogni di. Par fà un esempli, inmagjnin 
une tabaiade tra dôs femenutis che si cjàtin dopo tant timp: 
“Jesus Marie cui che o viòt: mé comari Justine! A son agno- 
rums (macheronic) che no tu assis di chestis bandis!”. “Eh, 
fione mè; par viagjá a vuelin coneuíbus,! E il gno om, se o 
‘nt spint masse, al à-cür di;dàmi il Verbum caro.” “Cemût 
staial il to om?” “Eh, magari cussì nò, chel al à sposade l'o- 
starie. Une sere si e une ancje al mi rive dongje ridot un Ec- 
ce Homo; ma jo no tas sisi? (lar mi soi sfogade e i ài dit il 
cui habitat. Lui alore al si èséiapat su e al e tornát a parti. E 
jo i di berlát daür: - Valà, valà tà, ninin; tu vegnis ben Ad ore- 
mus (al sares Adoremus!) Ti fás sinú jo il Tantum ergo!” “A 
propuesit di oms: sástu che al è muart Min pedoli? O soi sta- 
de nossere a trai la Recuie.” “Biát Min! Par dí la veretát, di vif 
nol jere propit farine di fà ostiis.” “Ponono! Al jere un orate 
pro me e chei altris che si rangjin. Nol à mai fat un colp di 
nuie in Secula seculorum. E che puare femine di Sunte a 
puartá indenant la famee di bessole, lavorant di un scúr a 
chelaltri par Cristum Dominum Nostrum!” “Eh, cuanche si 
ven fúr di fameis cence un sclip di Domine Patris, ...” 

Angelo 


Maravea 


Bertoia 


Una maravèa 
chè rosa 
bessòla 

ch'a cuca 

da la sbrussa 
d'orar... 

A dan 

vita 

i so' petui 

di fouc 

e a dismovin 
i penseirs, 
straviats 

ta la dòlsa 
matina 
d'otobre 

Simbolicamentri — e cun bon efiet — si tabae di tassis. Notá il 
claut che al ten alte e ben in viste la code de vacje, par meti 
in evidence i efiets de “molzidure” a base di ICI, Prediál, IVA, 
e vie discorint. Ce i restial al puar contadin? Il lavór (la 


forcje), la sperance (il vert des rasis) e il vin. Rassegnazion? 





NOVEMBAR 


1 M Ducj i Sants T 
2 M IMuarts 

3 J S. Silvie Martare 

4 V S. Carli Borromeo Vescul 

5 S Ss. Martars di Aquilee 

6 D S.LENART RIMIT 

7 L S. Ernest Abàt 

8 M S. Gofrét Vescul 

9 M S. Oreste Martar 3 
10 J a Leon il Grant Pape 

11 V S. Martin Vescul 

12 S S. Josafat Vescul 

13 D S.FLORIT VESCUL 

14 L  S.Clementine Martare 

15 M S. Albert il Grant Vescul 

16 M S. Nadaline Martare © 
17 J S. Lisabete Regjine di Ongjarie 

18 V S. Odon Abát 

19 S S. Matilde Muinie 

20 D FIESTE DI CRIST RE 

21 L La Madone de Salût 

22 M S. Cecilie Vergjine 

23 M S. Clement I Pape € 
24 J  S.Firmine Martare 

25 V  S.Catarine di Alessandrie M. 

26 S  S.Dolfine Vedue 

27 D IDI AVENT 

28 L S. Mansuét Vescul 


29 M S. Saturnin Vescul 
30 M S. Andree Apuestul Martar 

Novembar 


Mario Martinis 


Go més e cür dal autun, novembar al è chel ch'al 
regjistre il net gambiament dal clime, par vie ch'al à 
aromai dome cualchi zornade di tiepit sot la fieste di 
Sant Martin (11-XD e invecit al presente il prin frèt, tant 
che lis fiestis di Sante Caterine (25-XD e Sant Andree 
(30-XD a vegnin consideradis lis “puartis dal unvier”. A 
rivin plois insistentis, umiditát e fumatis in planure, bru- 
mis intes valadis di mont e cualchi an ancje la néf sul 
Cjanin, már in tampieste. Aromai la nature e mostre 
ducj i segns dal cediment; i ramacs si disviestin e lis 
fueis par tiere a comencin a disfâsi, a muerin vidiçs e 
lidrisutis, i ultins ucei a ‘partissin, imemái a van intes lôr 
tanis. Dut si sta strenzintye insecjant, lis linfis si ritirin in 
tune mosfere cupe, di maluserie e ducj i paesacs a son 
gris, suturnis e desoláts, La nature si sta indurmidint, 
preparantsi ae sò fase plui Sconvolzente: il lunc sium de 
muart sot il mantil dal frêt unvier che le prepare ae 
gnove vite intal clip de vierte ch'e vignara. 

Il soreli al continue a sbassási puartant zornadis cetant 
scurtadis e gnots lungjis, fredis e fondis. Il disco di 
fúc, lassade daúr la linie dal ecuinozi di setembar, si 
slontane simpri di plui dal misferi di setentrion e sim- 
pri plui vif al sflandore inta chel di meridion. In chest 
timp a van a mont inte buinore lis Pleiadi, piçul grop 
di stelis de costelazion dal Taur, che inte civiltát agra- 
rie a vevin la funzion di ultin cunfin par semená il for- 

ment e a segnavin il comencá de brute stagjon. 

Il contadin al cuince lis vits, ma al po ancje rimandá a 
fevrár cheste vore, mentri in cantine al fás i travás dal 
vin gnùf. Intal ort lis feminis a semenin brocui, capús, 
cesarons e ai e intal zardin a riparin limons, canelats e 
dutis lis plantis di vas. Cussì come ch'al ven pe nature 
e pes bestiis, ancje l'om, sieradis dutis lis voris de cam- 
pagne, al comede e al met a sotet i imprescj di lavòr, al 
finis di puartá al paron e al predi la lór part, al contro- 
le che dutis lis scortis a sedin a puest par frontá e fa für 
l'unvier e al fòs cualchi picule vore in cjase e inte stale. 
Al comence il timp des veis che al durarà par dut l'un- 
viar, che e je ancje la stagjon plui adate par copá il pur- 
cit é conserva lis sòs tant preseadis cjars, riserve par du- 
te la famee. 


LU d a 
cjossul... 


Dave Edison 


No soi rivat adore a capi parce che i kamikaze gjaponés 
si metevin il casco. 

| proverbis 
Novembar 


Novembar; Ducj i Sants comence e Sant'Andree finis 

Novembar di buere, ucei inte voliere 

Novembar di fumate, bon timp al lasse 

A novembar si alce la fumate e j lasse il puest ae 
glace 

Novembar ploiós, cjamps frutuós; novembar glacát, 
mandi semenát 

Il timp ch'al is a novembar al fasarà ancje a marc 

Pal di dai Sants (1-XD, la stame e i guants 

Pal di dai Sants, i fenet semenáts e i racolts 
sotetáts 

Se il timp al è biel,i;Sants lu stuarzin e se al è brut lu 
drecin 

I Muarts (2-XD o ch'a justin. o ch'a disiustin 

Sant Just o ch'al justé o ch'alidisiuste 

A Sant Martin (11-XD ogni most al devente vin 

A Sant Martin inte cantine al ból il vin 

A Sant Martin si spine il vin 

A San Martin il gran al va a mulin 

A Sant Martin il forment intal cjamp o intal mulin 

Ocjis, cjastinis e vin a son plats di Sant Martin 

Astât di Sant Martin, tré dis e un freghenin 

A San Clement (23-XI) si finis di meti siale e forment 

Sante Caterine (25-XD, la néf su la culine 

Sante Caterine, il frêt par ogni aine 

Sante Caterine e mene il frét cu la caretine 

A Sante Caterine si met sù la tabarine 

Cui ch'al vòl la ocje fine, che le compri a Sante 
Caterine 

Di Sante Caterine a Nadál, un més biel avuál 

A Sant Andree (30-XD, il purcit su la bree 

Sant'Andree, o ch'al plôf o ch'al nevee 

Se la prime setemane di Avent e je criure a lunc e 
dure 

Ogni robe intal so moment, il ranic ai prins di Avent 


Lu a dite 
cjossul... 


Tu capissis che tu stás deventant, vieli cuanche lis cjan- 
delutis a costin plui de torte dal complean. 
Bob Hope 


Une siore i 4 domandát al miedi se al jere il cás di vé 
un frut dopo i 35. Lui i à rispuindút che 35 fis a son 
avonde par une femine. 

Gracie Allen 


La Lec e je compagne par ducj. Difats, a impruibis tant 
ai siórs che ai puars di durmí pastrade. 
Anatole France 

Lauzana:. 
pesistiche 


Roberto Meroi 


N^ a Merét di Tombe tal 1961, 181 centimetris di 
| Waltece, 122 chilos di pés, Vanni Lauzana al é l'atlete 
di pesistiche cun plui titui vincüts in Italie. 

Di fat, al à vût cuistât la bielece di 31 campionáts ta- 
lians: 14 di chescj a son assolüts, il prin tal 1982, l'ultin 
tal 1996. 

Nazionál talian fin dal 1983, al é lát atôr pal mont cu la 
mae turchine 18 voltis, rivant 11esim aes Olimpiadis di 
Barcelone dal 1992, dós voltis sest ai campionáts dal 
mont, une volte cuint ai campionáts europeans (Buda- 
pest 1992); e vincint fasmedae d'aur ai Zücs dal Medite- 
rani; tre di arint e cuatri di bronc tai-campionáts de Cee. 
Tai campionáts assolüts, di Verone, tal dicembar dal 
1995, al stabili tre primáts di ecezión: 175 kg tal strap, 
225 kg tal slang e 400 kg-taltotal olimpic, risultát che 
lu fasé rivá in cime de pesistiche internazionál, te plui 
grande e prestigiose categórie dai +110 kg. 

Vitouska 


Pieri Pittaro 


Notiziutis storichis e origjine 


da Vitouska e je une vit che e fás grignei blanes; e je 
coltivade di simpri in provincie di Triest, in mút par- 
ticolàr tai comuns di Sgònic e di Duin-Aurisine, e, con- 
tinuant dulinjù, su la zone de cueste fin a riva in Istrie. 
Il non da la vit, di sigúr, al è origjinari da la Slovenie là 
che, cualchi volte, e ven clamade ancje “Vitouska Gar- 
ganija”. No si à di restà ingjanâts dal secont non parcè 
che il rap, pa la forme e lis dimensions dai àsins, nol à 
nissune parintàt cu la vit venite “garganega”. Cualchi- 
dun al dis cha la zone origjinarie e-podarès jessi ché dal 
Vipà, clamade *Vitovlie"; ma cheste vit e je simpri sta- 
de coltivade, come orepresint, PRE dute interie la zone 
dal Cjars. PART 

Il so vin, une volte, al vignive misturát cun altris üis, ma 
cumo al e produsút propit sclet. 

Colór: zál-pae fuart, par solit. 

Cemût che si béf: al è un vin une vore adat pa la cusi- 
ne tipiche dal puest e tant preseát che mai come ape- 
ritif ta lis “osmize” (tratoriis locáls). 

| | spirts dal di guy = " 
borc san Pieri 


Artemisio Piccini 


II: biele sere di novembar, un trop di zovenats nol ve- 
ve nuie ce fá; cussi, un di lôr al disè: “Parcè no lino a 
fá póre a chei che a puartin il lat sú a San Pieri daúr il si- 
mitieri vecjo?". Nancje dit che duc a jerin d'acuardi. Cumò 
o ai di spiegá cemút che al jere il lúc in chel timp. Il mûr al 
lave sú tacát de glesie de bande drete e lá a jerin dós busis 
che, ogni an, a deventavin simpri plui grandis; in bande al 
jere il troi cuntune palade di sterps e di baracs che a fase- 
vin di confin cuntun pós di orts. Par puartá il lat te latarie, 
vignint jù pal troi, chei di San Pieri, a sparagnavin tante stra- 
de. Alore nó si sin sintàts e metúts in scolte daür dal mûr. 
Un biel moment o siritin un*pár di zucui: tic toc, tic toc. Al 
jere Vigjin Çuet, ben vulugát te manteline e cun doi seglots 
di lat. Cuant che al riva dongje des busis un di nó al slungjà 
il braç e lu cjapà pe manteline. Vigjin al à pensât di jessisi 
imberdeát intai baracs e al tira planc plancut ma, la mante- 
line no si dispicjave. Al go op póc di plui, ma ancjemò 
nuie. Chel altri par dentri al de un tiron di fuarce, fasint jen- 
trá mieze manteline dentri de buse: Vigjin, come un pirli, al 
fasè un zir, al molà i podins, si libará de manteline e, jü di 
corse come un cjavál bolc. I soi zucui a batevin pe strade 
come i batacui di Vinars Sant. Jentrát inte ostarie di mieç de 
place, al comanda un par di sgapis e, dut sot sore al disè: 
“I muarts dal simitieri a volevin puartàmi dentri ma jo o soi 
rivât a scjampâ!”. Se, a chel puar omp, i fos vignút un colp 
e al fos restát sec, nó cumo lu varessin vút su la cussience. 

Mestri ` 
furlan 


Romano Binurti 


Aë DN cause di Sergjo! ... ancje se, a dile dute, al 
e stát il prof. Giuseppe Bergamini il prin a 
sburtámi viers la lenghe furlane ... Chest ultin, al jere 
preside de scuele medie di Paulét e, jo, o jeri dome un 
insegnant suplent di Matematiche e di Sience ... Chel 
adun cun Cornelio Desinan, che al insegnave ali ancje 
Lui, mi davin il torment sburtantmi a scrivi par Furlan 
un alc par “Sot la nape” ... Ben savint di fevelá in chel 
lengac ma di no jessi in stát di butälu-jù neri su blanc, 
o tignivi dür ... Dai e dai, par vé un pocje di pás, o 
metei su la cjárte “Las cuete dal Cjarbon”, un par di 
pagjinutis cu la desérizion' di ché-vore piardude che e 
vignive usade par produsi i canélins di cjarvon di len 
dolç, come che mi jere stade: contade di une femine 
dal gno pais, di Forán/sisapo: |.. “il Bergamini le veve 
fate corezi di un so amixnòrai mai savüt se dal Frau, 
di Lelo Canton o di un altfi ... Par scrivi o fasei une 
fadie mostre e o scugnii doprà a dôs mans il Pirona ... 
no vevi dismenteát un acent, poben, inte corezion, 
mai vevin scancelâts ducj o scuasit ... po i becanots 
no jerin dome alì dal sigùr: ce vergogne! ... Chei doi 
di parsore a continuarin a stuziàmi ma, par agnorums, 
no ai volùt plui vé a ce fâ cul Furlan scrit ... Po dal 
orcolat dal ‘76, o vei la ocasion di cognossi Sergjo Vi- 
sentin ... e chest a Radio F, che e trasmeteve di Tre- 
sesin cirint di dà novitàts e un confuart a nò Furlans, 

sbarlufits di chei events ... O faserin tele bot e sclop, 
ancje se di etáts une vore diviersis ... salacór nus judá 
l'amòr pal FriGl, pe só Storie ... ma ancje la diviersitát 
di caratar: lui compagnon e cu la barzalete simpri su 
la ponte de lenghe, jo un póc su lis més ... lui cu la 
sbisie di cori ator, vué a Susans a cucá il Cjiscjel cu lis 
cuatri tors, doman a Zui par meti i pits ali che ju ve- 
vin poiáts i Celtics e i Romans, po a Verzegnis o go- 
losá i macaron di coce e vie indenant ... jo invezit cu 
la voe mate di incjalcà lis papucis e di lassámi sierá in- 
tor dai miei libris ... La domenie al rivave cun Eline, 
la femine, al cjariave me e mé mari su la 127 blancje 
e vie a torzeon pe nestre biele Regjon ... Po o tacarin 
a lá par televisions e, plui ancjemò, par radio a fevelá 
di Storie dal Friûl ... di chel argagn nus sintivin come 
cjan e gjat: lui a di che al veve let che il prin Celtic a 
vigni chenti suntun Cjavät blanc al jere biont, zovin, 
biel, fuart e jo paf; cuintri a-ribati che chel al jere 
coçon, vecjo e cuet, cénce dincj, plet e che al jere stàt 
sburtát di ca dal cónfin a, pidadonis par viodi se chei 
di chenti a fossin málnassúts tant di copálu (e par lôr 
no sarès stade une gran-de piardite) o cristians tant di 
acolzilu cun buine grazie ... val a di une barufe in di- 
rete di chés mostris ... Di agns lui al jere dentri inte 
Filologjiche e cussi si jere fat ami di Lelo, di Meni Ucel 
e di dute la combricule dai Furlans cu la F maiuscule 
… Al tacà a insegná a scrivi par Furlan par chel Ent 
Culturál ... al scomençà lui cheste volte a tirámi viers 
il Furlan scrit ... Par amicizie mi pleai a sentámi daúr 
dai bancuts de aule inte sale dal consei de Comune di 
Paulét ali che al tignive i soi Cors di Lenghe e Cultu- 
re furlane ... Mi inmaga e, cul timp, al rivà a cunvin- 

cimi a dá l'esam par deventá mestri di Furlan pe Filo- 
logjiche ... Sergjo ai 15 di otubar dal 2002 e, póc do- 
po, ancje la só crós a son mancjáts ... jo, za so arléf, 
vué o cir di insegná ce che o ai imparát e, a dile du- 
te, me gjolt une vorone ... Cjàrs scuelárs se o soi me- 
stri di Furlan e je dute colpe di Sergjo: graziis e man- 
di ami!” 


pegas, 





Il contadin semplicot e sproviodüt, gjavát che al à il cjapiel 
(ma cul fiasc in man), al à ché di domandái une robe al Re; 
ma nol po’ fálu diretamentri e al scugne frontá 
“l'anticamera” e il so sorestant; e umiliási e fà l'incbin, ancje 
se devant di un puar cjan. Cheste e je la vite! 

1 J S. Elton Vescul E 
2 V S. Bibiane Martare 

3 S S. Francesc Saveri Predi 

4 D IIDIAVENT 

5 L S. Dalmazi di Pavie Vescul 

6 M S. Nicolau di Bari Vescul 

7 M S. Ambrós Vescul 

8 J La Madone di Dicembar 3 
9 VW S. Siro Vescul 

10 S S. Marie Vergjine di Lorét 

11 D HI DI AVENT 

12 L S. Joane di Chantal Vedue 

13 M S. Luzie Martare 

14 M S. Zuan de Crôs Predi 

15 J S. Albine Martare © 
16 V S. Delaide Imperadore 

17 S S. Lazar Vescul 

18 D IV DI AVENT 

19 L S. Dario Martar 

20 M S. Libar Pape + 

21 M S. Pieri Canisio Predi 

22 J S. Flavian Martar 

23 V Ss. Vitorie e Anatolie Martaris € 
24 S  S.Irme Badesse 

25 D NADÁL DAL SIGNÓR 

26 L S. Stiefin Martar 


27 M S. Zuan Apuestul 

28 M Ss. Nocents Martars 

29 J S. Tomás Becket Martar 

30 V S. Gjenio Vescul 

31 S  S.Silvestri Pape € 

Dicembar 


Mario Martinis 


icembar al e il diesim-secont e ultin més dal an. Achi 

la grande ruede dal timp e ferme la só corse, lant 
daúr a ché dal soreli che cumo si ferme intal so pont plui 
bas, il solstizi, par dopo torná a comencále denantdaúr. 
Di fat, il 21 dal més il soreli al tocje il pont plui font de 
eclitiche dulà ch'al ferme la só corse intal misferi o zo- 
diac di meridion, par torná a comencà la corse a ledrós, 
ché viers setentrion, che lu puartará fintal solstizi d'astát. 
Dicembar, siche-duncje, al cunsume dal dut l'autun e al 
comence l'unvier. Cul grant. moment dal solstizi lis zor- 
nadis a son ridotis al lór 1 di: Jos e di durade, men- 
tri lis gnots a son al-lòr kulki di seúr e di lungjece; al è 
chest il critic moment dal passac sblstizial, perni dal eter- 
ni cicli dal timp e dál cosmo, dulà the il scûr al vinç la 
lâs, dula che dut al mir/paritòma a nassi, al finis par 
tornà a comencà intal mistériós ritmi dal univiers. 
In chest pont di fonde dal Calendari astronomic, fieste 
de lûs ch'e comence a cjapá vigór inte maree dal scúr, 
tantis civiltáts e tradizions di culture a án festegját 
grancj simbolisims di soreli e la stesse religjon cristiane 
e a mitút propit a li la nassite di Jesú Crist. La grande 
fieste dal solstizi-Nadál, duncje, e á ingrumát intor di se 
cetancj caratars e significáts sacris, magjics e tradizionái 
che ancje la “societát agrarie” furlane e à simpri fe- 
stegját, tramandant fin ae zornade di vué une schirie di 
usancis e costumancis popolárs. 

I cuadris de nature a son discrotáts, fers e desoláts, co- 
me muarts sot cii pesants; i arbui inscheletrits, la jerbe 
arse e brusade, monts, culinis, boscs e planis a son de- 
serts, ch'a tremin sot lis vuiscjadis di aiar inglacát o sa- 
pulits inte coltre de néf, il mâr al à burascjós o incre- 
spât des sofladis de buere. In dicembar dut al è parda- 
bon finit sot il mantil dal frét, de glace, de néf e des zi- 
lugnis. Dome inte tiepide pance de tiere la vite vegjetál 
e bat intes lidris e inte semence che si trasforme, men- 
tri ché animál e duár concentrade, in spiete ch'al torni 
il clip dal soreli. 

Il contadin al controle la temperadure de cantine, la fer- 
mentazion dal vin, i travás e dutis lis scortis pe famee; 
anche Port e il zardin a restin fers. Finalmentri in famee 
ducj a polsin, a mangjn, a bevin in pás vicin ae flame 
vive dal fogolár. 1 plats, dal més a mostrin come re de 
cusine il cjapon, sopis;é megnestris cuinçadis e dute la 
schirie di pietancis preparddis.sotrfiestis. 

| proverbis 
Dicembar 


Dicembar inevát, racolt sigurát 

Néf di dicembar, unvier lunc 

Néf dicembrine, par tré més si strissine 

Dicembar scúr, an gnúf saren 

Dicembar al siere l'an e si partis cul Cjadalan 

Intal més di brume ogni pecot s'ingrume 

Sante Barbure (4-XII) benedete, vuardinus dal ton e de saete 
A Sant Nicolo (6-XID il frèt al è ca cumo 

A Sante Luzie (13-XII) il frèt al scussie 

Sante Luzie, il frèt s'invie 

Sante Luzie benedete, la.canae-usgnot ti spiete 

Di Sante Luzie a Nadál trédis dis biél avuál 

A Sant Tomás (21-XID è je lavzornade plui curte 
Nadal (25-XID al ven déméVune yolte àl an 

La néf prime di Nadal e Da solár | 

La néf prime di Nadál e je’ dute distegál 

Nèf a Nadal, soreli a Carnaval ` 

Nadál in place, Pasche su la pldce 

Nadál in züc, Pasche dongje il füc 

Vert di Nadäl, blanc di Pasche 

Nadäl sut, Pasche bagnade 

Nadál dongje il füc, Pasche in ogni lúc 

Stelis inte gnot di Nadál, pomis cul pesenál 

Madins intal colm de lune, an plen di fortune 

Nadál un pit di gjal, Prindalan un pit di cjan, Pifanie un pit di strie 
Buine anade e ven se a Sant Stiefin (26-XII) al e saren 
A Sant Silviestri (31-XID, ognidun il vuestri 

Oriol tw ke 
motociclist 


Roberto Meroi 


di Orioli al nassé a Udin tal 1962. A 17 agns, cun tu- 
ne Swm, al vincé il campionát talian cadets 50 cc. 
Tal 1980 al deventà campion talian enduro juniores de 
80 cc. cun tune Aim. Simpri in siele ae Aim, Pan di la 
al cuistà il titul mondiál enduro 80 cc. 
Tal 1984 al fo campion talian enduro 125 cc. parsore de 
Puch; tal 1985 al fo tricolór enduro 4T parsore di une 
Honda. 
Il 1986 pal centauri di Ceresêt di Martigna al segna il 
passaç te clape Honda, Italie, la vitorie tal campionát 
mondiál enduro a scuadris e la la sô, prime volte de Paris- 
Dakar, indulà ch'al fivàsestà ^ p» 
Ae sò seconde esperienge dakatiane tal 1987, ancjemò 
parsore de siele Honda 600, al rivà secont. 
Il trionf te Paris-Dakar pal iclist furlan al rivà tal 
1988, cun tune Honda NXR 750. 
L'an di là al passà ae Cagivá e cu la Lucky Explorer al 
cjapà un bon secont puest tal Rally dai Faraons e al rivà 
sest ae Dakar. 
Tal 1990 al trionfà pe seconde volte a Dakar e al fo tiarç 
tal Rally dai Faraons; cuart tal an di la. 
Il Rally dai Faraons al fo di bon so tal 1993. 
La Paris-Dakar e vigni di gnúf concuistade dal centauri 
udinés tal 1994, simpri in siele ae Cagiva 900, e tal 
1996, cun tune Yamaha. 

Teran 


Pieri Pittaro 


Notiziutis storichis e origjine 


Teran dal Cjars o Teran da l'Istrie o dome “Teran” (co- 
me che lu clamin ancje i triestins, istrians e dalmatins). 
Dal sigür al è un Refosc di origjine antigone. Al scrif Pli- 
nio (23-79 dopo di C., erudit roman): “Auguste, che e 
rivà a 82 agns di etat, e beveve dome il Pücino che al 
prospere su l'insenadure dal Alt Adriatic, no tant distant 
da lis risultivis dal Timáf, suntun cuel cjarinát dal már e 
che, pa la só picule cuantitát, si puedin jemplà pocjis 
anforis. Par jé no esisteve medisine miór di conseá. Si 
à di crodi che chest vin-al: ‘sedi Chet che i Grêcs a cele- 
bravin, cun tantis laudis; cul non di “Pictaton”, che a di- 
sevin che al vignis da la cueste estteme dal Adriatic”. 
Sul Cjars, là che si cjátarin lis primis olmis di cheste vit, 
a son chei pòcs vignái inmorrestáts. Il país di origjine 
nol è cognossút. A nó nus: Baste di savé che il Teran al 
e, dome e dal sigúr, cjarsulin. 

Colór: ros fuart che mai e che, propit par chest, al ven 
clamát “Sanc dal Cjars”. 

Cemáút che si béf: si compagne cul mangjá rustic da la 
cusine cjarsuline. 

Al e di bevi a 16-17 gráts. 

Agnui fra lis pou 
COFSIIS 


pre Antoni Beline 


l câs, o il distin, o la buine Provedence che dut e di- 
spon seont un so progjet mistereós, mi à puartát a fre- 
cuentá plui i lúcs dal dolór che no chei de ligrie. O fe- 
veli di une esperience che no si limite dome a un con- 
tat regolár cul mont de malatie, come che i sucét a ogni 
predi tal so ministeri e dové di lá a cjatá i maláts, ma 
che mi à gafát personalmentri e segnát in profonditát i 
agns de mé vite. 
Une categorie privilegjade e fondamentál di chest mont 
e je ché dai infermirs, che cu la riabilitazion e ricualifi- 
r : EA KR) NA OY : DA 4 
cazion dai mistirs e;/à«cjapade-la cualifiche uficiàl di 
“personal paramiedi”. Un salt di nobiltàt che ur à tocját 
ancje ai pizighets, déventàts “préparadòrs di salmis”, e 
ai stradins, deventàts "operadórs ecologjics”, ancje se a 
seguitin a cjapà sù büideis ¡é-gjats sfracaiáts des machi- 
gnis. E272 
La peraule “infermitât” e ven dal latin "infirmitas" e si 
riferis a un sogjet *non firmus", insigür, clopadic, che al 
stente o nol rive a stà sü cu lis gjambis e duncje al à di- 
bisugne di cualchidun che lu judi, lu sostenti, lu rin- 
fuartissi tal cuarp e tal spirt. Un mistir dai plui dificii e 
delicáts, che no ai nissune póre a clamálu mission. 
Parce che si à di fà no cun materiál inorganic, come 
cualunche altri mistir, ma parce che si à di tratà cun 
creaturis vivis, fragilis, maladis, sensibilis, espostis, 
obleadis a une precarietát che ur cjonce lis alis di par 

di e ur inibis di svualá, ridusint simpri di plui il spazi fi- 
sic, inteletuál e psicologjic tune sorte di preson o scjai- 
pule là che il soreli al stente a rivá ancje tai dís di se- 
ren e là che il cjant dificilmentri al va plui in lá di un 
lament o di un piulá patetic e dolorant, Onór duncje a 
chestis personis, che a consacrin la lór vite e lis lór cua- 
litats plui bielis a cheste part di umanitát cussi tormen- 
tade. 

L'inmagjinari coletif al à personificât chescj agnui fra lis 
corsiis cu lis muiniis e ducj o ricuardin lis splendidis ra- 
presentazions cinematografichis cun chestis muiniis che 
a passavin la vite fra un jet e chel altri, fra un suspir e 
un rangas, simpri serenis, simpri disponibilis, simpri 
compagnis. Dutis cu la stesse divise, muse e storie, du- 
tis anonimis, umanis e disumanizadis di une regule se- 
vere che ur improibive di palesà cualunche pulsion o 
repulsion, simpatie o antipatie, 'emozion o disperazion. 
Cuntun presit trement e une gjinastiche spirtuâl e psi- 
cologjiche insopuartabile, che /é\distacave par ordin 
ogni leam che si vignive formant frà muinie e miedi, fra 
muinie e infermirs, fra muinie- e malàts. Chest tacási e 
distacási seguitif, cheste dóce scozese sistematiche e ri- 
scjave di suià ancje l'ultime' gote di sensibilitàt e uma- 
nitát, fasint deventá frét o adiriture glacát un cür che si- 
guramentri al ardeve di afiet. 

De corsie, là che a scugnivin controlási e frenási, lis 
muiniis a passavin tal convent, framiec di altris muiniis 
e feminis ancje lór stressadis e reprimudis e li a vevin 
di consumá la lór zoventút, maturitát e vecjae, cence 
podé fá une biele barufe o un sclariment salutár o une 
sfogade liberadorie, par no mancjá di caritát. Interes- 
sant al è il judizi che un grant mestri di umanitát come 

don Milani al dà de vite comunitarie des muiniis. Feve- 
lant di sante Taresine dal Bambin Gjesü, la sante dai ga- 
rofui, il priór di Barbiane al conte che, tal convent des 
carmelitanis di Lisieux, e jere une muinie malcustuma- 
de che, ogni volte che lis muiniis a levin sul lavadór a 
lavá e resentá, se gjoldeve a sbati i linzúi in mút che la 
stravinte i rivàs dute te muse di Taresine. E Taresine e 
cjapave dute l'aghe suspirant e ufrint il fastidi al Càr di 
Gjesú. “Invezit di cjapális e suspirá, parce no podevie 
molái doi scufiots a la muinie salvadie, insegnanti la 
creance e la caritát e judantle a mendási e sparagnant 
une torture inutile?" si domande don Milani. 
"No son nuie i fastidis de corsie a preference dal vivi 
comunitari" mi confidave une muinie. Simpri tasé, sim- 
pri scugní gloti, simpri scugni sublimá ancje cuant che 
no si à voe o no si rive al devente un sacrifici trement. 
Dal moment che l'oni al di sieblimits e al e nassút gja- 
line, il scugni fà simprila, mat d âcuile al svilupe plui 
il bec e lis grifis che no lis alis: ¿Cussi si vif come vé sim- 
pri une scarpe gnove che, ti russe 1 déts o une grande 
nevralgjie in di di sagre. Fi inyelegne la vite. Onór do- 
pleát duncje a lis muiniis; tant sacrificadis, tant limadis, 
tant criticadis, tant póc capidis e judadis! Difat ancje nó 
si visin di un scat di convulg o di une malegracie e no 
si visin di tantis gjentilecis e de passience infinide de- 
nant des infinidis soferencis. 
O ai ancjemo tal cjàf une brave muinie nostrane, vive, 
contestadorie, inteligiente, cjapade in asse dai superiórs 
parce che, impen di sierá i vói e la bocje e gloti come 
i Ócs, e faseve domandis e propuestis e si bateve pe 
umanitát e libertát de vite consacrade. Une di il prima- 
ri, ch'al scjadeve dal so servizi trentenál, al à organiza- 

de une cene tun ristorant a pene fúr di Udin, des ban- 
dis di Tavagnà, tun lûc apartát, e al à invidát dut il per- 
sonál cu la muinie in teste. La muinie, contente, e je la- 
de a domandái il permes a la superiore, plui par profor- 
me che par altri. La superiore, stupide, e à telefonát a 
la provinciál di San Spirt e ché, ancjemò plui stupide, e 
à telefonát a la mari gjenerál, a Brescie di Milan. Ché e 
à convocát di urgjence il consei e la rispueste e je sta- 
de che lis regulis dal 1850 no proviodevin un cás dal 
gjenar. Il primari, che fra lis altris al curave a gratis lis 
muiniis maladis, al à suplicát, lis infermiriis a àn ton- 
tonát, la muinie e vaive di gnervós ma dut di bant. A 
un cert pont un infermirie e 4 berlát: “Se mé fie mi dís 
di là muinie, i moli cuatri patafs che i sledrosi la muse. 
Miór che e fasi la putane!”. O ai ancjemò tes orelis lis 
bramazions e lis eresiis di ché biade muinie, sprivade 
di un pâr di oris di Agnes tune vite di laboriositât e di 
donazion total. c X^ p 

Une muinie che no pues deent e je suor Luciana, 
de seconde mediche. ¡Une autentiche istituzion. Cuant 
che e deve sù il rosari) vierà. lis cuatri, e semeave un 
muezzin, di tant che e berghelave e, se i barcons a je- 
rin spalancáts, come vie pa/l'istàt, a rivavin a rispuindi 
ancje i maláts di chei altris reparts. No si podeve clamá- 
le une inteletuál e la sò preparazion e jere plui pratiche 
che teoriche, dal moment che e partignive plui a la ca- 
tegorie dai múi di fanterie che no a ché privilegjade dai 
graduits e comandants. E à simpri lavorát, ubidit, metút 
in vore cence discuti. E tratave ducj cu la stesse gracie 
o ruvidece ma si permeteve lis sós preferencis, che 
ancje a distance di agns lis consideri veniáls. Cuant che 
al jere il moment di dá fúr la spese, il criteri de sparti- 








DICEMBAR 184 


zion nol jere chel de fan dal malát ma de só devozion. 
Si veve fat cás che e steve une vore atente a di chei che 
a partecipavin a la preiere comunitarie. Chei che a le- 
vin fúr tal curidór a preá cun jé a cjapavin dople puri- 
zion. Cussi i plui galiots si metevin in prime rie, in ge- 
noglon come Bernardete a Lurt, e si cjatavin tal plat do- 
ple bisteche. Stesse robe par chei che a compravin la 
“Famiglia Cristiana”, che ur permeteve a lis muiniis di 
cjapá cualchi palanche su la percentuáls des venditis. Jo 
mi soi permetüt, riducant, di rispuindi che no vevi fa- 
mee e duncje no mi coventave. Jé, che no veve il sens 
de ironie ma dome chel dal dové, mi à cjalát di svuec 
e mi à ridusude la grepie. Dome dopo doi dis e à vit 
un scrupul di cussience e mi à slungjade miege biste- 
che. Un zovin dongje di me, carogne, al comprave la 
Famee cristiane e le tignive vierte ogni volte che e jen- 
trave la muinie ma, sot alvevé,gjornâi di chei sporcs. 

Denant di cheste religjositát: cussiracritiche e gjenuine, 
che no si faseve mai domandis & che e acetave dut, in- 
magjinási lis reazions dai miedis, sóre dut i zovins, ben 
plui smaliciáts! Suor Luciana e -partecipave a la vite co- 
munitarie cu lis sòs regulis èrdevozions, ma e veve fat 
su une sorte di gleseute ancje tal so repart, la che e 
sbrocave dute la sô fede. I siei tesaurs a jerin un biel 
Bambin Gjesù e un tabernaculut là che e tignive lis par- 
ticulis consacradis pai cas plui urgjents e dolorós. Usan- 
ce il Vanzeli, li al jere il so tesaur e li al jere il so cür. 
Apene che e veve un lamp di libertát si ritirave tal so 
santuari a preá. Une di si a sintút un grant berli par dut 
il repart e la vòs e jere ché di suor Luciana, une vòs in- 
confondibil. Al jere sucedút che, dopo di vé preát a 
lunc e cul cjáf bas il so Bambinut, a un cert pont e à 

alcàt i vôi e si è inacuarte, cun terór, che il Bambin Gje- 
sù al veve, si, i tré déts de mans gjestre uso une bene- 
dizion ma, impen di benedi, al stave fumant come un 
omenat. Un miedi i veve metüt jenfri dai déts un spa- 
gnolet impiát, che si cunsumave lassant colá la cinise su 
la tavuae. La biade muinie e à fat lis vissiis inte bocje a 
fuarce di butá fúr rosaris e coroncinis par ripará Pat sa- 
crilic. Un'altre di la sorprese e je stade tant grande tre- 
mende che e à riscjât un colp al cür. Le vevin clamade 
par un muribont e jé e jere lade svelte a prepará dut ce 
che al coventave pal viatic, par che il Signór tal sacra- 
ment al judàs il puar malát a cumiatási in pas di chest 
mont e a presentási cun mancul póre denant dal grant 
Judic. Apene vierte la puartute, si € sintude a mancjá. 
Tal tabernacul no nd jere ombre di Signór ma dome un 
biliet la che si visave che mans scognossudis ma risso- 
ludis a vevin puartár vie il Santissim e a domandavin 
pal riscat une sissule che la muinie-no veve nancje idee. 
Tal al fo il displasé e il dolôrre la disperazion che un 
miedi al spesseà a tórná a puartà dongje la pisside, biel 
che un altri, mostrantsi displasint e solidari cu la mui- 
nie, al cirive di confuartále e-di tirái sü il cûr cu lis go- 
tis. Benedete suor Luciana, che e partignive a un altri 
mont, al mont de nestre infanzie, fat di miseriis e di mi- 
steris! 

Cu la crisi e la fin de sacralizazion, a son sparidis ancje 
lis muiniis, usance lis lús di san Zuan e tantis altris spe- 
ciis in vie di estinzion in chest nestri mont supertecni- 
cizát, iperrazionál, cinic e cybernetic. “No je la fin dal 
mont, ma dome la fin di un mont” nus vise Joseph 
Roth. “Se chest al è il presit de modernitàt, nol è il cas 
di fânt une tragjedie” al zonte don Milani. Si trate di vi- 

vi il misteri dal dolôr e il don de solidarietât in formis 
gnovis. Lis infermiriis di vue a fasin part di chest gnúf 
mont e a vivin la gnove solidarietát. Lis ai tornadis a 
cjatá in ocasion de ultime scopule che mi e capitade, 
cuant che mi son saltáts i rognons. 

Se lis muiniis a puartavin un sens di spiritualitát e di mi- 
sticisim tal mont dal dolór, lis infermiriis a puartin il 
sens de normalitát, de mondanitát te concezion plui po- 
sitive. A puartin dentri ogni di, tun mont apartát e pe- 
sant, un sens di cjase, di salút, di vite. Ti fasin capi che 
no tu sés dome tu e che nol esist dome il mál, ma che 
tu fasis part di un mont che al continue cui siei ritmos 
e che ancje tu tu ás di fá il pussibil par no ritiráti tal to 
scus, rinunciant a sperá e a progjetá. Sul imprin, sintin- 
tlis a cisicá come sisilis su cemút che a vevin passade 
la fieste, su lis lór rognis di cjase, su lis banalitáts de 
mode, su lis ultimis novitáts in, fat di petec televisif e 
mondan o gossip, mi gafave un sens di rabie, come se 
no vessin vòt dúl o rivuart de nestre infermitát. Po o ai 
capit che mi judavin invezit a. relativiza il gno probleme 
e a restá grampát a lá vite che, für dal ospedál, e va in- 
denant imperterite e che o varès vit di tornále a frontà 
a pene jessút. Tal moment che mi curavin il cuarp cu 
lis midisinis, mi medeavin l'anime tignintle sveade e 
alenade. E ur ai agrát di cúr. 

Nol e facil, vivint ogni di tal ospedál, lassá für i lòr fa- 
stidis e dedicási completamentri al malát e ai miedis e 
a lis regulis de struture. No simpri si rive a lassá fúr de 
puarte i fastidis de canae che no capis, dal om ch'al 
pretint cence dá, de cjase di pará indenant, de persone 
di tignile nete, frescje, dignitose e ninine. Nol e facil di- 
smenteá une barufe o un displasé o une preocupazion. 

No son di clap o di fiér. Par furtune lór e nestre, a son 
personis fragilis e sensibilis come ducj e o vin di capi- 
lis, come che lòr a cirin di capinus nó e di svizinási a 
lis nestris tragjediis cence lassási cjapá masse, di pierdi 
luciditát e obietivitát. Rivá a vivi cui maláts e a ridi o 
cjantucà cence passá par personis crudis no je dome 
un'art ma ancje une virtüt. Di cuistále cul timp e a pre- 
sit salát. E chest al e impuartant sore dut intun repart 
come chel de nefrologjie, là che lis magagnis a son 
simpri seriis e a tindin a jessi cronichis e duncje irever- 
sibilis, cun cuintricolps trements sul ecuilibri psicoso- 
matic dai malâts. 

No varès mai crodüt che, tun lúc scûr come chel de dia- 
lisi, là che la lús dal soreli e stente a jentrá pai barcons 
o gàtars dai mûrs e da l'anime, la vite e conservàs la só 
lizerece al limit de banalitát, Lajù sot si fevele di dut, co- 
me che si fos in place: San Jacum, No mancjin lis rida- 
dis e i dispiets e plii di-une infermirie, tes oris eternis 
de dialisi, e imbroe il timp cjantant, Cussì ancje chel che 
la nature e condané a jessi taiát für dal gorc de vite, o 
limitát, al ven cjapát dentri in.gracie des infermiriis. 
Une des primis voltis ché'mi-stavi disintosseant e la pô- 
re e jere grande come il malstá, une infermirie mi e vi- 
gnude dongje e e à scomencát a fami cualchi doman- 
de, di chés solitis che no lassin seguit. Di domande in 
domande, di rispueste in rispueste, o vin scomencát a 
contási ognun la propie vite e jé, che e veve di jessi 
sglonfe, si à sentade daprüf dal gno jet e e à fate la só 
petecade-confession che e à durát la bielece di tré oris. 
Si è vignude a creá cussi une situazion strane e straor- 
denarie, cul malât che al scoltave, al conseave, al con- 
solave il so terapeute, dal moment che a esistin ancje 

lis malatiis da l'anime e in chel moment jé no veve 
mancul dibisugne di me dal ungint de pietât e de con- 
solazion. A riprove che ancje un debul e cence fuarcis 
al pues judá un altri, magari dome scoltant, robe che in 
chescj timps e je deventade raritát. Nol e nissun che nol 
puedi dá e nissun che nol puedi ricevi, in cheste cja- 
dene che e pee la nestre umanitát variegade e malade. 
A un cert pont mi jere suiát il cuel e al e capitát un in- 
fermir che mi veve fate la prime dialisi e duncje mal vi- 
savi benon come dutis lis primiziis. Biel che jo o trava- 
savi il sanc, lui, tun camarin, al stave travasant vin e mi 
à puartát une tacute di chel bon, par dámi spirt. “Ese 
restade ancjemò une fete di salam pal plevan?" i à do- 
mandát l'infermirie. “Séso chi par vuarimi o par sas- 
sinami?” ur ai berlát ridint. Le vin cumbinade cul solit 
compromes: un toc di fuiace. Si jere sot Pasche, la fie- 
ste de vite. De vite che e nas de muart. 

Cuant che o ai tacáde-cheste gnove aventure O sco- 
messe, o jeri in plene gnot esisténziàl. L'infermirie che 
mi compagnave e à lima a sec la situazion e mi à dit: 
“Che nol stedi a vè pòre,/ Al viodarà che al rivarà ancje 
lui a cjapà fuarce e a fróntà cheste gnove situazion. O 
cognos tantis personis che a jerin spaventadis come lui 
e cumò a son deventadis vielis cence pierdi la lòr sere- 
nitat”. Intal Vanzeli di Luche si lei che Marie e jere spa- 
ventade. Alore l'agnul dal Signôr i à dit: “No sta vé pò- 
re, Marie. Il Spirtu Sant al vignarà ju sore di te e la fuar- 
ce dal Altissim ti cuvierzarà cu la sò ombrene. Ve che 
Elizabete, tó parint, e à cjapat sò ancje jé un frut seben 
ch'e je viele...”. 

L'agnul dal Signôr al veve non Gabriel e al passave il 
so timp cjantant la glorie di Diu e puartant atôr pal 

mont i siei mes. Lu rapresentin cu lis alis, i cjavei bionts 
e la vieste lungje. Il gno agnul, invezit, al à non Carla. 
Al e scür di cjavei e cence alis. Al à une minicotule no 
plui lungje di une cuarte e i plás frosenási i vói e pi- 
turási i lavris. Al è braurin, gnervicul e plen di vite. O 
cròt ch'al preferissi la discoteche a la mistiche. No pen- 
si che si adatarès a cjantá “Sanctus” par dute l’eternitàt. 
Invezit no si stufe mai di balá robe moderne e al de- 
vente mat pe musche rap. No son plui i agnui di une 
volte! Peró il mes di Diu, che nus permet di vivi e di vé 
voe di vivi, al rive instes. 


28.04.03 

